Source document: https://docs-lawep.s3.us-east-2.amazonaws.com/1698835932886.pdf (Malaysia)
MESYUARAT PERTAMA, PENGGAL KEDUAPARLIMEN KEEMPAT BELAS2019HARI SELASA : 30 APRIL 2019 SOALAN : 1 PEMBERITAHUAN PERTANYAAN LISAN DEWAN NEGARA, MESYUARAT PERTAMA 2019, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR TUAN IR.

MD.

NASIR BIN HASHIM TARIKH : 30.4.2019 Tuan Ir.

Md.

Nasir bin Hashim minta MENTERI PERDAGANGAN DALAM NEGERI DAN HAL EHWAL PENGGUNA menyatakan apakah tindakan dan langkah-langkah yang diambil bagi membendung kenaikan harga barang-barang keperluan.
SOALAN : 1 JAWAPAN: Tuan Yang Di-Pertua, Kementerian akan bertindak tegas dan tidak akan berkompromi terhadap peniaga yang mengambil kesempatan mengekploitasi harga dan menjejas kepentingan pengguna.

Antara tindakan dan langkah-langkah yang dilaksanakan oleh Kementerian bagi membendung kenaikan barang – barang keperluan oleh peniaga-peniaga adalah melalui pelaksanaan penguatkuasaan tegas di bawah Akta Kawalan Harga dan Antipencatutan (AKHAP) 2011.
Di bawah akta ini, Kerajaan melaksanakan Skim Kawalan Harga Musim Perayaan (SKHMP) yang melibatkan perayaan-perayaan utama Malaysia seperti Hari Raya Aidilfitri, Hari Raya Aidiladha, Tahun Baru Cina, Deepavali dan Hari Gawai.

Sebelum ini SKHMP dilaksanakan selama 55 hari di dalam setahun namun bagi menjamin hak pengguna, hari pelaksanaan SKHMP akan ditambah dan item kawalan juga akan turut ditambah.
Selain itu, bagi penyelesaian jangka pertengahan dan panjang, melalui Mesyuarat Majlis Tindakan Sara Hidup, Bank Negara Malaysia telah mencadangkan agar diadakan satu kajian terhadap rantaian bekalan makanan.

Oleh yang demikian, satu kajian awal terhadap 10 barangan telah diadakan dan laporan awal mendapati terdapat kenaikan harga sehingga 133% di peringkat sumber.

Oleh yang demikian, pihak Penguatkuasa Kementerian telah mengambil tindakan yang sewajarnya terhadap perkara tersebut.
SOALAN : 1 Untuk makluman Dewan jua, Kementerian melalui Pegawai Pemantau Harga (PPH) telah mengambil harga-harga barangan pada setiap hari dan dari 443 senarai barangan popular, secara harga puratanya, perbandingan dilakukan antara bulan Mei 2018 dan Mac 2019, didapati sebanyak 217 barangan mengalami kenaikan harga dan 223 barangan mengalami penurunan harga.
SOALAN : 2 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR TUAN HAJI MUHAMAD BIN MUSTAFA TARIKH : 30 APRIL 2019 Tuan Haji Muhamad Bin Mustafa minta PERDANA MENTERI menyatakan adakah Kerajaan berhasrat untuk meminda RUU 355 yang sebelum ini dibawa secara RUU Persendirian bagi menaikkan had hukuman jenayah Mahkamah Syariah seterusnya memartabatkan Mahkamah Syariah setaraf dengan Mahkamah Sivil dalam bidang jenayah.
SOALAN : 2 JAWAPAN: (YB DATO’ SERI DR. MUJAHID BIN YUSOF, MENTERI DI JABATAN PERDANA MENTERI) Tuan Yang di-Pertua, Kerajaan komited dalam memperkasa Mahkamah Syariah secara menyeluruh dan komprehensif.

Dalam hal ini, menaikkan kadar hukuman atau bidangkuasa Mahkamah Syariah dalam bidang jenayah adalah merupakan salah satu aspek penambahbaikan untuk memperkasakan Mahkamah Syariah.
Kerajaan akur bahawa bidangkuasa Mahkamah Syariah adalah terbatas dengan peruntukan di bawah Akta Mahkamah Syariah (Bidang Kuasa Jenayah) 1965 [Akta 355] dan kadar hukuman yang diperuntukkan di bawah Akta Kesalahan Jenayah Syariah (Wilayah-Wilayah Persekutuan) 1997 [Akta 559] adakalanya tidak setimpal dengan jenis kesalahan yang ditetapkan.

Begitu juga dengan kadar hukuman yang diperuntukkan di bawah enakmen/ordinan kesalahan jenayah Syariah negeri-negeri.
Justeru, Kerajaan berhasrat untuk meminda Akta 355.
Walau bagaimanapun, ia tidak boleh dilaksanakan secara berasingan kerana aspek pemerkasaan Mahkamah Syariah terutamanya dalam bidang jenayah bukan sahaja tertumpu terhadap isu bidangkuasa atau had hukuman di bawah Akta 355 semata-mata, akan tetapi ia meliputi pelbagai aspek yang sama penting seperti peningkatan tahap kompetensi Hakim, Pendakwa Syarie dan Pegawai Penguatkuasa Agama, SOALAN : 2 penambahbaikan aspek tadbir urus dan prasarana pihak-pihak yang terlibat, penggubalan dan pindaan undang-undang Syariah sedia adadan penyeragaman dan penyelarasan undang-undang jenayah Syariah yang setakat ini belum diselaraskan.
Aspek-aspek ini juga adalah penting dalam memartabatkan Mahkamah Syariah setaraf dengan mahkamah sivil.

Dalam hal ini, Kerajaan juga sedang dalam kajian untuk menambahbaik hierarki Mahkamah Syariah sama ada empat (4) tingkat Mahkamah Syariah seperti yang dilaksanakan di Perak atau lima (5) tingkat Mahkamah Syariah seperti yang dicadangkan oleh Jabatan Peguam Negara.
Sehubungan dengan itu, Kerajaan akan meneliti secara lebih mendalam dan holistik Akta 355 dan undang-undang lain yang berkaitan dengannya sebelum sebarang pindaan dan penambahbaikan dibuat terhadap Akta tersebut dan undang-undang lain yang berkaitan dengannya bagi memastikan aspek pemerkasaan Mahkamah Syariah terutama dalam bidang jenayah tercapai seiring dengan aspek-aspek lain yang perlu diberi penekanan.

Sekian, terima kasih.


SOALAN : 3 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR DR. NUING JELUING TARIKH : 30 APRIL 2019 Dr. Nuing Jeluing minta PERDANA MENTERI menyatakan apakah pencapaian setakat ini dalam pembaharuan institusi seperti yang dijanjikan dalam Manifesto Pilihan Raya Pakatan Harapan.

Jelaskan transformasi yang telah dicapai dan dilaksanakan setakat ini.
Apakah yang masih dalam perundingan, di peringkat manakah penubuhan IPCMC, SPRM melaporkan terus ke Parlimen dan memisahkan kuasa AG ke dalam Seksyen Peguam Negara dan fungsi pendakwaan.

SOALAN : 3 JAWAPAN: YB TUAN MOHAMED HANIPA BIN MAIDIN TIMBALAN MENTERI DI JABATAN PERDANA MENTERI Tuan Yang di-Pertua, 1.

Kerajaan amat komited dalam memacu reformasi melalui pemerkasaan governans, integriti dan antirasuah di semua peringkat bagi mengembalikan keyakinan rakyat terhadap pentadbiran Kerajaan.
Justeru, dalam usaha untuk memperkasakan agenda pencegahan rasuah di negara ini, Kerajaan telah menubuhkan Pusat Governans, Integriti dan Antirasuah Nasional (GIACC) yang diberikan mandat untuk menasihati, merancang, menyelaras dan menilai inisiatif-inisiatif berkaitan governans, interiti dan antirasuah.
Satu Jawatankuasa Khas Kabinet Mengenai Anti-Rasuah (JKKMAR) yang dipengerusikan oleh YAB Perdana Menteri telah ditubuhkan bagi menyelaras pelaksanaan, memantau dan menilai keberkesanan semua inisiatif berkaitan governans, integriti dan antirasuah di semua sektor sama ada Kerajaan mahupun swasta.

Usaha ini memerlukan satu rancangan bersepadu dan menyeluruh.
Justeru, Kerajaan telah mewujudkan Pelan Antirasuah Nasional (NACP) bagi menggabungkan semua usaha mengenai governans, integriti dan antirasuah di bawah satu pelan bersepadu.

2.
Antara inisiatif yang telah digariskan dalam NACP termasuklah usaha pembaharuan institusi seperti berikut: i) Mereformasi sistem perundangan dan pilihanraya; ii) Mentransformasikan Suruhanjaya Integriti Agensi Penguatkuasa (SIAP) kepada Suruhanjaya Bebas Aduan dan Salah Laku Polis SOALAN : 3 (IPCMC) bagi menangani isu integriti dan mengekang salah laku anggota Polis Diraja Malaysia; iii) Akauntabiliti SPRM kepada Parlimen; dan iv) Menambahbaik keberkesanan institusi sistem perundangan dan kehakiman iaitu memastikan pengasingan kuasa yang jelas dalam memartabatkan keadilan, iaitu kuasa pendakwaraya hendaklah diasingkan daripada kuasa Peguam Negara.
3.

Sehubungan itu, kajian terperinci sedang dilaksanakan oleh Kerajaan sebelum sebarang pembaharuan dibuat terhadap beberapa undang-undang sedia ada bagi tujuan pembaharuan institusi di atas bagi memastikan prinsip kedaulatan undang-undang dan mekanisme pelaksanaan institusi yang berkesan.

Sekian, terima kasih.
SOALAN : 4 PEMBERIYAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KEDUA, PARLIMEN KEEMPAT BELAS PERTANYAA : LISAN DARIPADA : YB SENATOR DATUK RABIYAH BINTI ALI TARIKH : 30 APRIL 2019 Datuk Rabiyah Binti Ali minta MENTERI KOMUNIKASI DAN MULTIMEDIA menyatakan status terkini pelaksanaan Zon Perdagangan Bebas Digital atau DFTZ dan apakah prospek dan langkah spesifik yang perlu diambil bagi memastikan momentum pertumbuhan pasaran eksport Perusahaan Kecil dan Sederhana (PKS) melalui inisiatif e-dagang rentas sempadan untuk menyumbang kepada ekonomi Malaysia.
SOALAN : 4 JAWAPAN: Tuan Yang DIpertua, 1.

Untuk makluman Ahli Yang Berhormat Senator, inisiatif Zon Perdagangan Bebas Digital atau “Digital Free Trade Zone” (DFTZ) merupakan inisiatif strategik yang bertujuan untuk meningkatkan eksport Perusahaan Kecil dan Sederhana (PKS) tempatan ke luar negara serta menjadikan Malaysia sebagai hab Fulfilment eDagang serantau.
Sehingga akhir tahun 2018, terdapat lebih 6,000 PKS tempatan yang telah menyertai pelbagai program bagi tujuan menempatkan produk mereka di dalam platform pasaran maya atau eMarketplaces serantau dan global.

2.

Pertumbuhan nilai pasaran eDagang global yang pesat berpotensi untuk membuka peluang kepada PKS tempatan untuk meraih peluang pasaran yang lebih besar melalui eDagang rentas sempadan.
Menurut kajian bertajuk "e-Conomy SEA 2018" oleh Google dan Temasek, eDagang juga merupakan sektor ekonomi internet yang paling pesat berkembang di Asia Tenggara.

Pada tahun 2018, nilai pasaran eDagang yang dicatatkan adalah sebanyak USD23billion (dalam Gross Merchandise Value atau GMV) dan nilai ini dijangka mencapai melebihi USD100billion menjelang 2025.

SOALAN : 4 3.
SOALAN : 4 3.

Bagi menggalakkan PKS tempatan untuk memanfaatkan teknologi digital dan meraih peluang yang besar dalam eDagang, usaha-usaha seperti berikut telah dilaksanakan melalui kerjasama yang erat antara MITI, MED, MATRADE dan MDEC: a) mempromosi manfaat dan potensi eDagang kepada PKS tempatan untuk mewujudkan kesedaran yang lebih tinggi.
b) memperluas akses pasaran PKS tempatan dengan menggalakkan penyertaan mereka ke pelbagai eMarketplaces dalam segmen-segmen B2B, B2C dan B2B2C seperti Alibaba.com, TMall, eBay, eRomman dan lain-lain.
c) meningkatkan keupayaan eDagang PKS tempatan melalui pelbagai program seperti www.go-eCommerce.my, sebuah pusat sumber atas talian yang menyediakan maklumat dan pengetahuan berkenaan eDagang, serta program latihan eDagang yang disediakan dengan kerjasama pelbagai eMarketplaces dan d) meningkatkan permintaan produk Malaysia melalui promosi dan kempen yang dianjurkan bersama eMarketplaces dengan menghubungkan pembeli luar negara dengan PKS tempatan dan menampilkan produk-produk buatan Malaysia dalam eMarketplaces seperti Malaysia Week yang diadakan pada Julai 2018.
SOALAN : 5 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019 , PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR PUAN SOPIAH BINTI SHARIF TARIKH : 30 APRIL 2019 Puan Sopiah Binti Sharif minta MENTERI KESIHATAN menyatakan mutakhir ini negara dikejutkan dengan insiden dan sindiket menjual sijil amalan palsu.
Adakah Kerajaan memantau dan mengenal pasti individu tertentu yang menggunakan sijil amalan dan pengiktirafan palsu dalam memberi rawatan atau nasihat perubatan.

SOALAN : 5 JAWAPAN Yang di-Pertua, Majlis Perubatan Malaysia (MMC) adalah sebuah badan regulatori yang ditubuhkan di bawah Akta Perubatan 1971 dan telah menjadi sebuah badan berkanun persekutuan mulai 1 Julai 2017.
Seseorang pengamal perubatan yang ingin mengamal di Malaysia harus memohon untuk berdaftar dengan Majlis Perubatan Malaysia selaras dengan Akta Perubatan 1971.

Pengamal perubatan berdaftar penuh yang hendak menjalankan amalan sebagai seorang pengamal perubatan harus memohon kepada Pendaftar Majlis Perubatan Malaysia untuk memperolehi Sijil Perakuan Amalan Tahunan atau Annual Practising Certificate (APC).
Seksyen 20(7)(a) Akta Perubatan 1971 menyatakan ”Seseorang pengamal perubatan berdaftar penuh yang menjalankan amalan perubatan, pembedahan atau obstetrik dan ginekologi dan yang tidak mempunyai perakuan pengamalan tahunan yang berkuatkuasa bagi dirinya melakukan suatu kesalahan terhadap Akta ini”.

Pengamal perubatan yang menyediakan kemudahan dan perkhidmatan kesihatan juga mesti berdaftar kemudahan dan perkhidmatan tersebut di bawah Akta 586 iaitu Akta Kemudahan dan Perkhidmatan Jagaan Swasta 1998.
Sekian, terima kasih.

SOALAN : 6 1 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR DATUK HAJI ABIDULLAH BIN SALLEH TARIKH : 30 APRIL 2019 Datuk Haji Abidullah Bin Salleh minta MENTERI KOMUNIKASI DAN MULTIMEDIA menyatakan langkah terkini yang diambil oleh Kementerian dalam meningkatkan lagi mutu penyiaran dan menambah saluran MYTV yang diperkenalkan oleh Kerajaan terdahulu.
Adakah siaran MYTV akan dihentikan selaras dengan penjimatan dan pengecilan perkhidmatan awam dan status rangkaiannya di negeri Melaka.

SOALAN : 6 2 JAWAPAN Tuan Yang Dipertua, 1.

Untuk makluman Ahli Yang Berhormat Senator, dalam meningkatkan lagi mutu penyiaran, Kementerian telah pun melaksanakan perkhidmatan TV digital terrestrial di bawah penjenamaan myFreeview yang diberi secara percuma kepada Rakyat tanpa sebarang yuran langganan bulanan.

2.
2.

Perkhidmatan ini telah disediakan oleh syarikat MYTV dimana perkhidmatan siaran myFreeview telah pun mancapai liputan sehingga 98% di kawasan berpenduduk setakat suku pertama 2019.

3.

Selain itu, sejumlah tiga belas (13) lesen baharu telah dikeluarkan kepada penyedia perkhidmatan kandungan dan aplikasi bagi menggalakkan penambahan saluran TV di platform myFreeview.

4.
4.

Penyedia perkhidmatan kandungan dan aplikasi baru ini boleh menyiarkan pelbagai jenis kandungan untuk memenuhi cita rasa penonton semua secara percuma kepada Rakyat.

5.

Pada masa ini, sebanyak 11 saluran TV dan 6 saluran radio sedang bersiaran di platform myFreeview untuk dinikmati oleh Rakyat.

Pihak RTM kini juga sedang menaik taraf saluran TV daripada Standard Definition kepada High Definition.

SOALAN : 6 3 6.
SOALAN : 6 3 6.

Untuk makluman Ahli Yang Berhormat, perkhidmatan siaran myFreeview ini telah disedia dan dikendalikan oleh syarikat MYTV secara `private sector funding’ di mana kerajaan tidak mengeluarkan sebarang peruntukan bagi menyediakan infrastruktur serta pengendalian perkhidmatan TV digital ini.

7.

Langkah ini adalah selari dengan hasrat Kerajaan untuk menggalakkan penyertaan syarikat swasta di dalam merancakkan ekonomi serta pertumbuhan sektor komunikasi dan multimedia.

8.
8.

Oleh yang demikian, syarikat MYTV bertanggungjawab sepenuhnya dalam memastikan penggunaan sumber manusia secara optima dalam menguruskan infrastruktur serta menyediakan perkhidmatan TV digital ini kepada Rakyat.

9.

Untuk makluman, penduduk di negeri Melaka dapat menerima perkhidmatan siaran myFreeview daripada dua (2) pemancar utama iaitu Gunung Ledang, Johor dan Bukit Tampin, Negeri Sembilan.
Siaran tersebut boleh dinikmati sekiranya penonton memasang peralatan dekoder dan aerial Ultra High Frequency (“UHF”) pada set TV sedia ada atau membeli set TV yang telah dilengkapi dengan peralatan dekoder, dikenali sebagai integrated Digital TV (IDTV).

Sekian, terima kasih.

SOALAN : 7 PEMBERITAHUAN PERTANYAAN DEWAN NEGARA MESYUARAT PERTAMA 2019, PENGGAL KEDUA, PARLIMEN KEEMPAT BELAS, PERTANYAAN : LISAN DARIPADA : YB SENATOR DATUK IR.

YONG WUI CHUNG TARIKH : 30 APRIL 2019 Datuk Ir.


Yong Wui Chung minta MENTERI PERTAHANAN menyatakan sejauh manakah ancaman pengganas di Lautan Sulu ketika ini dan adakah kerjasama di antara tiga negara iaitu Malaysia, Indonesia dan Filipina (MALINDHOPHIL) akan diteruskan.
SOALAN : 7 JAWAPAN: YB TUAN HAJI MOHAMAD BIN SABU, MENTERI PERTAHANAN Tuan Yang di-Pertua, Ancaman pengganas di Laut Sulu adalah terkawal dengan usaha dan inisiatif kerjasama keselamatan yang dilaksanakan Angkatan Tentera Malaysia (ATM) dan agensi keselamatan yang lain di dalam menjaga keselamatan di Timur Sabah.

Kewujudan ESSZONE telah memudahkan kerjasama kolektif pelbagai agensi keselamatan dalam menjamin keselamatan di perairan Timur Sabah.
Dalam memastikan keselamatan perairan negara di Timur Sabah dan Laut Sulu terjamin, Malaysia, Indonesia dan Filipina telah menjalinkan kerjasama yang amat baik melalui inisiatif yang dibangunkan di bawah INDOMALPHI Trilateral Cooperative Arrangement (TCA) di antara ketiga-tiga negara.
Kerjasama di bawah rangka kerja Trilateral Cooperative Agreement (TCA) dan Trilateral Maritime Patrol (TMP) ini terus diperkasakan dengan aktiviti-aktiviti di bawah Kumpulan Kerja yang menjurus kepada peranan Sub-Working Group iaitu elemen Risikan (Intelligence), Maritime Patrol dan Air Patrol.
Selain itu, fokus juga diberi dalam pelaksanaan TMP Exercise yang dilaksanakan secara giliran oleh ketiga-tiga Maritime Command Centre (MCC) di Tawau, Malaysia; Tawi-Tawi, Filipina dan Tarakan, Indonesia secara bersama dengan aset-aset rondaan di lapangan.

SOALAN : 7 Inisiatif ini telah memberikan kesan yang ketara di mana terdapat penurunan kes-kes penculikan/ rompakan di sekitar perairan Sabah Timur/ Laut Sulu semenjak ianya dilaksanakan pada tahun 2016 yang lalu.
Sebagai contoh, pada tahun 2016 terdapat sebanyak 8 insiden penculikan yang dilaporkan, 2017 tiada insiden, manakala tahun 2018 sebanyak 2 insiden.

Secara keseluruhannya, keselamatan di perairan Sabah dilaporkan berada dalam keadaan terkawal dengan pengawasan berterusan yang dilaksanakan oleh pasukan keselamatan negara Malaysia, Filipina dan Indonesia.
SOALAN : 8 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATUK HAJI YAHAYA BIN MAT GHANI @ ABBAS TARIKH : 30 APRIL 2019 Datuk Haji Yahaya Bin Mat Ghani @ Abbas minta MENTERI HAL EHWAL EKONOMI menyatakan status projek pembinaan kemudahan penapisan minyak di Yan, Kedah yang sudah lebih 10 tahun terbengkalai.
Adakah Kerajaan akan meneruskan projek tersebut memandangkan beberapa kerja infrastruktur dan penambakan tanah telah pun siap.

SOALAN : 8 JAWAPAN Tuan Yang di-Pertua, 1.

Untuk makluman Ahli Yang Berhormat, cadangan hub pemprosesan petroleum di Yan, Kedah adalah cadangan pembangunan dari pihak swasta.

Namun demikian, Kerajaan Negeri lebih mengalu-alukan pembangunan industri lain seperti industri untuk pertanian, dan tidak tertakluk kepada industri petroleum sahaja.
Selain itu, berdasarkan penilaian yang dibuat kepada cadangan projek hub berkenaan, Kerajaan Negeri mendapati tiada keperluan mendesak untuk membangunkan industri pemprosesan petroleum di kawasan tersebut.

2.

Sehingga kini tiada kemudahan infrastruktur atau penambakan tanah dibuat untuk tujuan projek tersebut.

3.

Untuk makluman Ahli Yang Berhormat juga, Petroliam Nasional Berhad (PETRONAS) tidak terlibat dalam projek pembinaan kemudahan penapisan minyak di Yan, Kedah ini.

Sekian, terima kasih.


SOALAN : 9 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR DATO’ SRI TI LIAN KER TARIKH : 30 April 2019 Dato’ Sri Ti Lian Ker minta PERDANA MENTERI menyatakan sejauh manakah pihak Kementerian menilai untuk mewujudkan satu suruhanjaya bagi tujuan menyemak semula sistem kehakiman di negara kita bagi memastikan penalti hukuman yang dikenakan adalah setimpal dengan kesalahan yang dilakukan.
SOALAN : 9 JAWAPAN: YB TUAN MOHAMED HANIPA BIN MAIDIN TIMBALAN MENTERI DI JABATAN PERDANA MENTERI Tuan Yang di-Pertua, Buat masa ini Kerajaan tidak bercadang menubuhkan Suruhanjaya bagi tujuan menyemak semula sistem kehakiman supaya dipastikan penalti hukuman yang dikenakan adalah setimpal dengan kesalahan yang dilakukan.
Kerajaan berpandangan mekanisme sedia ada yang mana pihak pendakwaan sentiasa memastikan setiap hukuman yang dijatuhkan oleh mana-mana mahkamah bagi kes-kes jenayah adalah setimpal dengan kesalahan yang dilakukan adalah memadai.

Sekiranya hukuman yang dijatuhkan “manifestly inadequate”, keputusan tersebut akan dirayu ke Mahkamah Rayuan sehingga mendapat suatu hukuman yang setimpal dengan kesalahan yang dilakukan.
Untuk makluman Ahli Yang Berhormat, Malaysia mengamalkan undang-undang bertulis sebagai sumber perundangan utama.

Sebelum boleh dikuatkuasakan, setiap undang-undang akan dibahas dan diluluskan oleh Parlimen.

Secara umumnya tiada peruntukan dalam mana-mana undang-undang yang menetapkan sesuatu hukuman mandatori untuk kesalahan SOALAN : 9 tertentu.

Oleh itu dalam memastikan keadilan dapat dilaksanakan, Parlimen ada memperuntukkan hukuman minimum dan maksimum bagi sesuatu kesalahan itu.
Peruntukan yang terdapat dalam undang-undang itu akan menjadi suatu garis panduan kepada mahkamah dalam menjatuhkan hukuman bagi sesuatu kesalahan.

Dalam Kanun Tatacara Jenayah [Akta 593], seksyen 173(b) (bagi tertuduh yang mengaku salah) dan seksyen 173(m)(ii) (bagi kes yang mahkamah mendapati tertuduh bersalah) memperuntukkan bahawa mahkamah hendaklah menjatuhkan hukuman menurut peruntukan undang-undang.
Ini bermaksud hukuman yang dikenakan bukan sahaja hendaklah dalam lingkungan hukuman yang ditetapkan tetapi juga dikenakan berdasarkan prinsip-prinsip kehakiman.

Dalam kes Hari Ram Seghal v PP [1981] 1 MLJ 165, hakim dalam kes tersebut menggariskan 4 objektif utama dalam penghukuman seperti yang berikut: Our courts have a long time since progressed from the “eye for an eye” and “tooth for a tooth” type of justice”.
The avowed aims of punishments are retribution, justice, deterrence, reformation and protection, but it is never intended to act as a vehicle of vengeance.

This court does not sit here to hand out to victims of aggression their “pound of flesh” but generally to protect society by enforcing justice”.

SOALAN : 9 Hukuman yang dikenakan juga hendaklah setimpal dan bersesuaian dengan fakta tersendiri kes berkenaan.
Raja Azlan Shah dalam kes Loh Hock Seng & Anor v. Public Prosecutor [1980] 2 MLJ 13 menyatakan: “…sentencing in a criminal case must of course bear relation to the particular circumstances of the offender as well as the particular circumstances of the offence”.

Pejabat Ketua Pendaftar Mahkamah Persekutuan juga telah mengeluarkan satu garis panduan kepada pegawai kehakiman yang membicarakan sesuatu kes iaitu Bench Book (Criminal Law) 2nd Edition 2012.
Berdasarkan Bench Book tersebut beberapa perkara telah digariskan sebelum mahkamah menjatuhkan hukuman dalam sesuatu kes.

Dalam memutuskan sesuatu hukuman yang bersesuaian, perkara utama yang perlu diberi perhatian adalah kepentingan awam.

Hukuman yang dikenakan hendaklah diseimbangkan antara kepentingan awam dengan kepentingan tertuduh.

Bagi maksud tersebut, hukuman yang dikenakan ke atas tertuduh haruslah mencerminkan bahawa masyarakat tidak boleh menerima jenayah yang dilakukan oleh tertuduh.
Selanjutnya, hukuman tersebut juga perlu menunjukkan ciri-ciri pencegahan bukan sahaja kepada tertuduh tetapi juga kepada orang lain daripada melakukan jenayah yang sama.

Selain itu, mahkamah juga perlu mengambil kira pelbagai faktor pemberatan dan peringanan bagi memastikan hukuman yang dikenakan SOALAN : 9 adalah menurut undang-undang.
Antara faktor-faktor tersebut adalah pengakuan salah, pesalah muda, pesalah pertama, umur, perwatakan dan latar belakang tertuduh, manfaat atau kerugian yang berlaku akibat jenayah yang dilakukan, pelakuan tertuduh selepas kesalahan dilakukan, kesan sabitan atau hukuman, sabitan terdahulu, darjah kesalahan yang dilakukan dan tempoh perbicaraan.

Seksyen 183A Akta 593 turut memperuntukkan berkenaan dengan pernyataan impak mangsa.
Pernyataan impak mangsa ini akan dikemukakan kepada mahkamah untuk dipertimbangkan sebelum mahkamah menjatuhkan hukuman.

Ini membolehkan mahkamah mengambil kira kepentingan mangsa atau keluarga mangsa terhadap kesan atau impak perbuatan jenayah tertuduh kepada mangsa atau keluarga mangsa sama ada dari segi fizikal, emosi, psikologi dan kewangan.

Sekian, terima kasih.
SOALAN : 10 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR DATUK THEODORE DOUGLAS LIND TARIKH : 30 APRIL 2019 Datuk Theodore Douglas Lind minta MENTERI PELANCONGAN, SENI DAN BUDAYA menyatakan apakah tindakan Kementerian yang akan dan telah diambil untuk memastikan bahawa kawasan-kawasan dan kemudahan-kemudahan pelancongan di seluruh negara sentiasa dalam keadaan bersih dan dipelihara dengan baik supaya menarik lebih ramai pelancong dan menjamin pelancong untuk datang semula melancong ke negara ini.
SOALAN : 10 JAWAPAN : Tuan Yang di-Pertua, Kementerian Pelancongan, Seni dan Budaya menyedari bahawa aspek keselamatan, kebajikan dan kebersihan kawasan-kawasan dan kemudahan-kemudahan pelancongan di seluruh negara adalah di antara penentu utama kejayaan dalam industri pelancongan.
Maka, menyedari kepentingan itu, Kementerian ini melalui kerjasama negara-negara ASEAN telah membangunkan Piawaian Pelancongan ASEAN (ASEAN Tourism Standards) dengan menerapkan aspek-aspek yang dinyatakan bagi memastikan kualiti sesebuah produk pelancongan negara-negara ASEAN termasuk Malaysia adalah dalam keadaan yang terbaik.

Inisiatif ini telah menghasilkan sebanyak lapan (8) ASEAN Tourism Standard iaitu: 1.

ASEAN Green Hotel Standard; 2.

ASEAN Homestay Standard; 3.

ASEAN Community Based Standard; 4.


ASEAN Spa Services Standard; 5.

ASEAN Clean Tourist City Standard; 6.

ASEAN Public Toilet Standard; 7.

ASEAN Mice Venue Standard; dan 8.

ASEAN Sustainable Tourism Standard.

SOALAN : 10 Kementerian ini juga telah melaksanakan Program Malaysia Tourism Quality Assurance (MyTQA) sejak tahun 2014 iaitu satu akreditasi perkhidmatan dan produk pelancongan Malaysia yang telah memenuhi piawaian kualiti yang telah ditetapkan oleh Kementerian ini.
Akreditasi MyTQA ini mampu meningkatkan kualiti perkhidmatan dan produk pelancongan Malaysia kerana penetapan piawaian kualiti yang tinggi untuk dipatuhi serta satu galakan kepada pengiat industri pelancongan untuk memberi keutamaan kepada kualiti sesuatu perkhidmatan dan produk pelancongan Malaysia.

Jaminan kualiti MyTQA ini turut menerapkan aspek-aspek keselamatan, kebajikan dan kebersihan agar memenuhi kehendak pelancongan tempatan dan luar negara.
Justeru itu, sebanyak 36 produk pelancongan Malaysia telah memperolehi akreditasi MyTQA dan Kementerian ini sentiasa menggalakkan penggiat industri pelancongan Malaysia agar memohon dan memperolehi akreditasi MyTQA ini.
Selain itu, aspek kebersihan turut dipupuk melalui Program MOTAC Voluntourism Malaysia, Bersih dan Indah iaitu program yang menggalakkan orang awam mengamalkan sikap menjaga kebersihan dan keindahan sekeliling terutamanya produk pelancongan negara sebagai bukti cinta kepada negara dan selari dengan tema Sayangi Malaysiaku.

Pada tahun 2018, Kementerian telah melaksanakan lapan (8) Program Voluntourism Malaysia Bersih dan Indah daripada 19 program MOTAC Voluntourism yang melibatkan 377 orang sukarelawan.
SOALAN : 10 Program ini diteruskan pada tahun ini di mana pada 6 April 2019 baru-baru ini, satu Program Malaysia Bersih dan Indah telah dilaksanakan di Balik Pulau, Pulau Pinang dengan kerjasama Majlis Bandaraya Pulau Pinang dan Persatuan Badan Bukan Kerajaan TrashHero di mana aktiviti yang disertai sukarelawan dan penduduk tempatan ini bukan sahaja melibatkan aktiviti pembersihan, pengindahan kawasan serta penanaman pokok, malah melibatkan proses pengauditan sampah dan proses membina ecobricks.
Sekian, terima kasih.
SOALAN : 11 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KE DUA, PARLIMEN KEEMPAT BELAS PERTANYAAN : LISAN DARIPADA : YB SENATOR DATUK NG CHIANG CHIN TARIKH : 30 APRIL 2019 Datuk Ng Chiang Chin minta MENTERI DALAM NEGERI menyatakan kriteria, faktor pertimbangan dan mekanisme dalam memberikan kebenaran untuk menerima penajaan oleh pihak swasta ke atas lawatan rasmi Kementerian, jabatan dan agensi Kerajaan termasuk pasukan penguat kuasa seperti polis, kastam dan imigresen.
SOALAN : 11 JAWAPAN : Tuan Yang Di-pertua, Kementerian memandang serius tentang kepentingan menjaga nama baik kementerian dan juga agensi di bawahnya.

Kerajaan juga menitik berat tentang hal ehwal integriti setiap lapisan kakitangannya.

Urusan bertugas rasmi ke luar negara adalah berpandukan kepada prosedur Pengurusan Permohonan Bertugas Rasmi Ke Luar Negara di dalam Arahan Pegawai Pengawal (APP) Bilangan 1 Tahun 2019 Kementerian dengan kuasa melulus oleh Pegawai Pengawal Kementerian.
Permohonan perjalanan bertugas rasmi ke luar negara yang dibiayai oleh syarikat swasta adalah tidak dibenarkan.

Bagi tugasan berkaitan pelaksanaan sesuatu kontrak / projek yang dibiayai oleh syarikat swasta sebagaimana termaktub dalam dokumen perjanjian, kelulusan MOF perlu diperolehi terlebih dahulu.

APP ini digunapakai oleh semua Jabatan / Agensi di bawah Kementerian.
SOALAN : 12 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR DATUK ABDUL GHANI BIN MOHAMED YASSIN TARIKH : 30 APRIL 2019 Datuk Abdul Ghani Bin Mohamed Yassin minta MENTERI PEMBANGUNAN LUAR BANDAR menyatakan apakah usaha pihak Kementerian dalam usaha meningkatkan pembangunan infrastruktur luar bandar khususnya memberi penumpuan jalan-jalan raya utama dan kawasan pedalaman Sabah.
SOALAN : 12 JAWAPAN : Tuan Yang Di-Pertua, Untuk makluman Yang Berhormat Senator, di bawah Rancangan Malaysia Ke-11 (RMKe-11), sehingga tahun 2019, Kementerian telah memperuntukkan sebanyak RM3.529 billion bagi pembangunan projek-projek infrastruktur luar bandar di Negeri Sabah.
Sebanyak 15 projek Bekalan Elektrik Luar Bandar (BELB) dengan peruntukan RM1.311 billion, 57 projek Bekalan Air Luar Bandar (BALB) dengan peruntukan RM522.5 juta dan 81 projek Jalan Luar Bandar (JALB) dengan peruntukan RM1.409 billion telah disalurkan di bawah empat tahun pelaksanaan RMKe-11.

Bagi pembinaan jalan raya utama di Negeri Sabah, tanggungjawab membina jalan-jalan ini adalah di bawah kuasa Kementerian Kerja Raya.
Manakala, Kementerian Pembangunan Luar Bandar hanya melaksanakan projek pembinaan Jalan-jalan Negeri di luar kawasan operasi Pihak Berkuasa Tempatan (PBT).

Sehingga pada masa ini, daripada 81 projek JALB yang dilulus, sebanyak tiga (3) projek telah disiapkan sepenuhnya, 30 projek masih dalam pembinaan dan baki 48 projek sedang dalam pelbagai peringkat pelaksanaan.
SOALAN : 12 Di bawah kementerian ini juga, sebanyak RM223.52 juta peruntukan dibelanjakan bagi membina 1,186 projek Jalan Perhubungan Desa (JPD) sepanjang tiga tahun RMKe-11.

Sehingga 31 Mac 2019, sebanyak 50 projek lagi dengan peruntukan RM10 juta diluluskan bagi Negeri Sabah.

Di samping itu juga, sebanyak 456 Projek Ameniti Sosial telah dilaksanakan oleh kementerian dengan melibatkan peruntukan sebanyak RM52.5 juta sepanjang tiga tahun RMKe-11.
SOALAN : 13 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR DATIN RAHIMAH BINTI HAJI MAHAMAD TARIKH SOALAN : 30 APRIL 2019 DATIN RAHIMAH BINTI HAJI MAHAMAD minta MENTERI PEMBANGUNAN USAHAWAN menyatakan pelan pembangunan usahawan di kalangan siswazah dan lepasan institusi kemahiran pada tahun 2019 dan bagaimana Kerajaan menyediakan bantuan dan hala tuju yang lebih terarah dalam membantu golongan belia yang menganggur kini.
SOALAN : 13 JAWAPAN Tuan Yang di-Pertua, 1.

Kementerian Pembangunan Usahawan (MED) melalui agensi-agensi telah merancang pelan pembangunan usahawan khusus untuk pelajar universiti dan graduan dalam usaha untuk menarik minat mereka menceburi bidang keusahawanan sebagai kerjaya.

2.
2.

Antara pelan yang telah dirancang dan dilaksanakan adalah: a. Jalinan kerjasama antara Institut Koperasi Malaysia (IKM) dengan Institusi Pengajian Tinggi Awam (IPTA) yang terpilih untuk menganjurkan boot camp dan konvensyen keusahawanan.

Sebagai contoh, Skim Latihan Kerjaya Koperasi (SLKK) telah diperkenalkan bertujuan memberikan pendedahan berkaitan pengurusan dan pentadbiran koperasi melalui penempatan di koperasi dan agensi yang terpilih di seluruh Malaysia.
Selain itu, IKM juga akan memeterai Memorandum Persefahaman dengan Universiti Teknologi MARA (UiTM) pada 30 April 2019 untuk menganjurkan Konvensyen Keusahawanan Belia khusus untuk pelajar tahun akhir UiTM.

Peserta konvensyen tersebut akan diberikan latihan dan bimbingan keusahawanan dan mereka yang layak akan diberikan dana khas untuk memulakan perniagaan.
b. Institut Keusahawanan Negara (INSKEN) pula telah menyediakan program asas keusahawan yang melibatkan pelbagai modul SOALAN : 13 berasaskan perniagaan untuk siswazah dan pelajar lepasan institusi kemahiran untuk membolehkan golongan tersebut memulakan perniagaan dengan lebih efektif.

c. Di samping itu, sebuah kerjasama tiga (3) hala telah diwujudkan antara Kementerian, industri dan universiti di bawah tanggungjawab PROTÉGÉ dalam usaha untuk mencungkil bakat keusahawanan para graduan.
Antara program-program yang telah diperkenalkan ialah seperti PROTÉGÉ Entrepreneurship Intern, PROTÉGÉ Uni-Preneur, dan PROTÉGÉ Ready-To-Work.

Para graduan akan dilatih dan dibimbing untuk mengaplikasikan konsep entrepreneurial thinking dalam hasil kerja agar dapat meningkatkan lagi kebolehpasaran dan modal insan yang berkemahiran untuk industri.
d. MaGIC juga aktif dalam melaksanakan program komuniti dan jerayawara (roadshow) seperti SPARK, Idea Lab, dan Startup Weekend kepada lepasan universiti, pelajar tahun akhir Institut Pengajian Tinggi (IPT) di seluruh negara dan juga belia yang menganggur.

Program ini dijalankan dengan kerjasama IPT awam dan swasta di lokasi IPT tersebut.
Selain itu, MaGIC turut menyediakan program penyediaan minda seperti Design Thinking dan Service Design kepada usahawan peringkat awal (startup) dan program berteraskan teknologi 4.0. e. Selain itu, satu lagi inisiatif Kementerian melalui SME Corp. ialah Program Tunas Usahawan Belia Bumiputera (TUBE) yang mengaplikasikan konsep boot camp untuk melatih golongan belia mengenai selok-belok perniagaan termasuk perniagaan secara SOALAN : 13 e-dagang.
Program ini dijalankan dengan kerjasama pelbagai Kementerian dan agensi di peringkat persekutuan dan negeri, institusi perbankan, badan bukan kerajaan (NGO) dan pihak swasta.

f. TEKUN Nasional turut menyediakan program pembiayaan untuk membantu siswazah menganggur atau siswazah yang memerlukan modal untuk memulakan perniagaan.
Jumlah pembiayaan yang ditawarkan adalah dari RM1000 sehingga RM100,000 dan tempoh pembayaran balik adalah di antara enam (6) bulan hingga 10 tahun dengan kadar keuntungan sebanyak 4%.

Di samping itu, Program Pembangunan Usahawan Siswazah (PPUS) turut diadakan bagi membantu para graduan memulakan perniagaan.

Sekian, terima kasih.
SOALAN : 14 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR DATUK PAUL IGAI TARIKH : 30 APRIL 2019 Datuk Paul Igai minta MENTERI PERTAHANAN menyatakan adakah Kementerian bercadang untuk mengubah suai mana-mana lebuh raya tertentu dan yang didapati bersesuaian untuk dijadikan 'alternative runways' bagi menghadapi ancaman musuh memandangkan salah satu daripada target pertama musuh ialah dengan memusnahkan lapangan terbang.
SOALAN : 14 JAWAPAN: YB TUAN HAJI MOHAMAD BIN SABU, MENTERI PERTAHANAN Tuan Yang di-Pertua, Berdasarkan kepada situasi ancaman di persekitaran geo-strategik serantau, buat masa kini tiada keperluan cadangan untuk mengubah suai mana-mana lebuh raya untuk dijadikan 'alternative runways' bagi menghadapi ancaman musuh.

Ini kerana secara umumnya Malaysia mempunyai kedalaman geografi (geographical depth) dalam merancang strategi pertahanan secara menyeluruh.
Pada masa ini, Angkatan Tentera Malaysia (ATM) dan Tentera Udara Diraja Malaysia (TUDM) khasnya sentiasa bekerjasama dengan pihak berkuasa lapangan terbang awam di Malaysia dan sekiranya perlu, landasan terbang awam boleh digunakan sebagai alternatif untuk pengoperasian pesawat tentera.
SOALAN : 15 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR DATO' HAJI MOHD SUHAIMI BIN ABDULLAH TARIKH : 30 April 2019 Dato' Haji Mohd Suhaimi Bin Abdullah minta MENTERI KOMUNIKASI DAN MULTIMEDIA menyatakan apakah yang dimaksudkan dengan kebebasan media dan menyebabkan pelanggaran tersebut boleh dijatuhi hukuman.

SOALAN : 15 JAWAPAN: Tuan Yang Dipertua, 1.


Untuk makluman Ahli Yang Berhormat Senator, kebebasan media di negara ini adalah kebebasan bersuara sebagaimana dinikmati setiap warganegara Malaysia dan ia dijamin di bawah Perlembagaan Persekutuan iaitu Perkara 10 (1) (a) tiap-tiap warganegara berhak kepada kebebasan bercakap dan bersuara.

Pihak Kerajaan komited dalam mendukung hak tersebut bagi memastikan setiap rakyat Malaysia menikmati kebebasan asasi mereka.
Walau bagaimanapun, hak kepada kebebasan bersuara tidak bersifat mutlak, selagi mana ia tidak melanggar batas perundangan sedia ada.

2.

Terdapat beberapa undang-undang negara yang mengenakan sekatan dengan tujuan memelihara keselamatan negara, menjaga hubungan baik dengan negara-negara lain, menjaga ketenteraman awam atau prinsip moral serta mengelakkan perbuatan fitnah.
Sekiranya terdapat mana-mana pihak atau individu melakukan sebarang bentuk tindakan yang melanggar peruntukan undang-undang sedia ada, tindakan penguatkuasaan boleh diambil terhadap pihak atau individu yang berkenaan.

Hukuman bagi pelanggaran sekatan ini adalah tertakluk kepada kesalahan mengikut undang-undang berkaitan.

SOALAN : 15 3.

Akta Komunikasi dan Multimedia 1998 (Akta 588) memberi jaminan tiada tapisan internet oleh Kerajaan.
Namun demikian, jaminan tiada tapisan tersebut tidak bermakna mana-mana pihak bebas melakukan kesalahan dengan sewenang-wenangnya tanpa mengambil kira peruntukan undang-undang sedia ada seperti Akta Fitnah 1957, Akta Hasutan 1948, Kanun Keseksaan, dan undang-undang yang berkaitan media iaitu Akta Rahsia Rasmi 1972, Akta Mesin Cetak dan Penerbitan 1984 dan Akta Hakcipta 1987.
Akta-akta tersebut bertujuan menguatkuasakan undang-undang berkaitan dengan kesalahan penyebaran berita palsu, menanam perasaan kebencian dan memfitnah.
SOALAN : 16 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR TUAN NGA HOCK CHEH TARIKH : 30 APRIL 2019 (SELASA) Tuan Nga Hock Cheh minta MENTERI KESIHATAN menyatakan sama ada kontrak dengan Quantum Medical Solution Sdn Bhd mengenai bekalan dan penyelenggaraan bagi peralatan bio perubatan sedang atau telah dikaji untuk mencapai penjimatan dari segi kos dan kecekapan melalui pembelian terus.
SOALAN : 16 JAWAPAN Yang di-Pertua, Kementerian Kesihatan Malaysia (KKM) telah menandatangani perjanjian konsesi dengan syarikat Quantum Medical Solutions Sdn.

Bhd.

(QMS) pada 17 April 2014 untuk tempoh selama 13 tahun yang melibatkan pembekalan dan penyelenggaraan peralatan perubatan di klinik-klinik kesihatan dan pergigian yang beroperasi di Pulau Pinang, Perak, Selangor, Wilayah Persekutuan Kuala Lumpur, Putrajaya, Labuan, Negeri Sembilan, Melaka, Johor, Sabah dan Sarawak.
Berdasarkan perjanjian konsesi, syarikat QMS perlu membekalkan peralatan-peralatan perubatan yang baharu bagi memenuhi keperluan norma di klinik-klinik tersebut.

Di samping itu, syarikat QMS juga perlu menyelenggara semua peralatan perubatan sedia ada dan peralatan perubatan baharu di klinik-klinik yang terlibat dalam perjanjian ini.

Pada masa ini, pembekalan peralatan perubatan sedang dilaksanakan dan dijangka selesai pada penghujung tahun 2019.
Merujuk kepada soalan Ahli Yang Berhormat, kajian berhubung prestasi dan bayaran akan dibuat selepas pembekalan peralatan diselesaikan sepenuhnya seperti mana yang dinyatakan dalam Perjanjian Konsesi tersebut.

Kontrak dengan syarikat QMS dipantau melalui satu jawatankuasa yang dipengerusikan oleh Ketua Pengarah Kesihatan.
Jawatankuasa ini akan bermesyuarat sebanyak tiga (3) kali setahun untuk meneliti isu-isu SOALAN : 16 operasi syarikat QMS dalam memenuhi obligasi-obligasi yang dinyatakan dalam Perjanjian Konsesi.

Untuk makluman Ahli Yang Berhormat, prestasi syarikat QMS dipantau melalui empat (4) Key Performance Indicators (KPI) seperti berikut: i.

Response Time: masa yang diambil oleh wakil syarikat konsesi untuk hadir di klinik yang membuat aduan; ii.
Repair Time: masa yang diambil oleh wakil syarikat konsesi untuk membaiki peralatan biomedikal agar ia dapat berfungsi seperti keadaan asal; iii.

Scheduled Maintenance: kerja-kerja penyelenggaraan yang dilaksanakan mengikut jadual yang ditetapkan.

Kerja-kerja termasuk Preventive Maintenance (PM), Routine Inspection (RI), Third Party Calibration (TPC) dan Statutory Certification (SC); dan iv.
Uptime Guarantee: memastikan semua peralatan yang diselenggara oleh syarikat konsesi berfungsi dengan baik dan selamat digunakan dalam tempoh yang telah ditetapkan.

SOALAN : 16 Yang di-Pertua, Secara amnya, kontrak pembekalan dan penyelenggaraan peralatan perubatan dengan syarikat QMS memberikan kelebihan teknikal dan kewangan kepada Kerajaan dalam jangka masa yang panjang berbanding kaedah konvensional.
Dalam konteks teknikal, KKM dapat memastikan penyeragaman penyelenggaraan secara komprehensif di semua klinik kesihatan dan pergigian.

Ia akan membolehkan peralatan perubatan berkenaan dapat berfungsi secara optimum dan mempunyai jangka hayat (life-cycle) yang panjang.

Manakala, dari konteks kewangan, Kerajaan boleh mendapatkan harga yang terbaik memandangkan skop penyelenggaraan adalah meliputi pelbagai jenis peralatan perubatan dan mempunyai kuantiti yang tinggi (economies of scale).
Kaedah konvensional memerlukan penyelenggaraan dilaksanakan dengan pelbagai syarikat penyedia perkhidmatan yang akhirnya akan menyebabkan ketidakseragaman dalam penyelenggaraan.

Justeru, kos penyelenggaraan yang berbeza-beza yang dikenakan oleh pelbagai syarikat penyedia perkhidmatan tidak akan memberikan value for money kepada Kerajaan untuk jangka masa yang panjang.
KKM juga akan sentiasa memberikan penekanan kepada aspek tadbir urus atau governance Perjanjian Konsesi yang ditandatangani dengan syarikat QMS.

Ini untuk memastikan obektif Perjanjian Konsesi ini dapat dicapai.

Sekian, terima kasih.


SOALAN : 17 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KE DUA, PARLIMEN KEEMPAT BELAS PERTANYAAN : LISAN DARIPADA : YB SENATOR TUAN ADRIAN BANIE LASIMBANG TARIKH : 30 APRIL 2019 Tuan Adrian Banie Lasimbang minta MENTERI DALAM NEGERI menyatakan apakah tindakan tegas oleh Kementerian untuk memastikan pas lawatan tidak disalah guna oleh warga asing untuk berniaga di Sabah khasnya di kawasan luar bandar yang menjejaskan pendapatan peniaga tempatan.
Apakah tindakan bagi memastikan bilangan warga asing ini dapat dikawal dan memastikan mereka diambil tindakan sewajarnya.

SOALAN : 17 JAWAPAN Yang di-Pertua, Untuk makluman Ahli Yang Berhormat, kuasa meluluskan lesen perniagaan dan juga penguatkuasaan terhadap peniaga dan penjaja barangan sama ada daripada kalangan rakyat tempatan atau warganegara asing adalah di bawah bidang tugas Pihak Berkuasa Tempatan (PBT).
Pas-Pas yang membenarkan warga asing untuk bekerja secara sah di Malaysia hanya akan dikeluarkan oleh Jabatan Imigresen Malaysia setelah mendapat perakuan atau sokongan daripada agensi-agensi kawal selia yang berkaitan.

Pas-Pas ini mempunyai syarat-syarat tertentu dan sekiranya syarat-syarat tersebut tidak dipatuhi, tindakan boleh diambil di bawah Peraturan-Peraturan Imigresen 1963.
Sebagai langkah penguatkuasaan, Kementerian Dalam Negeri melalui Jabatan Imigresen Malaysia sentiasa menjalankan operasi bersepadu bersama agensi-agensi yang terlibat seperti Pihak Berkuasa Tempatan (PBT) dan Kementerian Perdagangan Dalam Negeri, Hal Ehwal dan Pengguna (KPDNHEP) yang bertujuan mengambil tindakan terhadap warga asing yang menjalankan aktiviti perniagaan secara tidak sah.
SOALAN : 17 Di negeri Sabah, melalui operasi penguatkuasaan yang dijalankan oleh Jabatan Imigresen Malaysia Negeri Sabah, sejumlah 103 orang warga asing pada tahun 2018 dan sejumlah 12 orang warga asing pada tahun 2019 dari 1 Januari sehingga 31 Mac 2019 didapati menyalahgunakan kemudahan Pas di bawah Peraturan 39(b) Peraturan-Peraturan Imigresen 1963.
Butiran pecahan statistik warga asing yang melakukan kesalahan salah guna kemudahan Pas di negeri Sabah mengikut warganegara adalah seperti di Jadual 1 berikut: BIL NEGARA TAHUN JUMLAH (ORANG) 2018 2019 (HINGGA 31 MAC) 1.

FILIPINA 12 5 17 2.

INDONESIA 44 4 48 3.

CHINA 34 2 36 4.

INDIA 0 1 1 5.

PAKISTAN 7 0 7 6.
THAILAND 6 0 6 JUMLAH KESELURUHAN (ORANG 103 12 115 Jadual 1 : Jumlah Warga Asing Yang Melakukan Kesalahan Salah Guna Pas Di Bawah Peraturan 39(b) Peraturan Imigresen 1963 Bagi menjawab pertanyaan Ahli Yang Berhormat, antara tindakan-tindakan yang diambil oleh Jabatan Imigresen Malaysia Negeri Sabah bagi memastikan Pas Lawatan Sosial tidak disalah guna oleh warga asing khasnya di Sabah dan memastikan bilangan warga asing ini dapat dikawal adalah seperti berikut: SOALAN : 17 i) Memperketat kawalan dan pemeriksaan di pintu-pintu masuk Negeri sama ada melalui udara, laut dan darat; ii) Mempertingkatkan pengawasan di sepanjang pesisiran perairan negara, iaitu kawasan-kawasan yang telah dikenal pasti sebagai tempat pendaratan dan kemasukan Pendatang Asing Tanpa Izin (PATI) dengan kerjasama Pasukan Gerakan Marin Polis DiRaja Malaysia (PDRM), Tentera Laut Diraja Malaysia (TLDM) dan Agensi Penguatkuasaan Maritim Malaysia (APMM); iii) Memperkasa usaha-usaha risikan, pemantauan dan penguatkuasaan bagi menyekat penyeludupan manusia di sempadan darat negara.
Ia dijalankan dengan kerjasama Polis DiRaja Malaysia (PDRM), Agensi Kawalan Sempadan Malaysia (AKSEM) dan Pasukan Gerak Am (PGA); iv) Melaksanakan pemeriksaan dan risikan berdasarkan aduan yang diterima daripada orang awam dari pelbagai sumber seperti e-mel, surat, telefon, sistem pesanan ringkas dan aduan melalui kaunter imigresen termasuk bahan edaran mengenai isu-isu yang berkaitan kesalahan menyalahgunakan Pas Lawatan Sosial di bawah Akta Imigresen 1959/63 dan Peraturan-Peraturan Imigresen 1963 yang tular di media sosial; v) Menjalankan operasi penguatkuasaan dengan mengambil kira aspek perancangan, faktor risiko dan pematuhan kepada Standard SOALAN : 17 Operating Procedure (SOP) seperti yang telah ditetapkan; vi) Melaksanakan tindakan senarai hitam Jabatan selaras dengan SOP yang telah ditetapkan oleh Jabatan.
Bagi mana-mana warga asing yang ditelah dikenakan tindakan senarai hitam, pesalah akan diusir ke negara asal melalui laut (Pelabuhan Tawau dan Pelabuhan Sandakan) bagi warganegara Indonesia dan Filipina, dan melalui Udara (Lapangan Terbang Antarabangsa Kota Kinabalu, Lapangan Terbang Sandakan, Lapangan Terbang Tawau) bagi selain dari Warganegara Indonesia dan Filipina; dan vii) Membuat naziran ke premis-premis yang terdapat warga asing, seperti kawasan luar bandar, kawasan bandar dan premis majikan yang menggaji pekerja asing serta institusi pengajian yang mengambil pelajar antarabangsa serta warga asing yang menjadi pasangan warganegara (perkahwinan antara warga asing dengan warga tempatan).
Langkah-langkah ini merupakan pendekatan yang diambil oleh Kementerian Dalam Negeri dan Jabatan Imigresen Malaysia melalui dasar sedia ada yang dilaksanakan secara berterusan demi memastikan kesejahteraan rakyat dan kedaulatan Negara.
SOALAN : 18 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR TUAN AKNAN A/L EHTOOK TARIKH : 30 APRIL 2019 Tuan Aknan Ehtook minta MENTERI PEMBANGUNAN WANITA, KELUARGA DAN MASYARAKAT menyatakan: (a) berapakah anggaran kos yang diperlukan untuk mewajibkan saringan HIV ke atas bakal-bakal pengantin bukan Islam; dan (b) apakah langkah yang diambil oleh Kementerian bagi merealisasikan cadangan ini agar pasangan bukan Islam turut dilindungi (dari ancaman HIV) dan menikmati kemudahan asas seperti mana yang diberikan kepada pasangan lain.
SOALAN : 18 JAWAPAN Tuan Yang di-Pertua, Buat masa sekarang, tiada mana-mana peruntukan mewajibkan bakal pengantin bukan Islam untuk menjalani saringan HIV sebelum berkahwin.
Kerajaan melalui Kementerian Pembangunan Wanita, Keluarga dan Masyarakat secara prinsipnya menyokong bakal pengantin bukan Islam untuk menjalani saringan HIV yang mana tujuan utamanya adalah bagi membolehkan individu mengetahui status HIV masing-masing, terutamanya di kalangan yang berisiko sama ada telah dijangkiti HIV atau sebaliknya dan seterusnya mengambil tindakan yang wajar bagi mencegah transmisi penyakit ini kepada orang lain.
Semenjak 2010, Kementerian Kesihatan Malaysia telah menyediakan perkhidmatan Ujian Saringan HIV Pra-Perkahwinan di semua Klinik Kesihatan di bawah Kementerian Kesihatan Malaysia di seluruh negara secara percuma.

Perkhidmatan ini terbuka kepada semua bakal pengantin beragama Islam mahupun bukan Islam.
Bagi bakal pengantin beragama Islam, ujian ini adalah diwajibkan mengikut dokumen Prosedur Pentadbiran Perkahwinan, Perceraian dan Ruju’ yang dikeluarkan oleh Jabatan Kemajuan Islam Malaysia (JAKIM), manakala bagi pasangan bukan beragama Islam, mereka digalakkan untuk menjalani ujian tersebut.
SOALAN : 18 Berikut adalah kos ujian saringan ditanggung sepenuhnya oleh pihak Kerajaan di mana: a) Kos ujian saringan ”Rapid Test Kit” (RTK) adalah RM2.00 per unit; b) Sekiranya ujian saringan RTK menunjukkan negatif, tiada kos tambahan diperlukan; dan c) Sekiranya ujian saringan RTK adalah reaktif, individu tersebut perlu menjalani ujian pengesahan, dengan tambahan kos sebanyak RM245.00 seorang.
Walaupun Ujian Saringan HIV ini belum diwajibkan kepada pasangan pengantin bukan Islam, Kerajaan sentiasa menggalakkan bakal pengantin bukan Islam untuk menjalani ujian ini, lebih-lebih lagi perkhidmatan ini diberikan secara percuma.
SOALAN : 19 PEMBERITAHUAN PERTANYAAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATUK MUSTAPA KAMAL BIN MOHD YUSOFF TARIKH : 30 APRIL 2019 Datuk Mustapa Kamal Bin Mohd Yusoff minta MENTERI PENGANGKUTAN menyatakan adakah terdapat sebarang perancangan dari pihak Kementerian untuk menambah bilangan kamera AWAS (Automated Awareness Safety System) di jalan-jalan negeri dan persekutuan.
SOALAN : 19 JAWAPAN Yang di-Pertua, (7) Untuk makluman Yang Berhormat, sehingga 1 Mac 2019, sebanyak empat puluh lima (45) kamera Automated Enforcement System (AES) telah beroperasi iaitu empat (4) lokasi di negeri Johor, empat lokasi di negeri Melaka, enam (6) lokasi di negeri Selangor, tujuh lokasi di negeri Kedah, satu (1) lokasi di negeri Pulau Pinang, lima belas (15) lokasi di negeri Perak, dua (2) lokasi di Negeri Sembilan, dua (2) lokasi di negeri Terengganu, satu (1) lokasi di negeri Kelantan, dua (2) lokasi di negeri WPKL dan satu (1) lokasi di Putrajaya.
2.

Dalam usaha untuk meningkatkan kadar pematuhan kepada undang-undang dan peraturan lalu lintas yang berkuatkuasa oleh pengguna jalan raya, pihak Kerajaan bercadang untuk menambah pemasangan kamera AwAS di lokasi-lokasi yang akan ditentukan berdasarkan keperluan dan kajian serta mengambilkira data kemalangan yang terkini.

3.
3.

Analisis pihak MIROS menggunakan data kemalangan dari PDRM dan Lembaga Lebuhraya Malaysia menunjukkan terdapat pengurangan 25% kes kemalangan di 21 lokasi kamera had laju AES di lebuhraya pada tahun 2018 berbanding tahun 2017.

Selain dari itu kajian pihak MIROS juga menunjukkan impak pelaksaanan AES di enam lokasi rintis telah menunjukkan secara puratanya kadar kepatuhan yang tinggi bagi had laju iaitu 95% berbanding SOALAN : 19 sebelumnya 63%.
Bagi empat lokasi rintis lampu isyarat yang di pasang kamera AWaS pula, kadar pematuhan lampu isyarat juga telah meningkat dari 96% kepada 98%.

Dengan peningkatan ketara dalam pematuhan had laju dan lampu isyarat menununjukkan AES mampu melahirkan pemandu yang berhemah yang patuh kepada peraturan lalu lintas.

Terima kasih.
SOALAN : 20 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR DATUK LIM PAY HEN TARIKH : 30 APRIL 2019 Datuk Lim Pay Hen minta MENTERI PERTANIAN DAN INDUSTRI ASAS TANI menyatakan:- a. adakah Kementerian membentangkan satu kertas putih mengenai dasar meliberalisasi BERNAS apabila perjanjiannya bakal tamat pada tahun 2021 kerana melibatkan keselamatan makanan negara; dan b. adakah Kementerian “crack out” 30 peratus AP beras BERNAS dan dibuka tender terbuka kepada pengimport tempatan lain.
SOALAN : 20 JAWAPAN Tuan Yang di-Pertua, Setakat ini, Kementerian Pertanian dan Industri Asas Tani (MOA) sedang bekerjasama dengan Kementerian Hal Ehwal Ekonomi (MEA) untuk menjalankan kajian perunding bagi mendapatkan pilihan atau cadangan terbaik bagi hala tuju baharu pengurusan industri padi dan beras negara selepas tamatnya konsesi pada tahun 2021.
Model baharu yang dicadangkan kelak akan mengambil kira pembangunan industri padi dan beras negara secara keseluruhan termasuklah aspek berkaitan monopoli beras import oleh BERNAS.

Perkara ini bertujuan untuk mendapatkan satu pendekatan paling baik berkaitan tadbir urus bagi mendapatkan nilai untuk wang yang dibelanjakan (value for money) serta memberikan keadilan kepada semua pihak berkepentingan di sepanjang rantaian nilai industri.
Untuk makluman, pada peringkat awal pelaksanaan pemecahan monopoli pihak Kementerian akan melaksanakan pendekatan fasa peralihan melalui kaedah soft landing bertujuan bagi mengelakkan berlaku implikasi seperti kekurangan beras di pasaran.

Pihak Kementerian telah mengadakan rundingan dengan BERNAS untuk membuka monopoli import secara tender (30%).

Namun, BERNAS tidak bersetuju dengan cadangan pembukaan 30 peratus tanpa penyambungan lima tahun konsesi (2021-2026).
SOALAN: 21 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DR. YAAKOB BIN SAPARI TARIKH : 30 APRIL 2019 Dr. Yaakob bin Sapari minta MENTERI PENDIDIKAN menyatakan berapakah bilangan pelajar antarabangsa yang masih belajar di IPTA/IPTS di Malaysia sehingga 31 Disember 2018 mengikut program ijazah sarjana muda, sarjana dan PhD.
Apakah langkah Kerajaan untuk menggalakkan pelajar antarabangsa menuntut di negara ini.

SOALAN: 21 JAWAPAN Tuan Yang di-Pertua, Berdasarkan Statistik Pendidikan Tinggi, bilangan pelajar antarabangsa di institut pendidikan tinggi (IPT) pada 31 Disember 2018 adalah seramai 131,514 orang.

Seramai 60,487 orang pelajar antarabangsa mengikuti pengajian peringkat Sarjana Muda, 18,695 orang di peringkat Sarjana dan 18,992 di peringkat Doktor Falsafah.
Untuk makluman Ahli Yang Berhormat, antara usaha yang sedang giat dijalankan oleh Kementerian Pendidikan Malaysia (KPM) bagi merancakkan lagi kemasukan pelajar antarabangsa adalah dengan membina kerjasama strategik di antara IPT tempatan dan luar negara melalui penganjuran beberapa siri program libat sama dan pemadanan yang dianjurkan oleh pegawai Education Malaysia (EM) di luar negara.
Pegawai-pegawai EM di luar negara yang juga bertindak sebagai diplomat pendidikan akan melaksanakan sesi libat sama dengan lebih kerap di negara-negara yang berpotensi tinggi untuk meningkatkan kemasukan pelajar antarabangsa seperti daripada rantau Timur-Tengah, Indonesia dan juga negara China.
KPM juga sentiasa mengambil inisiatif berterusan bagi menambahbaik penyampaian perkhidmatannya dengan mengadakan program-program intervensi dengan semua pemegang taruh sektor pendidikan tinggi seperti penganjuran Seminar Pengantarabangsaan, sesi Town Hall, jerayawara pengantarabangsaan oleh IPT dan beberapa program lain.
SOALAN: 21 Objektif utama program-program intervensi ini adalah untuk mengenal pasti kekuatan dan kelemahan kita dalam menyediakan infrastruktur, perkhidmatan dan persekitaran yang boleh meningkatkan kualiti pengalaman pelajar bagi menarik lebih ramai pelajar antarabangsa untuk belajar di Malaysia.

KPM melalui pejabat EM di luar negara juga sedang giat menjalankan aktiviti-aktiviti untuk menarik kemasukan pelajar antarabangsa ke Malaysia.
Usaha ini dirancang secara strategik bersama Education Malaysia Global Services (EMGS), sebuah agensi di bawah KPM yang bertanggungjawab dalam hal ehwal promosi dan pemasaran pendidikan tinggi negara dengan menyertai pameran solo di negara-negara yang berpotensi tinggi.

Sebagai contoh, baru-baru ini Education Malaysia Dubai telah menyelaras penyertaan beberapa buah IPT awam dan swasta ke program Yes2Malaysia Education Expo 2019 di Tehran, Iran pada 7-8 Mac 2019.
Program promosi pendidikan ini telah menerima sambutan yang amat menggalakkan daripada penduduk tempatan di mana majoriti pengunjung telah menyatakan hasrat untuk menyambung pengajian di peringkat pasca siswazah di Malaysia.

Selain itu, program promosi pendidikan ini juga telah berjaya merungkaikan isu kesusutan kemasukan pelajar dari Timur Tengah terutamanya dari Iran, Qatar, Oman dan UAE iaitu berpunca dari kurangnya usaha libat sama dengan pihak berkepentingan di negara-negara tersebut.
Sehubungan dengan itu, KPM akan merancang beberapa lagi program libat sama dengan kerjasama EM luar negara dan EMGS bagi meningkatkan kemasukan pelajar antarabangsa ke Malaysia.
SOALAN : 22 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR JOHN AMBROSE TARIKH : 30 APRIL 2019 Datuk John Ambrose minta MENTERI KEWANGAN menyatakan adakah terdapat insentif cukai bagi syarikat-syarikat dalam industri IT dan elektronik yang membuka perniagaan mereka di Pulau Bebas Cukai di seluruh Malaysia.
SOALAN : 22 JAWAPAN Tuan Yang di-Pertua, Untuk makluman Ahli Yang Berhormat, insentif cukai yang ditawarkan oleh Kerajaan kepada syarikat di dalam industri IT dan elektronik tidak memberikan penekanan kepada lokasi perniagaan.

Sebaliknya, ia bertumpu kepada sama ada sesuatu aktiviti itu adalah digalakkan bagi pembangunan ekonomi negara dan belum dianggap sebagai industri yang telah matang.

Galakan cukai pendapatan ini diberikan di bawah Akta Penggalakkan Pelaburan 1986 dan Akta Cukai Pendapatan 1967.
Syarikat yang melaksanakan aktiviti IT dan elektronik layak dipertimbangkan pengecualian cukai pendapatan sehingga 100% untuk tempoh sekurang-kurangnya 5 tahun tertakluk kepada syarat-syarat yang ditetapkan.

Bagi syarikat yang melaksanakan projek di kawasan-kawasan kurang membangun atau di kawasan seperti Pantai Timur, Sabah Sarawak serta Perlis dan Kedah, tempoh insentif boleh dipertimbangkan sehingga 10 tahun.
SOALAN : 23 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR DATO' SRI KHAIRUDIN SAMAD TARIKH : 30 APRIL 2019 DATO' SRI KHAIRUDIN SAMAD minta MENTERI PERUMAHAN DAN KERAJAAN TEMPATAN menyatakan kadar caj meletak kenderaan di semua bandaraya seluruh negara tidak seragam dan munasabah.

Apakah langkah-langkah Kementerian untuk memastikan penyeragaman dilakukan supaya pengguna parkir tidak terbeban.
SOALAN : 23 JAWAPAN : Tuan Yang di-Pertua, 1.

Untuk makluman Yang Berhormat, kadar caj meletak kenderaan yang dikenakan oleh Pihak Berkuasa Tempatan (PBT) bertaraf Majlis Bandaraya adalah berdasarkan kepada justifikasi berikut: (i) PBT mempunyai kuasa di bawah Undang-undang Kecil (UUK) / Perintah untuk menetapkan kadar caj tempat meletak kenderaan di kawasan masing-masing.
Kadar caj yang dikenakan bergantung kepada faktor geografi dan ekonomi masyarakat setempat; (ii) Sektor ekonomi dan perkhidmatan yang pesat menyebabkan jumlah trafik kenderaan yang tinggi memasuki kawasan bandar raya.

Keadaan ini menyebabkan PBT perlu menyedia dan menguruskan kawasan tempat meletak kenderaan secara teratur dan memerlukan kos penyelenggaraan yang tinggi; (iii) Piawaian caj adalah berdasarkan kepada zon.
Bagi zon yang mengalami kesesakan yang tinggi maka kadar caj meletak kenderaan yang dikenakan juga tinggi; dan SOALAN : 23 (v) Perbezaan kadar bayaran ini juga memudahkan PBT melaksanakan penguatkuasaan terhadap kenderaan-kenderaan yang tidak mematuhi kadar caj yang ditetapkan terutama di kawasan yang mengalami kesesakan tinggi semasa waktu puncak.

2.

Penyeragaman kadar caj meletak kenderaan boleh dibuat oleh Kerajaan Negeri masing-masing.
Setakat ini, Kementerian Perumahan dan Kerajaan Tempatan (KPKT) tidak berhasrat untuk menyeragamkan kadar caj meletak kenderaan yang dikenakan oleh PBT bertaraf Majlis Bandar raya.

Sekian, terima kasih.


SOALAN: 24 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATUK MOHAN A/L THANGARASU TARIKH : 30 APRIL 2019 Datuk Mohan a/l Thangarasu minta MENTERI PENDIDIKAN menyatakan apakah status pendaftaran pelajar-pelajar baharu di Sekolah Tamil.

Apakah usaha Kerajaan dalam mempertingkatkan pendaftaran pelajar di sekolah-sekolah Tamil yang kurang murid.
SOALAN: 24 JAWAPAN Tuan Yang di-Pertua, Berdasarkan rekod Kementerian Pendidikan Malaysia (KPM), jumlah pendaftaran murid baharu di Sekolah Jenis Kebangsaan Tamil (SJKT) bagi tahun 2018 adalah seramai 5,836 dan pada tahun 2019 adalah seramai 6,561.

Terdapat peningkatan jumlah murid seramai 725 orang.

Bagi jumlah pendaftaran murid baharu Tahun Satu di SJKT pula, terdapat seramai 13348 orang bagi tahun 2017 dan meningkat kepada 13756 orang pada tahun 2018.
Kementerian telah mengambil beberapa inisiatif dalam usaha menggalakkan pendaftaran murid di SJKT yang kurang murid.

Antara usaha-usaha yang dilaksanakan ialah; a. menempatkan semula sekolah (relocation) ke lokasi komposisi kaum India yang ramai; b. peluasan kelas prasekolah di SJKT; c. menambah bilangan SJKT baharu; dan d. menambah baik kemudahan infrastruktur di SJKT.
Melalui Pelan Hala Tuju Sekolah Kurang Murid (SKM), KPM telah menyediakan strategi jangka panjang untuk mengatasi isu penurunan enrolmen di SJKT seperti penggabungan sekolah dan pemindahan sekolah ke tapak baharu yang berpotensi untuk menyumbang kepada peningkatan enrolmen.
Strategi penggabungan sekolah dilaksanakan dengan menggabungkan beberapa SKM yang sama aliran dalam radius SOALAN: 24 lima (5) hingga 10 km agar enrolmen dapat ditingkatkan dan murid-murid boleh belajar dalam satu suasana yang lebih kompetitif dan menyeronokkan.
Apabila kawasan sedia ada tidak lagi dapat menyumbang kepada peningkatan enrolmen di SJKT berkenaan dalam tempoh tiga (3) tahun secara berturut-turut, maka adalah dicadangkan agar sekolah tersebut berpindah ke tapak baharu yang mempunyai bilangan penduduk yang berpotensi untuk meningkatkan enrolmen sekolah berkenaan.
Namun begitu, pelaksanaan ini perlu mematuhi prosedur sedia ada KPM termasuk persetujuan 100 peratus ibu bapa serta kesediaan tapak baharu sekiranya sekolah tersebut bercadang untuk dipindahkan.

Sekian, terima kasih.

SOALAN : 25 PEMBERITAHUAN PERTANYAAN LISAN DEWAN NEGARA MESYUARAT KEDUA 2019, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATO’ ISA BIN AB.

HAMID TARIKH : 30 APRIL 2019 Dato’ Isa Bin Ab.


Hamid minta PERDANA MENTERI menyatakan jumlah kekosongan perjawatan di JAKOA yang belum diisi agak tinggi sehingga menyebabkan sistem penyampaian JAKOA semakin lemah dan bilakah ianya akan diisi sepenuhnya.

SOALAN : 25 JAWAPAN Tuan Yang di-Pertua, Sehingga 15 April 2019, daripada 967 perjawatan di Jabatan Kemajuan Orang Asli (JAKOA), jumlah kekosongan adalah sebanyak 151 jawatan (15.61%) dan jumlah pengisian sebanyak 816 jawatan (84.29%).
Berkaitan pengisian jawatan di Jabatan Kemajuan Orang Asli (JAKOA), JAKOA telah membuat permohonan pengisian kepada Bahagian Pembangunan Organisasi, Jabatan Perkhidmatan Awam (JPA) melalui surat rujukan JAKOA.A1.751 Jld.23(85) bertarikh 19 Disember 2018.

JPA melalui surat rujukan JPA(BPO)(S)253/2/14-36 Jld.16 s.k(8)(3) bertarikh 25 Januari 2019 telah memberi kelulusan pengisian sebanyak 54 jawatan daripada 74 jawatan yang dimohon.
JAKOA telah memanjangkan permohonan kepada Kementerian dan Jabatan yang berkaitan untuk membuat pengisian melalui Pihak Berkuasa Melantik iaitu Suruhanjaya Perkhidmatan Awam (SPA).

Untuk makluman, beberapa pengisian jawatan telah dibuat oleh pihak JPA melalui JPM secara berperingkat iaitu bagi jawatan Penolong Pegawai Tadbir Gred N29, Pembantu Tadbir (Perkeranian/Operasi) Gred N19, dan Pembantu Tadbir (Kewangan) Gred W19.
Jawatan-jawatan lain akan diisi dalam masa terdekat sebaik sahaja menerima kelulusan dari pihak SPA.

Sekian, terima kasih.


SOALAN : 26 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR PUAN BATHMAVATHI KRISHNAN TARIKH : 30 APRIL 2019 Puan Bathmavathi Krishnan minta MENTERI PERUMAHAN DAN KERAJAAN TEMPATAN menyatakan kejayaan yang dicapai dalam menyiasat dan mengenal pasti pemilik-pemilik rumah PPR yang menyewa rumah mereka kepada orang lain.
Berapa banyak unit yang telah ditarik balik untuk ditawarkan kepada mereka yang benar-benar memerlukannya.

SOALAN : 26 JAWAPAN : Tuan Yang di-Pertua, 1.

Untuk makluman Yang Berhormat, Kementerian Perumahan dan Kerajaan Tempatan (KPKT) ingin menegaskan bahawa unit-unit Program Perumahan Rakyat (PPR) sama ada Dimiliki atau Disewa tidak boleh disewakan (sublet) kepada pihak ketiga terutamanya warga asing.
Sekiranya penyewa gagal untuk mematuhi arahan tersebut, tindakan pembatalan kontrak akan dilakukan, manakala pemilik PPR Dimiliki pula bakal berdepan dengan penalti serta hak pemilikan rumah boleh ditarik balik.

2.

KPKT telah melaksanakan siasatan secara menyeluruh terhadap semua PPR seluruh negara bagi mengenal pasti penghuni-penghuni rumah PPR yang menyewakan unit rumah mereka kepada pihak lain.
Kerjasama strategik secara berterusan dengan pihak Jabatan Imigresen Malaysia, Kerajaan Negeri serta Agensi Penguatkuasaan di peringkat Pihak Berkuasa Tempatan (PBT) turut dibuat untuk memastikan hanya pemilik yang sah sahaja yang tinggal di unit-unit PPR berkenaan.

3.

Berdasarkan siasatan yang dibuat, semua unit-unit PPR yang disewa adalah didiami oleh penyewa-penyewa asal yang sah.

SOALAN : 26 4.
SOALAN : 26 4.

Namun demikian, tidak dinafikan masih terdapat penghuni yang cuba untuk menyewakan unit PPR mereka kepada pihak lain.

5.

KPKT sedang menyiasat laporan daripada orang awam mengenai iklan-iklan penyewaan unit-unit PPR di beberapa laman sesawang dan tindakan tegas akan diambil sekiranya pemilik unit gagal mematuhi syarat-syarat penyewaan PPR yang ditetapkan oleh KPKT.

Sekian, terima kasih.


SOALAN: 27 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATO' DR. ANANTHAN A/L SOMASUNDARAM TARIKH : 30 APRIL 2019 Dato' Dr. Ananthan A/L Somasundaram minta MENTERI PENDIDIKAN menyatakan statistik bagi tiga tahun kebelakangan ini untuk pengambilan pelajar kaum India ke sekolah-sekolah berasrama penuh terutamanya dari kumpulan B40.
SOALAN: 27 JAWAPAN Tuan Yang di-Pertua, Sekolah Berasrama Penuh diwujudkan bagi menyediakan suasana persekolahan yang terancang, terkawal dan kondusif bagi mengembangkan potensi murid yang cemerlang ke arah melahirkan modal insan berkualiti.

Pengambilan murid ke SBP memberi keutamaan kepada murid dari sekolah luar bandar dan murid dari keluarga isi rumah B40 dari seluruh negara.
Untuk makluman Ahli Yang Berhormat, pada masa kini, murid yang berminat untuk memasuki ke Sekolah Berasrama Penuh perlu menduduki Ujian Kemasukan Sekolah Berasrama Penuh (UKSBP) dan melepasi paras toleransi yang ditetapkan.

Permohonan kemasukan murid Tingkatan Satu ke Sekolah Berasrama Penuh tahun 2019 bagi murid berketurunan India berjumlah 500 permohonan.

Daripada jumlah tersebut, 79 murid melepasi syarat kelayakan dan ditawarkan ke Sekolah Berasrama Penuh.

Sekian, terima kasih.


SOALAN : 28 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR TUAN SURESH SINGH AL RASHPAL SINGH TARIKH : 30 APRIL 2019 Tuan Suresh Singh A/L Rashpal Singh minta MENTERI KOMUNIKASI DAN MULTIMEDIA menyatakan apakah rancangan atau tindakan yang telah diambil untuk mempertingkatkan perkhidmatan WIFI di kawasan luar bandar khususnya di kawasan sekolah.
SOALAN : 28 JAWAPAN Tuan Yang di-Pertua, 1.

Untuk makluman Ahli Yang Berhormat Senator, penyediaan perkhidmatan Wi-Fi di kawasan-kawasan awam oleh pihak Kerajaan melalui inisiatif WiFi Komuniti (WK) adalah di kawasan-kawasan yang terpilih terutamanya di kawasan luar bandar dan kawasan tumpuan awam.

2.
2.

Perkhidmatan WiFi ini adalah inisiatif sementara bertujuan untuk membuka peluang bantuan kepada rakyat mendapatkan capaian kepada internet secara kolektif sementara pembangunan infrastruktur komunikasi yang membolehkan internet diakses secara menyeluruh dibina.

3.
3.

Perkhidmatan WK disediakan kepada penduduk setempat sehingga tamat tempoh kontrak dan tumpuan diberikan kepada pembangunan infrastruktur komunikasi yang menyediakan liputan jalur lebar talian tetap dan mudah alih yang memberi perkhidmatan komunikasi yang lebih stabil, berkualiti dan bersifat jangka masa panjang.

4.

Sehingga kini, terdapat sebanyak 1,939 lokasi WK yang masih beroperasi di seluruh negara.
Buat masa ini, pihak Kerajaan tidak berhasrat untuk menambah bilangan WK yang sedia ada kerana tumpuan diberikan kepada pembangunan infrastruktur komunikasi SOALAN : 28 yang menyediakan liputan jalur lebar talian tetap dan mudah alih yang dapat memberi perkhidmatan komunikasi yang lebih menyeluruh kepada penduduk setempat.

5.

Selain dari itu, pemilik premis-premis perniagaan seharusnya menyediakan kemudahan WiFi sebagai kemudahan kepada pelanggan-pelanggan mereka.

6.
6.

Pihak Kerajaan juga telah merangka deraf Pelan Gentian Optik dan Kesalinghubungan Negara (atau National Fiberisation and Connectivity Plan, (“NFCP”)) bagi menambahbaik dan meningkatkan liputan jalur seluruh negara bagi tempoh pelaksanaan selama 5 tahun (2019-2023).

Antara sasaran yang telah ditetapkan di bawah NFCP adalah 98% kawasan berpenduduk di Malaysia akan mendapat kelajuan purata 30Mbps menjelang tahun 2023 dengan menggunakan teknologi yang bersesuaian di seluruh negara.
Ini termasuklah pembangunan infrastruktur yang melibatkan jaringan gentian optik ke hampir 70% sekolah-sekolah di seluruh negara menjelang tahun 2022.

7.
7.

Manakala penambahbaikan akses internet di sekolah secara berterusan seperti kadar kelajuan lebar jalur bagi sesebuah sekolah di kawasan luar bandar adalah di bawah seliaan Kementerian Pendidikan Malaysia dan ianya bergantung kepada pelbagai faktor, antaranya mengambil kira enrolmen murid, saiz sekolah, bilangan makmal komputer, faktor geografi dan kedudukan kewangan kerajaan.
SOALAN : 29 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR PUAN HAJAH SABANI BINTI MAT TARIKH : 30 APRIL 2019 Puan Hajah Sabani binti Mat minta PERDANA MENTERI menyatakan mengapakah Khazanah Nasional yang selama ini mengalami keuntungan sepuluh tahun berturut-turut tetapi untuk tahun ini ianya telah mengalami kerugian.
SOALAN : 29 JAWAPAN: YB DATUK WIRA DR. MD FARID BIN MD RAFIK TIMBALAN MENTERI DI JABATAN PERDANA MENTERI Tuan Yang di-Pertua, Secara amnya, tahun 2018 merupakan tahun yang amat mencabar1 yang menyaksikan pasaran seluruh dunia terjejas akibat teruk akibat ketegangan geopolitik dan suasana pertumbuhan yang suram bagi pasaran baru muncul.
Di peringkat domestik pula, prospek pendapatan yang lemah, ketidaktentuan pasaran serta beberapa perubahan polisi telah memberikan kesan negatif kepada Khazanah Nasional Berhad (Khazanah) yang menyaksikan Nilai Bersih Dilaraskan (NWA) Khazanah susut kira-kira 21.6%2.
Dalam persekitaran yang mencabar ini, Kerajaan telah mengambil keputusan untuk melaksanakan penstrukturan dan penyusunan semula Khazanah yang melibatkan perubahan kepimpinan dalam Lembaga Pengarah dan Pengurusan3 serta pengenalan mandat4 dan objektif yang 1 Indeks pasaran di seluruh dunia mencatatkan penurunan -- KLCI (-3.0%), MSCI Dunia (- 8.2%), MSCI Baru Muncul (- 14.4%), Nilai Aset Bersih Khazanah (-21.6%) 2 Nilai portfolio Khazanah yang diukur menerusi Nilai Bersih Dilaraskan (“NWA”) merosot kepada RM91 bilion pada 31 Disember 2018, penurunan 21.6% daripada RM116 bilion pada 31 Disember 2017.
Nilai Aset Boleh Tunai (“RAV”) juga menurun kepada RM136 bilion daripada RM157 bilion dalam tempoh yang sama.

3 Khazanah menyaksikan pelantikan barisan Lembaga Pengarah baharu yang dipengerusikan oleh YAB Perdana Menteri pada 30 Julai 2018 dan seterusnya Pengarah Urusan baharu pada 20 Ogos 2018 4 Di bawah mandat baharu ini, peranan Khazanah adalah untuk membangunkan kekayaan jangka panjang untuk negara; melalui struktur pelaburan dwi-dana iaitu dana komersial dan dana strategik.
Melalui mandat baharu ini juga, portfolio pelaburan Khazanah akan lebih dipelbagaikan (diversified) supaya risiko penumpuan (concentration risk) dikurangkan SOALAN : 29 baharu.

Seterusnya, Khazanah telah melaksanakan kajian dan penilaian semula semua pelaburannya bagi meletakkannya dalam kedudukan yang lebih kukuh pada masa depan.
Lantas, gandingan faktor luaran serta penstrukturan dalaman telah memberi kesan kepada keberuntungan Khazanah pada tahun 2018 apabila ia mencatatkan Kerugian Sebelum Cukai RM6.271 bilion pada tahun 2018 berbanding Keuntungan Sebelum Cukai RM2.896 bilion pada tahun 2017.

Kerugian ini adalah yang pertama yang dialaminya dalam tempoh 10 tahun.
Antara faktor utama yang menyumbang kepada kerugian Khazanah pada tahun 2018 adalah seperti berikut; i) Jumlah pelupusan yang berkurangan berbanding tahun-tahun sebelumnya ii) Penyusutan pendapatan dividen daripada syarikat-syarikat milik Khazanah iii) Peningkatan peruntukan rosot nilai (impairment) bagi beberapa aset Khazanah Pada tahun 2018, Khazanah menerima hasil pelupusan yang lebih rendah iaitu RM1.4 bil berbanding RM2.8 bil yang diterimanya pada tahun 2017 SOALAN : 29 akibat kurangnya aktiviti pelupusan dalam tempoh peralihan Khazanah serta persekitaran pasaran yang kurang memberangsangkan.
Keadaan pasaran yang suram juga memberi kesan langsung kepada operasi dan keberuntungan beberapa syarikat milik Khazanah, sekali gus mengakibatkan jumlah dividen yang syarikat-syarikat tersebut bayar kepada Khazanah turut merosot.

Pada tahun 2018, jumlah dividen yang diterima oleh Khazanah daripada syarikat-syarikat miliknya berkurangan kepada RM2.8 bil berbanding RM3.1 bil pada tahun 2017.
Faktor utama yang menyumbang kepada kerugian yang dicatatkan oleh Khazanah pada tahun 2018 adalah akibat peruntukan rosot nilai berjumlah RM7.3 bil yang terpaksa dilaksanakan oleh Khazanah bagi beberapa aset miliknya berbanding RM2.3 bil yang dilaksanakan pada tahun 2017.

Khazanah terpaksa melaksanakan rosot nilai bagi aset-aset tersebut oleh kerana nilai wajar atau fair value aset-aset tersebut telah susut secara mendadak.
Untuk makluman, peruntukan rosot-nilai terbesar yang dibuat oleh Khazanah pada tahun 2018 adalah untuk pelaburannya dalam Malaysia Airlines, iaitu sebanyak RM3.1 bilion, disebabkan oleh prestasi buruk syarikat penerbangan tersebut yang tetap mencatatkan kerugian walaupun setelah hampir lima tahun Pelan Pemulihan MAS dilaksanakan.
SOALAN : 29 Namun demikian, Khazanah yakin akan kembali mencatatkan keuntungan dan akan berada dalam kedudukan yang lebih kukuh pada tahun 2019 dan seterusnya hasil daripada beberapa inisiatif keutamaan yang telah mula dilaksanakan.

Sekian, terima kasih.


SOALAN: 30 PEMBERITAHUAN PERTANYAAN LISAN DEWAN NEGARA MESYUARAT PERTAMA 2019, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR TUAN ZAIEDI SUHAILI TARIKH : 30 APRIL 2019 Tuan Zaiedi Suhaili minta MENTERI PENDIDIKAN menyatakan apakah langkah-langkah yang diambil sebagai inisiatif Kementerian untuk meningkatkan prestasi akademik sekolah-sekolah di Sarawak di dalam peperiksaan awam seperti UPSR, PT3, SPM dan STPM.
SOALAN: 30 JAWAPAN Tuan Yang di-Pertua, Kementerian Pendidikan Malaysia (KPM) dan Jabatan Pendidikan Negeri (JPN) Sarawak telah melaksanakan pelbagai inisiatif untuk meningkatkan prestasi akademik murid-murid di Sarawak.

Antara usaha dan perancangan KPM dalam meningkatkan pencapaian Ujian Penilaian Sekolah Rendah (UPSR), Pentaksiran Tingkatan 3 (PT3), Sijil Pelajaran Malaysia (SPM) dan Sijil Tinggi Persekolahan Malaysia (STPM) bagi semua negeri termasuk Negeri Sarawak ialah; 1.
Memberi tumpuan kepada pengupayaan pejabat pendidikan daerah (PPD) dalam memberi sokongan dan bimbingan berfokus kepada sekolah-sekolah yang berkeperluan tinggi melalui Inisiatif #54 Program Transformasi Daerah (DTP).

Pejabat Pendidikan Daerah (PPD) secara berterusan membuat pemantauan dan penilaian terhadap tindakan/intervensi yang dirancang melalui platform Dialog Prestasi berfokus kepada sekolah-sekolah di bawah kawalan PPD; 2.
Pembudayaan Professional Learning Community (PLC) kepada guru-guru dilaksanakan oleh School Improvement Partners (SIP+), School Improvement Specialist Coaches (SISC+) dan pegawai-pegawai di PPD yang berasaskan tiga prinsip, iaitu pembelajaran murid, budaya kolaboratif, dan berfokus kepada pencapaian; SOALAN: 30 3.

Pelaksanaan Kolokium Pendidikan Tingkatan Enam Peringkat Kebangsaan sebagai platform membincangkan hasil penyelidikan dan kajian guru Tingkatan Enam bagi meningkatkan kualiti PdP; 4.
Holiday English Language Enhancement Programme (HELP) untuk meningkatkan kemahiran guru dalam Bahasa Inggeris berdasarkan Band Common European Framework of Reference for Languages (CEFR); 5.

Program Menggilap Permata (ProMeP) Sarawak untuk meningkatkan kompetensi guru dalam Pembelajaran Abad Ke-21 dari segi pedagogi, kurikulum dan pentaksiran; dan 6.

Program usaha sama dengan pelbagai agensi seperti TEGAS, Universiti Teknologi MARA (UiTM), Pustaka Negeri Sarawak, Yayasan Sarawak dan Kerajaan Negeri.
Bagi Gred Purata Negeri (GPN) pencapaian calon bagi peperiksaan SPM bagi negeri Sarawak pada tahun 2017 adalah 5.16.

Pada tahun 2018 pula adalah 5.18.

Manakala GPN pencapaian calon peperiksaan UPSR pada tahun 2017 adalah 3.09 dan pada tahun 2018 adalah 3.10.

Nilai GPN yang lebih kecil menunjukkan pencapaian calon yang lebih baik.
SOALAN: 30 Merujuk kepada prestasi calon STPM di Sarawak pula, KPM melalui Majlis Peperiksaan Malaysia (MPM) turut membantu usaha mempertingkatkan prestasi akademik sekolah, khususnya calon peperiksaan STPM di Sarawak.

Antara usaha yang dijalankan adalah melalui Program Jom Duk STPM dan Program Turun Padang Ketua Eksekutif MPM melalui Majlis Dialog dengan pentadbir dan pelajar Kolej/Pusat Tingkatan Enam.
Sekian, terima kasih SOALAN : 31 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR DATUK SR. HAJI HANAFI BIN HAJI MAMAT TARIKH : 30 APRIL 2019 Datuk Sr. Haji Hanafi bin Haji Mamat minta MENTERI AIR, TANAH DAN SUMBER ASLI minta MENTERI AIR, TANAH DAN SUMBER ASLI menyatakan adakah Kementerian bercadang utk meminda Akta Juruukur Tanah Berlesen 1958 utk memasukan kerja-kerja ukur kejuruteraan, hidrografi, pemetaan utiliti bawah tanah dan pemetaan melalui udara diletak di bawah kawalan Akta tersebut memandangkan aktiviti-aktiviti tersebut tidak di kawal oleh mana-mana akta.
SOALAN : 31 JAWAPAN Tuan Yang di-Pertua, Untuk makluman, Kementerian Air, Tanah dan Sumber Asli melalui Jabatan Ukur dan Pemetaan (JUPEM) sedang melaksanakan kajian bagi menggubal Draf Rang Undang-Undang Ukur dan Pemetaan yang meliputi semua urusan yang berkaitan dengan ukur dan pemetaan seperti pengutipan data dan sebagainya.
RUU ini akan dijadikan sebagai akta induk kepada mana-mana perundangan yang berkaitan seperti pemetaan utiliti yang memerlukan penganalisaan bawah tanah yang berkaitan dengan aspek perundangan.

Kajian ini akan turut melihat kepada pertindihan akta dan undang-undang sedia ada di Malaysia supaya RUU ini menjadi perundangan yang komprehensif dan mekanisme yang merangkumi penyeliaan ukur, pengawalan pengukuran, peraturan-peraturan dan entiti berkaitan dengan aktiviti pengukuran di Malaysia.
Sehubungan itu, Kementerian akan mengkaji keperluan untuk meminda Akta Juruukur Tanah Berlesan 1958 supaya ianya selari dan selaras dengan RUU Ukur dan Pemetaan.

Dalam hal ini, Kementerian mengucapkan terima kasih di atas keprihatinan Yang Berhormat.

Sekian, terima kasih.


SOALAN: 32 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR TUAN ISMAIL BIN YUSOP TARIKH : 30 APRIL 2019 Tuan Ismail Bin Yusop minta MENTERI PELANCONGAN, SENI DAN BUDAYA menyatakan apakah persediaan yang telah dirancang Kerajaan menjelang tahun 2020 iaitu tahun melawat Malaysia khususnya di Negeri Perak.
SOALAN: 32 JAWAPAN : Tuan Yang di-Pertua, Kementerian Pelancongan, Seni dan Budaya telah membuat persiapan awal bagi menjayakan Visit Malaysia 2020 termasuklah memohon kerjasama setiap negeri untuk sama-sama memperhebatkan kempen Visit Malaysia 2020.

Sehubungan dengan itu, satu mesyuarat Jawatankuasa Kebangsaan Pembangunan Pelancongan dan Kebudayaan Bil 1/2019 telah diadakan pada 19 Mac 2019 bersama-sama Exco-exco Pelancongan negeri bagi tujuan persiapan Visit Malaysia 2020 termasuk Negeri Perak.
Lanjutan daripada mesyuarat tersebut, Kerajaan Negeri Perak telah mengadakan usahasama bagi memartabatkan industri pelancongan serta memajukan industri pelancongan di Negeri Perak seiring dengan matlamat Visit Malaysia 2020 untuk meningkatkan jumlah pelancong sebanyak 30 juta dan RM100 juta pendapatan kepada negara.

Pihak Kerajaan dalam perancangan untuk menyediakan program yang bertaraf antarabangsa dalam usaha untuk mempromosikan Negeri Perak seiring dengan negeri-negeri lain.
Inisiatif-inisiatif lain yang turut dilaksanakan adalah pengiktirafan Royal Belum yang bakal diiktiraf sebagai tapak warisan dunia dan menjadikan Negeri Perak sebagai destinasi pelancongan terkemuka di peta dunia.

Dengan adanya pengiktirafan ini, Negeri Perak akan menjadi negeri pertama yang SOALAN: 32 mempunyai dua tapak warisan dunia UNESCO selepas Lembah Lenggong.

Menara condong Teluk Intan juga sedang dalam perancangan oleh pihak Kerajaan untuk dijadikan sebagai tapak warisan dunia UNESCO.
Pihak Kerajaan juga akan terlibat di dalam Familiarization trip atau Famtrip bersama media, agensi pelancongan dari luar negara untuk sasaran pasaran antarabangsa seperti Austria, Jerman, Dubai, India dan Indonesia.

Ini merupakan kerjasama strategik bersama Pejabat Tourism Malaysia Negeri Perak dan luar negara bagi tujuan membangunkan pakej serta mempromosikan destinasi pelancongan di Negeri Perak.
Kerajaan Negeri juga akan turut mempamerkan logo Visit Malaysia 2020 di semua bahan cetak dan bahan promosi termasuk bunting dan backdrop bagi acara yang akan berlangsung dan mengadakan ‘Welcome Reception’ di pintu-pintu masuk Negeri Perak dengan kerjasama Tourism Malaysia seperti di lapangan terbang Sultan Azlan Shah Ipoh, Kompleks Imigresen Bukit Berapit Pengkalan Hulu serta di jeti Pulau Pangkor dan stesen keretapi Ipoh.
Selain dari itu, Daerah Hulu Perak seperti Pengkalan Hulu merupakan lokasi bagi melaksanakan program pelancongan ‘Border Tourism’ setelah Lapangan Terbang Antarabangsa Betong yang dijangka siap pada tahun 2020.

Pakej-pakej pelancongan turut dibangunkan sempena Visit Malaysia 2020 bagi mempelbagaikan pakej-pakej yang sedia ada seperti Pakej Geopark, Food Trail, Heritage & Mural Art Trail dan SOALAN: 32 sebagainya.
Sebagai tambahan, Kerajaan Negeri Perak akan meningkatkan imej dan perkhidmatan pelancongan di Negeri Perak dan menjadikannya destinasi pelancongan terkemuka di peta dunia.

Kempen Visit Malaysia 2020 juga diperhebatkan lagi dengan pelancaran perkhidmatan bas separuh bumbung Hop On Hop Off (HOHO) pada 16 Mac 2019 dan telah mula beroperasi pada 23 Mac 2019.
Tuan Yang di-Pertua, Kementerian ini yakin bahawa dengan penganjuran Kempen Visit Malaysia 2020, akan memberi manfaat besar kepada pelbagai lapisan masyarakat serta pertambahan pendapatan tukaran asing kepada negara.

Penganjuran Visit Malaysia 2020 ini adalah misi negara dan tanggungjawab bersama.

Adalah diharapkan dengan kerjasama daripada kerajaan-kerajaan negeri dan juga rakyat Malaysia maka kempen Visit Malaysia 2020 dapat diperhebatkan dan mendapat publisiti meluas di seluruh negara.
Sekian, terima kasih SOALAN: 33 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATUK SAMBANTHAN A/L MANICKAM TARIKH : 30 APRIL 2019 Datuk Sambanthan A/L Manickam minta MENTERI PENDIDIKAN menyatakan: - (a) statistik mengikut pecahan negeri bagi pelajar-pelajar yang layak untuk mendapatkan bantuan Rancangan Makanan Tambahan (RMT) bagi tahun 2019; dan (b) kriteria-kriteria yang telah ditetapkan oleh pihak Kementerian kepada pelajar yang tergolong dalam kumpulan miskin tegar dan miskin dalam mendapatkan bantuan Rancangan Makanan Tambahan (RMT) ini.
SOALAN: 33 JAWAPAN Tuan Yang di-Pertua, Jawapan (a) dan (b) Rancangan Makanan Tambahan (RMT) adalah salah satu bantuan yang disalurkan oleh Kementerian Pendidikan (KPM) kepada murid-murid B40 di sekolah seluruh Malaysia.

Jumlah keseluruhan murid yang menerima RMT bagi tahun 2019 adalah seramai 481,248 orang.

Statistik mengikut pecahan negeri bagi murid-murid yang layak untuk mendapatkan RMT bagi tahun 2019 adalah seperti yang berikut: 1.

Perlis seramai 5,181 orang; 2.

Kedah seramai 43,309 orang; 3.


Pulau Pinang seramai 9,275 orang; 4.

Perak seramai 32,774 orang; 5.

Selangor seramai 30,529 orang; 6.

Kuala Lumpur seramai 4,139 orang; 7.

Putrajaya seramai 350 orang; 8.

Negeri Sembilan seramai 8,340 orang; 9.

Melaka seramai 7,099 orang; 10.

Johor seramai 26,110 orang; 11.

Pahang seramai 29,298 orang; 12.

Terengganu seramai 31,758 orang; 13.

Kelantan seramai 61,127 orang; 14.

Sarawak seramai 68,551 orang; 15.

Sabah seramai 122,520 orang; dan 16.


Labuan seramai 888 orang.

SOALAN: 33 Kriteria pemilihan murid yang layak menerima RMT ini telah ditetapkan oleh pihak Kementerian iaitu semua murid Tahun 1 hingga Tahun 6 daripada keluarga miskin tegar, yang bersekolah di sekolah kerajaan dan sekolah bantuan kerajaan di luar bandar dan di bandar.

Sekian, terima kasih.


SOALAN : 34 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR TUAN ALAN LING SIE KIONG TARIKH : 30 APRIL 2019 Tuan Alan Ling Sie Kiong minta MENTERI KESIHATAN menyatakan maklumat terkini rancangan pembinaan sebuah Poliklinik baru di Miri, Sarawak dan butirannya seperti kos pembinaan, rekaan, kapasiti dan bilakah kerja pembinaan akan bermula dan tarikh tamat pembinaan.
SOALAN : 34 JAWAPAN Yang di-Pertua, Projek Klinik Kesihatan (Jenis 2) Bandaraya Miri telah diluluskan untuk dilaksanakan di bawah Rancangan Malaysia Kesepuluh (RMKe-10) pada tahun 2014 dengan anggaran kos sebanyak RM35 juta.

Projek ini dilaksanakan di dalam dua (2) fasa.

Fasa pertama yang melibatkan kerja dan rawatan tanah telah dimulakan pada 19 Ogos 2016 dan siap sepenuhnya pada 16 Jun 2017.
Seterusnya, Fasa Kedua projek ini telah ditender pada 19 Januari 2019 dengan Surat Setuju Terima (SST) dijangka dikeluarkan pada Jun 2019.

KKM bersama Jabatan Kerja Raya dan Agensi-agensi Kerajaan yang lain sentiasa bekerjasama dengan erat bagi memastikan projek ini berjalan dengan lancar.

Sekian, terima kasih.
SOALAN: 35 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR TUAN KHAIRUL AZWAN HARUN TARIKH : 30 APRIL 2019 Tuan Khairul Azwan Harun minta MENTERI SUMBER MANUSIA menyatakan apakah tindakan Kerajaan bagi membendung masalah diskriminasi kaum di sektor swasta berikutan pendedahan kajian oleh Cent-GPS yang menunjukkan kaum India menghadapi diskriminasi yang paling teruk dalam permohonan pekerjaan di sektor swasta.
SOALAN: 35 JAWAPAN Tuan Yang di-Pertua, 1.

Malaysia merupakan negara yang berbilang agama, bangsa dan etnik dengan pelbagai budaya.

Sebarang bentuk diskriminasi tidak boleh diterima.

Peluang pekerjaan dan latihan kemahiran terbuka dan saksama kepada semua warganegara Malaysia tanpa mengira agama dan bangsa.

Majikan menggajikan pekerja berdasarkan kelayakan yang bersesuaian.
Perkara ini telah ditekankan dalam Perkara 8 (2) Perlembagaan Persekutuan yang menggariskan seperti berikut: “Kecuali sebagaimana yang dibenarkan dengan nyata oleh Perlembagaan ini tidak boleh ada diskriminasi terhadap warganegara semata-mata atas alasan agama, ras, keturunan, tempat lahir atau jantina dalam mana-mana undang-undang atau dalam pelantikan kepada apa-apa jawatan atau pekerjaan di bawah sesuatu pihak berkuasa awam atau dalam pentadbiran mana-mana undang-undang yang berhubungan dengan pemerolehan, pemegangan atau pelupusan harta atau berhubungan dengan penubuhan atau penjalanan apa-apa pertukangan, perniagaan, profesion, kerjaya atau pekerjaan.” SOALAN: 35 2.
Kementerian Sumber Manusia (KSM) melalui Jabatan Tenaga Kerja (JTK) sedang dalam proses membuat pindaan Akta Kerja 1955 termasuk tambahan peruntukan anti diskriminasi di mana majikan tidak boleh mendiskriminasi pencari kerja atau pekerja atas sebab-sebab berikut: (i) jantina; (ii) agama; (iii) kaum; (iv) ketidakupayaan; (v) status perkahwinan; (vi) kehamilan; atau (vii) bahasa.

3.

Pindaan Akta Kerja 1955 dijangka akan dibentangkan di Parlimen pada bulan Julai 2019.
Jika wujud sebarang insiden diskriminasi dalam pekerjaan pihak yang terjejas mempunyai hak membuat aduan kepada Jabatan Tenaga Kerja.

Tindakan sewajarnya akan dikenakan berdasarkan laporan tersebut.
SOALAN: 36 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATUK HAJI ISMAIL BIN IBRAHIM TARIKH : 30 APRIL 2019 Datuk Haji Ismail Bin Ibrahim minta MENTERI PENDIDIKAN menyatakan pencapaian dan prestasi pelajar Bukan Bumiputera dalam subjek SPM 2018 dan bagaimana Kerajaan memastikan agar kemahiran penguasaan Bahasa Melayu dalam kalangan Bukan Bumiputera dapat ditingkatkan.
SOALAN: 36 JAWAPAN Tuan Yang di-Pertua, Prestasi calon bukan bumiputera dalam peperiksaan Sijil Pelajaran Malaysia (SPM) tahun 2018 bagi mata pelajaran teras Bahasa Melayu (BM), ialah Cemerlang 18.60 peratus, Kepujian; 42.10 peratus, Lulus; 23.20 peratus dan calon Gagal; 16.10 peratus.
Bagi memastikan prestasi BM dalam SPM dapat ditingkatkan, Kementerian Pendidikan Malaysia (KPM) sentiasa membantu pihak pelaksana kurikulum di sekolah iaitu guru agar memahami kandungan kurikulum yang diajar sewaktu proses pengajaran dan pembelajaran.

Pemahaman guru terhadap kurikulum tersebut boleh membantu guru menggunakan pendekatan dan strategi yang sesuai dalam pengajaran dan pembelajaran dengan kepelbagaian murid termasuk murid bukan bumiputera.
Melalui Inisiatif #108 Pemartabatan Pendidikan Bahasa Melayu (BM), Institut Pendidikan Guru Kampus Bahasa Melayu (IPGKBM) melaksanakan kursus dan program untuk memastikan penguasaan BM dalam kalangan bukan bumiputera dapat ditingkatkan.
Antara langkah yang dibuat adalah seperti yang berikut; 1. pengajaran berdasarkan Pendekatan Pedagogi Terbeza - Suatu Anjakan dalam Pengajaran Guru Abad 21 bagi kelas peralihan SOALAN: 36 (pelajar bukan bumiputera) yang menumpukan kepada kemahiran penstrukturan BM murid-murid.

2.

Program Belajar Secara Intensif Eja Baca Ikut Kemajuan (BIJAK BM) yang menumpukan kepada kemahiran mengenal huruf dan membaca kepada murid-murid; 3.
Program Interaktif BM (PIKeBM) yang turut memberikan tumpuan penguasaan BM melalui kegiatan kokurikulum; dan 4.

Kit BM sekolah menengah yang memberikan tumpuan kepada penggunaan strategi terbaik bagi murid-murid.
Sekian, terima kasih SOALAN : 37 PEMBERITAHUAN PERTANYAANLISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATUK MOHAN A/L THANGARASU TARIKH : 30 APRIL 2019 Datuk Mohan A/L Thangarasu minta MENTERI KESIHATAN menyatakan sehingga kini berapakah jumlah Klinik 1Malaysia telah diarah tutup oleh Kementerian dan apakah justifikasi untuk tindakan ini.
SOALAN : 37 JAWAPAN Yang di-Pertua, Kementerian Kesihatan sedang melaksanakan transformasi operasi Klinik 1Malaysia (K1M) yang kini dikenali sebagai Klinik Komuniti.

Daripada 347 buah fasiliti tersebut, 45 akan ditutup kerana didapati tidak kos efektif seperti mana kriteria berikut: i. Mempunyai purata kedatangan harian rendah iaitu kurang 40 pesakit sehari; ii.

Terdapat fasiliti kesihatan yang berdekatan dalam lingkungan 5km; iii.

Tidak terletak di kawasan Projek Perumahan Rakyat (PPR); dan iv.
Penutupan diperakukan oleh Jabatan Kesihatan Negeri (JKN) masing-masing.

Sehingga 1 April 2019, sejumlah 20 buah fasiliti K1M telah ditutup berbanding 45 yang diluluskan untuk ditutup.

Proses penutupan fasiliti terlibat akan dilaksanakan secara soft landing iaitu sehingga kontrak sewaan semasa tamat.

Justeru itu, fasiliti yang ditutup tidak menjejaskan perkhidmatan sedia ada kerana masyarakat khususnya golongan Kumpulan B40 masih boleh mendapatkan perkhidmatan kesihatan di fasiliti lain berhampiran.
Sekian, terima kasih.
SOALAN : 38 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR DATUK TEO ENG TEE @ TEO KOK CHEE TARIKH : 30 APRIL 2019 Datuk Teo Eng Tee @ Teo Kok Chee minta MENTERI PERUMAHAN DAN KERAJAAN TEMPATAN menyatakan perkembangan terkini bagi projek perumahan terbengkalai yang dijalankan oleh anak syarikat Kementerian Kewangan iaitu Syarikat Perumahan Negara Berhad (SPNB) di Taman Sri Molek Perdana, Johor Bahru.
SOALAN : 38 JAWAPAN : Tuan Yang di-Pertua, 1.

Untuk makluman Yang Berhormat, pembangunan Taman Sri Molek Perdana ini adalah Skim Rumah Mampu Milik oleh Syarikat Perumahan Negara Berhad (SPNB).

Projek ini telah dimulakan pada tahun 2010 melalui konsep “Reka & Bina” yang mana Cosmic Master Development Sdn.

Bhd.

(CMDSB) telah dilantik sebagai “turn-key contractor” yang mencadangkan pembangunan projek tersebut.

2.
2.

Pada 25 Julai 2011, pihak SPNB telah menandatangani Perjanjian Kolaborasi bersama CMDSB serta menyerahkan sepenuhnya tanggungjawab dan obligasi untuk menyiapkan projek tersebut.

Setelah projek diserahkan kepada pihak CMDSB, berlaku kelewatan kepada kerja-kerja pembinaan yang berpunca daripada masalah aliran tunai.

3.

SPNB selaku pemegang lesen pemaju bagi projek tersebut sentiasa memantau kerja-kerja di tapak.
CMDSB telah memohon kepada Majlis Bandaraya Johor Bahru (MBJB) untuk penjadualan semula projek tersebut dan permohonan telah diluluskan pada 17 Februari 2019 tertakluk kepada syarat-syarat ditetapkan.

CMDSB bercadang untuk memperolehi Sijil Perakuan Siap dan Pematuhan Projek (CCC) secara berfasa.

SOALAN : 38 4.

Untuk makluman Yang Berhormat, setakat ini, pihak arkitek bagi projek tersebut mengesahkan bahawa tahap kesiapan projek adalah pada 80%.
Manakala pengiraan fizikal di tapak projek adalah pada tahap 92%.

5.

Kini usaha-usaha untuk memperolehi CCC sedang giat dijalankan dan pihak CMDSB mensasarkan bahawa CCC akan dapat diperolehi pada bulan Jun 2019.

Sekian, terima kasih.


SOALAN: 39 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATUK HAJI ISMAIL BIN IBRAHIM TARIKH : 30 APRIL 2019 Tuan Kamarudin bin Abdun minta MENTERI PENDIDIKAN menyatakan PTPTN dalam isu pembayaran balik pinjaman oleh peminjam-peminjam ekoran sering wujudnya "U-Turn" setiap kali polisi pembayaran balik diumumkan oleh pihak Kerajaan.
SOALAN: 39 JAWAPAN Yang di-Pertua Cadangan dasar baharu berkaitan bayaran balik pinjaman PTPTN akan mengambil kira kesan ke atas kelestarian PTPTN serta kemampuan bayaran balik oleh para peminjam agar tidak membebankan.

Hasil daripada pelbagai reaksi dan pandangan rakyat, Jemaah Menteri pada 7 Disember 2018 telah mengarahkan agar pelaksanaan Potongan Gaji Berjadual (PGB) peminjam PTPTN ditangguhkan bagi mendapat pandangan pemegang-pemegang taruh susulan menerima maklum balas daripada masyarakat.
Buat masa ini sesi libat urus sedang dijalankan melibatkan semua pihak yang berkepentingan seperti Persatuan Majikan, Persatuan Pekerja, Persatuan Belia, Majlis Perwakilan Pelajar, badan bukan Kerajaan dan pemegang-pemegang taruh yang akan dijalankan selama enam bulan bermula Januari 2019 hingga Jun 2019.

Cadangan baharu serta implikasi kewangan bagi pelaksanaan skim PGB akan disediakan setelah mengambil kira semua pandangan daripada sesi tersebut.

Sekian, terima kasih.


SOALAN: 40 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATO’ ONG CHONG SWEN TARIKH : 30 APRIL 2019 Dato’ Ong Chong Swen minta MENTERI PENGANGKUTAN menyatakan bagaimana Kementerian hendak menyelesaikan masalah kini yang membelenggu pengangkutan awam seperti yang dinyatakan dalam "Public Transport Master Plan", serta bagaimanakah Kementerian akan menjamin keselamatan kepada para pengguna.
SOALAN: 40 JAWAPAN Tuan Yang di-Pertua, 1.

Untuk makluman Yang Berhormat, sebelum ini telah dikenalpasti terdapat tiga (3) isu utama yang membelenggu pengangkutan awam iaitu kesesakan, ketersambungan “connectivity” dan kemampuan “affordability”.

2.

Kerajaan telah melaksanakan MRT laluan 1 yang merangkumi fasa 1 dengan jajaran bermula dari Sungai Buloh – Kajang.

Seterusnya diikuti dengan fasa 2 yang merangkumi jajaran Sungai Buloh – Serdang – Putrajaya.
Tambahan kepada itu, sambungan jajaran Stesen Bersepadu Putra Heights yang menghubungkan laluan Kelana Jaya dan Ampang dan LRT 3 dari Bandar Utama ke Johan Setia.

3.

Tambahan, Bas bandar Go KL adalah inisiatif kerajaan untuk menyediakan perkhidmatan bas percuma di kawasan “Central Business District” (CBD) Kuala Lumpur.
Ini merupakan sebahagian daripada Pelan Transformasi Kerajaan dalam usaha mempertingkatkan penggunaan pengangkutan awam dan mengurangkan penggunaan kenderaan persendirian di kawasan CBD Kuala Lumpur.

SOALAN: 40 4.

Selain tren, bas perantara MRT juga akan beroperasi dari stesen untuk memenuhi keperluan penumpang dari segi kesinambungan peringkat pertama dan terakhir perjalanan atau pun “first and last mile connectivity”.

5.
5.

Penambaikan sistem bas berhenti-henti terutamanya perkhidmatan bas pengantara untuk menghubungkan rakyat ke mod pengangkutan awam yang lain yang lebih efektif dan cekap, secara tidak langsung dapat mengubah persepsi dan memberi pilihan kepada rakyat untuk menggunakan pengangkutan awam.
Kerajaan melalui Agensi Pengangkutan Awam Darat (APAD) akan mengembangkan dan memperluaskan skim perkhidmatan myBAS 2.0 di seluruh negara secara berfasa bagi menggantikan dana sokongan Interim Stage Bus Support Fund (ISBSF) yang bersifat sementara secara berperingkat.

6.
6.

Dasar Kementerian untuk bekerjasama dengan pihak berkuasa tempatan (PBT), pengendali bas berhenti-henti dan e-hailing dalam memastikan rakyat mendapat perkhidmatan “first and last mile” yang akan menghubungkan pengguna ke destinasi akhir mereka.

7.

Kementerian juga sedar akan saling hubungkait antara perancangan pengangkutan awam dan perancangan bandar dan wilayah samada di peringkat negeri atau di peringkat Pihak Berkuasa Tempatan (PBT).

SOALAN: 40 8.
SOALAN: 40 8.

Kementerian telah banyak mengadakan hubungan rapat dan kerjasama dengan kerajaan negeri dan PBT bagi memastikan perancangan yang lebih holistic dengan menyediakan stesen-stesen yang mudah diakses serta selamat dan selesa melalui penyediaan bas pengantara, laluan pejalan kaki, laluan basikal serta fasiliti-fasiliti berkaitan.
Buat masa ini, Kementerian Pengangkutan serta Agensi Pengangkutan Awam Darat merupakan ahli jawatankuasa penyelarasan teknikal pengangkutan awam darat di peringkat negeri.

9.

Kos pengangkutan merupakan faktor ketiga tertinggi yang menyumbang kepada kos sara hidup.
Pelaksanaan diskaun tambang membolehkan pengguna terutamanya golongan B40, mengurangkan jumlah perbelanjaan bulanan untuk tambang pengangkutan awam dan lebihan wang yang berupaya dijimatkan boleh digunakan untuk menampung kos sara hidup yang lain.

10.

Kerajaan telah memperkenalkan inisiatif terbaru dengan pelaksanaan diskaun kadar tambang sebanyak 20% bagi perkhidmatan komuter Keretapi Tanah Melayu Berhad (KTMB) pada 1 April 2019.
Ini adalah untuk memastikan faedah dan kemudahan yang sama turut diperolehi oleh warganegara Malaysia yang menggunakan perkhidmatan KTMB (komuter di sektor Lembah Klang, Utara dan Selatan).

11.

Pelaksanaan diskaun kadar tambang ini diyakini akan dapat meningkatkan jumlah penumpang komuter antara 120,000 ke 130,000 pengguna sehari pada tahun 2020.

SOALAN: 40 12.

Selain daripada itu, inisiatif Pas Bulanan Tanpa Had Perjalanan telah dilancarkan pada 1 Disember 2018.
Melalui program ini, penggunaan Kad MY50 dan MY100 dikenalpasti sebagai salah satu cara untuk mengurangkan kos sara hidup.
Sekian, terima kasih SOALAN : 41 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR PUAN NURIDAH BINTI MOHD SALLEH TARIKH : 30 APRIL 2019 Puan Nuridah binti Mohd Salleh minta MENTERI PEMBANGUNAN WANITA, KELUARGA DAN MASYARAKAT menyatakan apakah kajian ke arah kesaksamaan gender mengambil kira kerangka hak asasi kesaksamaan hak mengikut Islam dan apakah rujukan utama yang menjadi panduan Kerajaan.
SOALAN : 41 JAWAPAN Tuan Yang di-Pertua, Perkara 8 dalam Perlembagaan Persekutuan telah menyatakan bahawa semua orang adalah sama rata dan berhak mendapat perlindungan yang sama di sisi undang-undang dan tidak boleh ada diskriminasi terhadap warganegara semata-mata atas alasan agama, ras, keturunan, tempat lahir atau jantina.
Selaras dengan peruntukan tersebut Kementerian sedang berusaha untuk mewujudkan suatu akta untuk menghapuskan sebarang unsur diskriminasi terutamanya terhadap wanita bagi tujuan menjamin kesaksamaan gender.

Untuk memastikan setiap pandangan pihak berkepentingan diambil kira, Kementerian telah dan akan meneruskan sesi libat urus secara aktif termasuk mendapatkan pandangan berkenaan kesaksamaan gender daripada perspektif Islam.
Sehingga kini, Kementerian telah pun mengadakan sesi perbincangan dengan pihak berkepentingan yang terdiri daripada agensi kerajaan seperti Jabatan Kehakiman Syariah Malaysia, Jabatan Kemajuan Islam, ahli akademik dan juga NGO-NGO Islam seperti IKRAM.
Tuan Yang di-Pertua, Kementerian telah menubuhkan satu Special Project Team Rang Undang-Undang Kesaksamaan Gender yang terdiri daripada pelbagai pihak sebagai usaha memastikan rang undang-undang yang ingin diwujudkan mengambil kira aspek kepentingan agama, sosial dan kaum memandangkan Malaysia merupakan sebuah negara yang berbilang SOALAN : 41 kaum dan agama.
Dalam usaha untuk mewujudkan kerangka perundangan ini, Kementerian sentiasa mengambil kira standard atau syor antarabangsa seperti Konvensyen Penghapusan Segala Bentuk Diskriminasi Terhadap Wanita (CEDAW) serta peruntukan perundangan sedia ada di Malaysia seperti Perkara 3(1) dalam Perlembagaan Persekutuan iaitu Islam ialah agama bagi Persekutuan.
Selain mengambil kira perundangan sedia ada, Kementerian juga melihat kepada undang-undang yang telah digubal oleh negara-negara lain seperti Filipina, India dan juga Vietnam.
SOALAN: 42 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATUK LEE TIAN SING TARIKH : 30 APRIL 2019 (SELASA) Datuk Lee Tian Sing minta MENTERI PENDIDIKAN menyatakan apakah hasil kajian dan cadangan yang dikemukakan oleh Jawatankuasa Pemerkasaan TVET Malaysia, memandangkan TVET adalah penting bagi pembangunan negara dan harus diutamakan supaya setaraf dengan pendidikan konvensional.
SOALAN: 42 JAWAPAN Tuan Yang di-Pertua, Kementerian Pendidikan Malaysia (KPM) telah dan sedang berusaha mengemudi semula pandangan sarwa masyarakat terhadap kebolehan manusiawi itu sendiri.

Pendidikan TVET memberi peluang kepada bidang selain akademik untuk menyumbang kepada negara dan juga kepada masyarakat manusiawi.

Untuk makluman Ahli Yang Berhormat, hasil Laporan Interim Jawatankuasa Pemerkasaan TVET yang disediakan pada awal Januari 2019, telah mencadangkan beberapa inisiatif.
Ada di antara inisiatif tersebut yang telah pun berjalan, ada yang sedang berjalan dan ada yang akan dimulakan.

Antara inisiatif yang telah diambil tindakan oleh KPM adalah seperti yang berikut: 1.
Penubuhan Jawatankuasa Taskforce Khas Hala Tuju Kolej Vokasional yang diketuai oleh Datuk Boonler Somchit sebagai Penasihat JK Taskforce dalam memberi nasihat dan cadangan pemerkasaan Kolej Vokasional terutamanya dari aspek kualiti, pengiktirafan dan pentauliahan program dari Agensi Kelayakan Malaysia (MQA) dan Jabatan Pembangunan Kemahiran (JPK); 2.
Kelulusan Memorandum Jemaah Menteri (MJM) Pelaksanaan Sistem Jaminan Kualiti Tunggal Pendidikan dan Latihan Teknikal dan Vokasional pada 30 Januari 2019 buat julung kalinya dalam sejarah Malaysia kita ada sistem jaminan kualiti tunggal Pendidikan SOALAN: 42 3.

TVET yang akan diguna pakai oleh Agensi Kelayakan Malaysia (MQA) dan Jabatan Pembangunan Kemahiran (JPK) dalam mengakreditasi program TVET yang ditawarkan oleh institusi TVET awam dan swasta berdasarkan Kerangka Kelayakan Malaysia (MQF).
Strategi ini membolehkan mobiliti pelajar antara semua institusi TVET di seluruh Malaysia; 4.

Perkongsian sumber pendidikan antara institusi TVET KPM bagi tujuan pengoptimuman sumber agar segala kelengkapan, kepakaran boleh dikongsi bersama-sama oleh semua institusi TVET; 5.
Mengadakan Mesyuarat Jawatankuasa Pemerkasaan TVET (JKPTVET) – Teknikal Bersama Semua Kementerian Penyedia TVET bagi membincangkan kaedah penyelesaian terhadap cadangan yang dikemukakan dan menerima maklum balas daripada kementerian, agensi dan industri yang hadir; 6.

Premier TVET Talk bersama industri bagi mendapatkan segala input dan pandangan daripada industri untuk memperkasakan TVET; dan 7.
Mengadakan Town Hall Meeting dengan melibatkan semua pemegang taruh untuk mendapatkan input dan maklum balas berkaitan TVET negara.
Sekian, terima kasih SOALAN : 43 PEMBERITAHUAN PERTANYAAN LISAN DEWAN NEGARA, MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATUK RAZALI BIN IDRIS TARIKH : 30.4.2019 Datuk Razali bin Idris minta MENTERI PERDAGANGAN DALAM NEGERI DAN HAL EHWAL PENGGUNA menyatakan apakah peranan dan keberkesanan kepada rakyat dalam Majlis Tindakan Sara Hidup Negara.
SOALAN : 43 JAWAPAN: Tuan Yang Di-Pertua, Izinkan saya menjawab pertanyaan ini bersekali dengan pertanyaan daripada Senator Datuk Razali Bin Idris pada 30 April 2019 kerana ia menyentuh isu yang sama iaitu perancangan strategik menangani kos sara hidup.

Untuk makluman, pelbagai inisiatif strategik telah, sedang dan akan dilaksanakan oleh kerajaan bagi membantu rakyat menangani isu kos sara hidup antaranya melalui penubuhan Majlis Tindakan Sara Hidup Negara (NACCOL).
NACCOL berperanan memperkukuh dan menyelaras pelaksanaan strategi – strategi dan pelan tindakan berkaitan isu sara hidup dengan berkesan melalui kerjasama strategik merentasi sektor awam dan swasta agar segala inisiatif yang dirancang dapat dilaksanakan secara holistik dan bersepadu.
Antara keputusan yang telah dilaksanakan hasil daripada perbincangan yang diadakan dalam Majlis Tindakan Sara Hidup Negara adalah seperti berikut: (i) Pelaksanaan MY100 bagi pengguna Rapid Rail dan MY50 bagi pengguna Bas Rapid Transit (BRT).

Kedua – dua inisiatif ini telah mula dilaksanakan bermula 1 Januari 2019.

(ii) Pelaksanaan tambang diskaun Xtra20 bagi Komuter KTM telah mula dilaksanakan pada 1 April 2019.

Ini akan memberi manfaat kepada pengguna di bandar dan luar bandar.
Melalui inisiatif kad diskaun tambang yang baharu ini, pengguna kini boleh SOALAN : 43 (iii) menjimatkan sehingga RM176.00 sebulan dengan kadar tambang serendah RM0.80; dan (iv) Pelaksanaan Program Food Bank Malaysia telah dilaksanakan mulai Ogos 2018 dan telah memberi manfaat kepada 113,706 isi rumah.
(v) Program Food Bank Siswa telah dilaksanakan di Universiti Malaya (UM), Universiti Kebangsaan Malaysia (UKM), Universiti Putra Malaysia (UPM), Universiti Teknologi Mara (UITM) Permatang Pauh dan Politeknik Seberang Prai.

Program ini akan diluaskan ke universiti-universiti yang lain.
SOALAN : 44 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR PUAN HAJAH RAHEMAH BINTI IDRIS TARIKH : 30 APRIL 2019 Puan Hajah Rahemah Binti Idris minta MENTERI HAL EHWAL EKONOMI menyatakan apakah perancangan strategi Kerajaan bagi memastikan kadar pengangguran negara di bawah 4 peratus bagi menghadapi cabaran ekonomi dunia yang suram sehingga akhir 2020 sepertimana yang diunjurkan oleh Bank Dunia.
SOALAN : 44 JAWAPAN Tuan Yang di-Pertua, 1.

Untuk makluman Ahli Yang Berhormat, pertumbuhan ekonomi yang positif telah menyediakan peluang pekerjaan kepada penduduk dalam negara.

Ini merupakan salah satu faktor kadar pengangguran negara kekal rendah di bawah 4%.

Laporan Penyiasatan Tenaga Buruh yang dikeluarkan oleh Jabatan Perangkaan Malaysia menunjukkan kadar pengangguran bagi bulan Januari 2019 adalah 3.3%.
Negara dianggap telah mencapai guna tenaga penuh sekiranya kadar pengangguran adalah 4% dan kurang yang mana selari dengan definisi Organisation for Economic Co-operation and Development (OECD).

2.
Bagi mengekalkan kadar pengangguran yang rendah, Kerajaan telah mengambil langkah secara holistik dalam menangani isu pengangguran di peringkat nasional melalui beberapa usaha seperti berikut: a. menambah baik kecekapan pasaran buruh melalui usaha meminimumkan ketidakpadanan dalam pasaran buruh dan mengenal pasti jurang kemahiran kritikal bagi perancangan modal insan masa hadapan; b. mempergiat kolaborasi dengan pihak industri untuk menambah baik kualiti program di institusi TVET dan institusi pengajian tinggi; SOALAN : 44 c. memperkukuh program pembelajaran sepanjang hayat untuk peningkatan kemahiran bagi membolehkan penganggur belia mendapat latihan semula dan kemahiran secara berterusan untuk memenuhi permintaan pasaran buruh; dan d. memperkukuh program kemahiran keusahawanan untuk memberi peluang kepada yang berminat dalam bidang keusahawanan.
3.

Selaras dengan hasrat ini, penekanan akan terus diberikan untuk mewujudkan lebih banyak peluang pekerjaan berkemahiran tinggi melalui peralihan industri rantaian bernilai tinggi.

Sekian, terima kasih.
SOALAN: 45 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR PUAN RAJ MUNNI BINTI SABU TARIKH : 30 APRIL 2019 (SELASA) Puan Raj Munni binti Sabu minta MENTERI PENDIDIKAN menyatakan perancangan strategik Kementerian bagi memastikan bilik-bilik darjah dilengkapi dengan kemudahan P&P abad ke 21 dan berapakah jumlah bilik darjah yang sudah mencapai tahap itu mengikut pecahan sekolah rendah, menengah rendah dan menengah atas.
SOALAN: 45 JAWAPAN Tuan Yang di-Pertua, Inisiatif Pembudayaan Kemahiran Berfikir Aras Tinggi (KBAT) dalam Pembelajaran Abad ke-21 (PAK-21) berhasrat melahirkan murid yang berpengetahuan, berkemahiran berfikir aras tinggi dan berdaya saing di peringkat global.

Inisiatif ini diukur dengan melihat peningkatan keupayaan murid untuk mengaplikasikan pengetahuan dan kemahiran berfikir aras tinggi dalam menyelesaikan masalah, membuat keputusan, berinovasi serta mencipta sesuatu.
Selain itu, inisiatif ini juga akan memastikan peningkatan kompetensi guru dan pentadbir sekolah dalam merealisasikan PAK-21.

Walau bagaimanapun, kefahaman mengenai PAK-21 perlu diperbaiki dan tidak dikaitkan secara langsung kepada penggunaan teknologi semata-mata.

Sebaliknya memberi penekanan kepada kemahiran asas PAK-21 iaitu kreativiti, kolaborasi, komunikasi, pemikiran kritikal dan nilai serta sahsiah.
Kemahiran ini diberi fokus supaya murid-murid dapat menangani cabaran abad ke-21 dan Revolusi Industri 4.0 yang menggabungkan dunia siber dan dunia sebenar dalam gaya hidup seharian.

Kementerian Pendidikan Malaysia (KPM) juga telah menganjurkan Kempen Guru PAK-21 yang menonjolkan guru-guru daripada seluruh negara termasuk guru sekolah di kawasan pedalaman yang telah mengaplikasikan PAK-21.
Pihak sekolah digalakkan dan boleh mewujudkan Kelas Abad ke-21 atas inisiatif mereka sendiri sebagai nilai tambah kepada inisiatif infrastruktur SOALAN: 45 teknologi maklumat dan komunikasi sedia ada seperti Makmal Komputer, Pusat Akses Sekolah dan Pusat Sumber Sekolah di bawah program Pembestarian Sekolah.

KPM telah menyediakan Pelan Strategik khusus bagi pengajaran dan pembelajaran PAK-21 dan telah menetapkan dengan tiga (3) strategi utama iaitu: 1.

Peningkatan Kompetensi PAK21; 2.


Peningkatan Infrastruktur Digital; dan 3.

Pengukuhan Rangkaian Ekosistem PAK21.

Sehubungan dengan itu, bagi membantu peningkatan infrastruktur digital, sejumlah 28,653 unit komputer pengajaran dan pembelajaran telah diganti mulai 2016 hingga 2018.

Pada tahun 2019 pula, dianggarkan sejumlah 600 buah makmal komputer sekolah akan mendapat faedah penggantian komputer dengan kos yang diperuntukkan sejumlah RM29 juta.
Selain daripada itu, sehingga 31 Mac 2019, KPM telah mengagihkan peruntukan sebanyak RM293,843.00 untuk penyelenggaraan makmal komputer di sekolah-sekolah.
Sekian, terima kasih SOALAN: 46 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : JAWAB LISAN DARIPADA : YB SENATOR DR. YAAKOB BIN SAPARI TARIKH : 30 APRIL 2019 DR. YAAKOB BIN SAPARI minta MENTERI DALAM NEGERI menyatakan berapakah anggaran kanak-kanak di negeri Sabah yang tidak mempunyai kad pengenalan dan apakah usaha Kerajaan untuk membantu kanak-kanak ini.
SOALAN: 46 JAWAPAN Yang di-Pertua, Berdasarkan rekod Jabatan Pendaftaran Negara (JPN) dari tahun 2013 hingga 31 Mac 2019, sebanyak 44,703 orang kanak-kanak di negeri Sabah telah didaftarkan dan dikeluarkan Sijil Kelahiran dengan status ‘Bukan Warganegara’ atau ‘Belum Ditentukan’.
Bagi kanak-kanak yang dilahirkan sebelum perkahwinan ibu bapa mereka didaftarkan secara sah mengikut perundangan Malaysia dan ibunya adalah bukan warganegara, maka taraf kewarganegaraan kanak-kanak tersebut adalah mengikut taraf kewarganegaraan ibunya, selaras dengan Seksyen 17 Bahagian III Jadual Kedua Perlembagaan Persekutuan.
Walau bagaimanapun, ibu/bapa/penjaga yang sah boleh mengemukakan permohonan kewarganegaraan kanak-kanak di bawah Perkara 15A sebelum kanak-kanak berumur melebihi 21 tahun, jika telah memenuhi syarat-syarat yang ditetapkan dalam Perlembagaan Persekutuan, Citizenship Rules 1964 [LN.82/1964] dan perundangan yang berkaitan dengan pendaftaran perkahwinan, pendaftaran kelahiran, pengangkatan yang sah serta lain-lain perundangan berkuat kuasa.
Bagi memperkemas dan melancarkan proses permohonan kewarganegaraan, Kementerian sedang dalam peringkat akhir pengemaskinian Standard Operating Procedure (SOP) Permohonan Kewarganegaraan terutamanya permohonan yang melibatkan individu SOALAN: 46 berumur bawah 21 tahun.
Penambahbaikan tersebut adalah berdasarkan kepada peruntukan undang-undang yang berkuat kuasa di bawah Bahagian III Perlembagaan Persekutuan dan Citizenship Rules 1964 [LN.82/1964] serta turut mengambil kira pelbagai aspek iaitu kebajikan pemohon tanpa mengabaikan keselamatan dan kesejahteraan warganegara sedia ada.

Sekian, terima kasih.


SOALAN : 47 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR DATUK DONALD PETER MOJUNTIN TARIKH : 30 APRIL 2019 Datuk Donald Peter Mojuntin minta MENTERI KEWANGAN menyatakan senarai sumber-sumber pendapatan di mana negeri Sabah berhak untuk mendapat 40% pendapatan bersih darinya mengikut Perkara 2 (1), Bab IV, Jadual 10 Perlembagaan Persekutuan.
SOALAN : 47 JAWAPAN Tuan Yang di-Pertua, Mesyuarat Jemaah Menteri pada 5 September 2018 telah bersetuju dengan penubuhan Jawatankuasa Khas Kabinet untuk menyemak pelaksanaan Perjanjian Malaysia 1963 dan membuat pengesyoran kepada Kerajaan Persekutuan berhubung dengan pelaksanaan hak dan tanggungjawab kepada Sabah dan Sarawak.
Jawatankuasa ini, yang terdiri daripada wakil Persekutuan serta Sabah dan Sarawak, diberi tempoh selama enam (6) bulan untuk melaksanakan kajian dan semakan ke atas isu-isu yang dibangkitkan termasuklah isu kewangan serta dijadualkan melengkapkan laporan hasil rundingan pada pertengahan tahun ini.

Dalam hal ini, Kerajaan Persekutuan perlu meneliti dengan lebih terperinci isu-isu yang dibangkitkan dengan mengambil kira kemampuan serta kedudukan kewangan semasa Kerajaan Persekutuan.
SOALAN: 48 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR PROF EMERITUS TAN SRI DATO' SERI DR. IBRAHIM SHAH BIN ABU SHAH TARIKH : 30 APRIL 2019 Prof Emeritus Tan Sri Dato' Seri Dr. Ibrahim Shah Bin Abu Shah minta MENTERI PENDIDIKAN menyatakan apakah status terkini isu PTPTN berhubung pembayaran balik pinjaman dan langkah-langkah yang diambil oleh pihak Kerajaan bagi menggalakkan peminjam untuk membayar semula hutang mereka.
SOALAN: 48 JAWAPAN Tuan Yang di-Pertua, Jemaah Menteri pada 8 Disember 2018 telah mengarahkan agar pelaksanaan Potongan Gaji Berjadual (PGB) kepada peminjam PTPTN ditangguhkan bagi mendapat pandangan pemegang taruh susulan menerima maklum balas daripada masyarakat.
Buat masa ini sesi libat urus sedang dijalankan melibatkan semua pihak yang berkepentingan seperti Persatuan Majikan, Persatuan Pekerja, Persatuan Belia, Majlis Perwakilan Pelajar, badan bukan Kerajaan dan lain-lain pemegang taruh yang akan dijalankan selama enam bulan bermula Januari 2019 hingga Jun 2019.
Cadangan baharu serta implikasi kewangan bagi pelaksanaan skim PGB termasuk langkah-langkah bagi menggalakkan peminjam membuat bayaran balik akan disediakan setelah mengambil kira semua pandangan daripada sesi tersebut.

Sekian, terima kasih.
SOALAN : 49 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KE DUA, PARLIMEN KEEMPAT BELAS PERTANYAAN : JAWAB LISAN DARIPADA : YB SENATOR LAKSAMANA PERTAMA (B) HAJI MOHAMAD IMRAN BIN ABD HAMID TARIKH : 30 APRIL 2019 Laksamana Pertama (B) Haji Mohamad Imran bin Abd Hamid minta MENTERI DALAM NEGERI menyatakan mengapa Pasukan Polis Maritim tidak diserap ke dalam Agensi Penguatkuasaan Maritim Malaysia supaya urusan penguatkuasaan undang-undang maritim diurus oleh satu agensi sahaja.
SOALAN : 49 JAWAPAN : Tuan Yang Di-pertua, Untuk makluman Yang Berhormat, Kementerian Dalam Negeri (KDN) sedang dalam kajian mengenai cadangan untuk penggabungan antara Agensi Penguatkuasa Maritim Malaysia (APMM) dengan Pasukan Gerakan Marin (PGM).

Namun begitu, perkara tersebut hendaklah diperhalusi dengan teliti kerana ia melibatkan beberapa isu seperti bidang kuasa, sumber manusia, perjawatan, aset-aset dan lain-lain perkara berkaitan pengurusan hal ehwal maritim.
Kementerian Dalam Negeri juga melihat peranan kedua agensi ini adalah “couplement each other” bagi memastikan keselamatan maritim sentiasa dalam keadaan yang baik.
SOALAN : 50 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : DATO' HAJI HUSAIN BIN AWANG TARIKH : 30 APRIL 2019 Dato' Haji Husain Bin Awang minta PERDANA MENTERI menyatakan prinsip yang dijadikan asas bagi memupuk dan mengukuhkan perpaduan sesama kaum dan antara kaum di negara ini.
SOALAN : 50 JAWAPAN Tuan Yang di-Pertua, Tidak dapat dinafikan bahawa membina dan mengekalkan asas perpaduan yang kukuh menjadi satu cabaran dan tekad yang perlu diteruskan demi masa depan negara.

Ini kerana masalah integrasi sesama kaum dan antara kaum merupakan fenomena biasa dalam kalangan masyarakat majmuk seperti di negara kita.
Bagi memelihara dan mengekalkan perpaduan yang kukuh ini, rakyat Malaysia perlu terus menjadikan prinsip-prinsip Rukun Negara sebagai pegangan asas supaya dapat hidup di negara ini dengan aman dan damai.

Rukun Negara yang telah diwujudkan pada tahun 1970 bertujuan mencapai satu pegangan atau pengertian terhadap aspirasi nasional antara pelbagai kaum di Malaysia tanpa mengira asal usul dan keturunan masing-masing.
Matlamat asas penciptaan Rukun Negara ini adalah untuk mencapai perpaduan yang lebih erat dalam kalangan seluruh masyarakatnya di mana perbezaan agama bukanlah penghalang dalam usaha mewujudkan kesepaduan sosial malah seharusnya menjadi pedoman hidup bermasyarakat yang menekankan kepada pegangan terhadap nilai-nilai murni dalam ajaran agama masing-masing, melahirkan kesetiaan kepada pemimpin dan negara serta menjulang undang-undang negara di samping mengamalkan keperibadian diri yang tinggi.
Konsep dan matlamat yang terdapat dalam ideologi negara ini harus difahami dan dihayati bersama oleh rakyat Malaysia bagi memupuk semangat perpaduan dalam kalangan masyarakat pelbagai kaum di negara kita.

Lima prinsip Rukun Negara tersebut sebenarnya adalah satu falsafah dan ideologi negara yang SOALAN : 50 menekankan kepada dasar kesatuan, perpaduan bangsa serta pedoman kepada kehidupan semua masyarakat pelbagai kaum dan budaya di negara ini.
Justeru, Kerajaan melalui Jabatan Perpaduan Negara dan Integrasi Nasional (PERPADUAN) sentiasa berusaha dan mengambil langkah untuk menerapkan setiap prinsip Rukun Negara di dalam aktiviti/program yang dijalankan.

Antara program yang dilaksanakan oleh PERPADUAN adalah: 1) Pendidikan melalui Tabika Perpaduan Seramai 35,000 orang kanak-kanak di bawah umur 6 tahun dididik dan dibimbing melalui 1,781 buah Tabika Perpaduan di seluruh negara untuk menguasai prinsip asas Rukun Negara ini.
Kanak-kanak ini diajar untuk mengenal kepelbagaian yang wujud dalam masyarakat negara ini sejak kecil lagi agar nilai-nilai murni dapat dipupuk dalam kalangan mereka sejak dari peringkat anak-anak supaya mengamalkan keperibadian mulia.
2) Penubuhan Kelab Rukun Negara (peringkat sekolah) dan Sekreteriat Rukun Negara (peringkat universiti) Para pelajar melalui 6,458 Kelab Rukun Negara (KRN) di peringkat sekolah dan mahasiswa melalui 164 Sekretariat Rukun Negara (SRN) di peringkat institusi pengajian tinggi di seluruh negara digalakkan melaksanakan pelbagai program di peringkat sekolah / institusi masing-masing bagi menerapkan pengamalan SOALAN : 50 dan penghayatan prinsip-prinsip Rukun Negara.
Melalui platform ini, pelajar-pelajar didedahkan kepada pelbagai aktiviti kenegaraan supaya pelajar mempelajari, mengetahui dan menghormati agama, kepercayaan dan adat resam serta kebudayaan kaum lain bagi meraikan perbezaan yang wujud di antara mereka.
3) Pelaksanaan aktiviti promosi melalui Jawatankuasa Mempromosikan Persefahaman dan Keharmonian Antara Penganut Agama (JKMPKA) Selaras dengan prinsip Rukun Negara yang pertama iaitu “Kepercayaan kepada Tuhan”, PERPADUAN telah mewujudkan Jawatankuasa Mempromosikan Persefahaman dan Keharmonian Antara Penganut Agama (JKMPKA) sebagai satu platform bagi mempromosikan keharmonian antara penganut pelbagai agama di peringkat akar umbi.
Usaha jawatankuasa ini tertumpu kepada meningkatkan kefahaman terhadap pelbagai agama, membincangkan isu-isu yang boleh menggugat kehamonian agama dan ketenteraman masyarakat, mencadangkan dasar-dasar kepada Kerajaan yang berteraskan nilai agama serta melaksanakan program atau aktiviti kemasyarakatan bersama-sama pihak Kerajaan bagi menjalin hubungan baik dan mengurangkan prejudis dalam kalangan masyarakat majmuk di negara ini.
SOALAN : 50 Selain melalui usaha-usaha ini, PERPADUAN akan sentiasa berusaha untuk menerapkan setiap prinsip Rukun Negara ini melalui aktiviti-aktiviti yang dijalankan oleh Rukun Tetangga dan Skim Rondaan Sukarela secara berterusan.

Penerapan prinsip Rukun Negara ini perlu dilaksanakan oleh semua agensi kerajaan dan organisasi bukan kerajaan di Malaysia supaya rakyat negara ini memahami dan menghayati setiap prinsip Rukun Negara dan menjadikannya sebagai amalan dalam hidup bermasyarakat di negara ini.
Sekian, terima kasih.

SOALAN: 51 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATO' HAJI MOHD SUHAIMI BIN ABDULLAH TARIKH : 30 APRIL 2019 Dato' Haji Mohd Suhaimi Bin Abdullah minta MENTERI PENDIDIKAN menyatakan apakah komitmen kementerian untuk menaik taraf Sistem Pendidikan dan Latihan Teknikal dan Vokasional (TVET) agar setanding di peringkat antarabangsa seperti di Jerman.
SOALAN: 51 JAWAPAN Tuan Yang di-Pertua, Kementerian Pendidikan Malaysia (KPM) sentiasa komited dalam meningkatkan kualiti Pendidikan Teknikal dan Vokasional (TVET) agar setanding di peringkat antarabangsa.

Antara inisiatif terbaharu adalah pembangunan Sistem Jaminan Kualiti Tunggal TVET melalui Agensi Kelayakan Malaysia (MQA) dengan kerjasama Jabatan Pembangunan Kemahiran (JPK) di bawah Kementerian Sumber Manusia.
Melalui Sistem Jaminan Kualiti Tunggal TVET ini, dokumen Code of Practice for TVET Programme Accreditation akan diguna pakai dalam pelaksanaan jaminan kualiti program-program TVET oleh MQA dan JPK.

Selain itu, Jawatankuasa Teknikal Bersama Jaminan Kualiti TVET (JTC Jaminan Kualiti TVET) akan ditubuhkan bagi menyelaras dasar dan proses jaminan kualiti program TVET.

Hal ini juga akan memberikan penambahbaikan laluan pendidikan graduan TVET seperti berikut: 1.
Graduan TVET pada tahap Diploma dan Diploma Lanjutan boleh melanjutkan pengajian ke tahap Sarjana Muda dan seterusnya ke tahap Sarjana dan Kedoktoran; SOALAN: 51 2.

Graduan TVET disyorkan kekal melalui laluan TVET sekurang-kurangnya sehingga tahap Diploma untuk mendapatkan manfaat kemajuan pembelajaran maksimum.

Keperluan SPM/setara tidak dikenakan kepada pelajar TVET yang melalui pengajian tanpa Sijil Pelajaran Malaysia (SPM); 3.
Institusi perlu menetapkan syarat kemasukan, saringan, bimbingan dan pindah kredit secara bersesuaian.

Dalam hal ini, institusi digalakkan untuk mereka bentuk program sama ada berbentuk akademik atau TVET yang memberi laluan seamless kepada graduan TVET; 4.

Pelajar boleh melanjutkan pengajian ke mana-mana tahap program TVET melalui pengiktirafan pembelajaran terdahulu (APEL) yang dilaksanakan oleh MQA dan JPK; dan 5.
Keberkesanan pelaksanaan artikulasi TVET akan dipantau, disemak semula dan disesuaikan dengan situasi semasa oleh JTC Jaminan Kualiti TVET.

Selain itu, di bawah dasar Industry4WRD yang diterajui oleh Kementerian Perdagangan Antarabangsa dan Industri, insentif potongan cukai turut diberikan kepada industri yang membuat sumbangan peralatan dan mesin kepada Politeknik.
Usaha ini merupakan satu galakan kepada pihak industri untuk menyumbang kepada sektor pendidikan TVET dalam SOALAN: 51 memastikan graduan yang dihasilkan dapat memenuhi keperluan industri.

Tuan Yang di-Pertua, Kementerian komited untuk menaik taraf sistem TVET agar setanding di peringkat antarabangsa.

Ini sejajar dalam Rancangan Malaysia Ke-11, dianggarkan 60 peratus daripada 1.5 juta pekerjaan baharu yang diwujudkan adalah dalam bidang TVET.
Dalam masa yang sama, lulusan TVET secara umumnya, mempunyai kadar kebolehpasaran yang lebih tinggi daripada lulusan aliran akademik.

Sehubungan dengan itu, pihak Kementerian yakin pelajar akan mempunyai peluang kerjaya yang lebih cerah dalam bidang TVET.

Antara komitmen KPM adalah: 1.


Memastikan kualiti dalam perkhidmatan TVET menjangkaui tahap standard yang ditetapkan oleh badan akreditasi seperti Agensi Kelayakan Malaysia (MQA), dan badan akreditasi dan profesional yang lain seperti Majlis Akreditasi Kejuruteraan Teknologi (ETAC) di bawah Lembaga Jurutera Malaysia, Malaysian Board of Technologist (MBOT), Lembaga Juruukur Tanah (LJT), Lembaga 2.
Arkitek Malaysia (LAM), International Maritime Organisation (IMO), Asia Pacific Accreditation and Certification Commission (APACC) dan sebagainya; SOALAN: 51 3.

Menyediakan program pengajian yang menepati keperluan industri – pendekatan konsep industry-led training seperti Work-Based Learning (WBL) dan program perantisan untuk menempatkan pelajar di industri bagi memperolehi pengalaman di industri; dan 4.
Membangunkan program berteknologi tinggi dan nilai tinggi bersifat DOFA iaitu Dynamic, Organic, Fluid dan Agile mengikut kehendak industri.

Sekian, terima kasih.
SOALAN : 52 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR TUAN HAJI MUHAMAD BIN MUSTAFA TARIKH : 30 APRIL 2019 TUAN HAJI MUHAMAD BIN MUSTAFA minta MENTERI TENAGA, SAINS, TEKNOLOGI, ALAM SEKITAR DAN PERUBAHAN IKLIM menyatakan: (a) berapakah bilangan sungai yang berada di dalam kawalan Kementerian setakat ini dan bagaimanakah status kebersihannya; dan (b) apakah kemudahan-kemudahan yang disediakan oleh Kerajaan untuk pembuangan sisa toksik dari kilang dan syarat-syarat yang diperuntukkan.
SOALAN : 52 JAWAPAN Tuan Yang di-Pertua, Untuk makluman Ahli Yang Berhormat, 1.

Pengurusan sumber air termasuk sungai adalah di bawah kuasa Negeri masing-masing dan bukan di bawah kawalan Kementerian.

Walau bagaimanapun, Jabatan Alam Sekitar (JAS) di bawah Kementerian Tenaga, Sains, Teknologi, Alam Sekitar dan Perubahan Iklim (MESTECC) bertanggungjawab untuk memantau dan melaporkan mengenai kualiti alam sekitar termasuk sungai setiap tahun.
Merujuk kepada laporan Kualiti Alam Sekeliling yang diterbitkan bagi tahun 2017, dari 477 batang sungai yang dipantau melalui Program Pengawasan Kualiti Alam Sekitar, didapati bilangan sungai yang dikategorikan sebagai bersih adalah sejumlah 219 (46%), sederhana tercemar 207 (43%) dan tercemar 51 (11%).

2.
Bagi kemudahan untuk pembuangan sisa toksik dari kilang, sehingga tahun 2018, sebanyak 735 lesen dikeluarkan kepada kemudahan baharu dan sedia ada yang terdiri daripada: (i) 178 kemudahan pemerolehan kembali luar tapak (bukan e-waste); (ii) 27 kemudahan pemerolehan kembali luar tapak (penuh e-waste); SOALAN : 52 (iii) 94 kemudahan pemerolehan kembali luar tapak (separa e-waste); (iv) 37 kemudahan penunu buangan terjadual; (v) 1 kemudahan buangan terjadual di tanah; (vi) 4 kemudahan pengolahan luar tapak; (vii) 5 kemudahan tapak pelupusan selamat; (viii) 53 kemudahan penstoran luar tapak; dan (ix) 336 lesen dikeluarkan kepada pembawa yang ditetapkan (Jadual 1).
Syarat-syarat yang diperuntukkan kepada pemegang lesen kemudahan baharu atau sedia ada di bawah Seksyen 18, Akta Kualiti Alam Sekeliling 1974 adalah pematuhan kepada Seksyen 49A iaitu mengambil kerja seseorang yang telah diperakukan oleh Ketua Pengarah sebagai orang yang berwibawa dalam pengurusan buangan terjadual, pematuhan kepada syarat-syarat yang diluluskan di dalam laporan EIA di bawah Seksyen 34A, Akta Kualiti Alam Sekeliling 1974 dan kelulusan bertulis di bawah Seksyen 19, Akta Kualiti Alam sekeliling 1974.
Pemegang lesen yang melanggar syarat boleh dikenakan tindakan denda atau penjara atau kedua-duanya di bawah Seksyen 16 Akta Kualiti Alam Sekeliling (AKAS) 1974.

Sekian, terima kasih.


SOALAN : 53 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATO’ CHAI KIM SEN TARIKH : 30 APRIL 2019 Dato’ Chai Kim Sen minta MENTERI KESIHATAN menyatakan apakah lonjakan paradigma yang akan dilaksanakan oleh kementerian untuk menangani isu kes denggi yang tinggi dan kerap berulang setiap musim bagi sepanjang tahun.
SOALAN : 53 JAWAPAN Tuan Yang di-Pertua, Jumlah kumulatif kes Denggi di seluruh negara sehingga 13 April 2019 adalah sebanyak 39,805 kes dengan 64 kematian, berbanding 16,917 kes dengan 34 kematian bagi tempoh yang sama pada tahun 2018, iaitu peningkatan kes sebanyak 22,888 kes (135%) dan kematian sebanyak 30 kes (88%).
Pada 2 April 2019, Mesyuarat Jawatankuasa Peringkat Kebangsaan Mengenai Denggi telah dipengerusikan oleh YAB Timbalan Perdana Menteri dan dihadiri oleh pelbagai Kementerian, Kerajaan negeri dan pelbagai agensi.

Jawatankuasa ini bertujuan untuk memastikan semua pihak, termasuk masyarakat, melaksanakan akitiviti pencegahan dan kawalan denggi mengikut peranan dan bidang kuasa masing-masing.
Semasa mesyuarat ini, Jawatankuasa telah memutuskan untuk melaksanakan inovasi baru bagi lonjakan paradigma mengatasi masalah denggi seperti berikut: i. Operasi Pelepasaan nyamuk berWolbachia bermula Julai 2019 di 10 lokaliti terpilih; dan ii.

Mempertimbangkan dan mengkaji penggunaan Artificial Inteligence (AI) dalam meramal lokaliti wabak bagi memastikan aktiviti pencegahan dan kawalan denggi dibuat dengan lebih berkesan.
SOALAN : 53 Nyamuk berWolbachia adalah satu inovasi Institut Penyelidikan Perubatan (IMR) dalam menangani peningkatan kes denggi semasa di mana bakteria Wolbachia disuntik ke dalam telur nyamuk Aedes Aegypti bagi merencatkan pertumbuhan virus denggi di dalam nyamuk tersebut.

Penularan nyamuk Aedes berWolbachia yang terhasil ini dalam habitat seterusnya dapat menghalang penyebaran virus denggi dikalangan manusia.
Penyelidikan IMR telah menunjukkan kejayaan pelepasan nyamuk Aedes berWolbachia dalam mengurangkan kes Denggi sebanyak 50% hingga 70% di tujuh (7) lokaliti kajian dalam tempoh 18 hingga 24 bulan pelepasan.

Operasi fasa pertama pelepasan nyamuk Aedes berWolbachia dalam bulan Julai 2019 melibatkan 10 lokaliti hotspot utama di Selangor dan Wilayah Persekutuan Kuala Lumpur & Putrajaya.
Seterusnya pelepasan dalam 20 lokaliti hotspot utama lagi akan dilaksanakan pada fasa ke-dua di Pulau Pinang dan lain-lain negeri.

Sekian, terima kasih.

SOALAN : 54 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR TUAN MANOLAN BIN MOHAMAD TARIKH : 30 APRIL 2019 Tuan Manolan Bin Mohamad minta MENTERI HAL EHWAL EKONOMI menyatakan apakah punca kelewatan pembayaran wang sara hidup peneroka FELDA.
SOALAN : 54 JAWAPAN Tuan Yang di-Pertua, 1.

Untuk makluman Ahli Yang Berhormat, Kerajaan menyedari akan perlunya diberi penjelasan mengenai isu yang dihadapi oleh FELDA serta pelan pemulihan bagi mengembalikan keyakinan rakyat dan memastikan kebajikan peneroka terus dibela.
Kerajaan akan melaksanakan pelan pemulihan jangka pendek, sederhana dan panjang ke arah kelestarian FELDA seperti yang dibentangkan dalam Kertas Putih “Ke Arah Kelestarian Lembaga Kemajuan Tanah Persekutuan (FELDA)” di Dewan Rakyat pada 10 April 2019.

2.

Bagi tahun 2019, Kerajaan telah meluluskan sejumlah RM480 juta untuk tujuan pembiayaan Pinjaman Sara Hidup dan Pendahuluan Hasil.

3.
3.

Dalam usaha menjamin tiada lagi kelewatan dalam pembiayaan Pinjaman Sara Hidup dan Pendahuluan Hasil, skim pengurusan aset canggih (SPAC) akan diperkenalkan bagi memberi bantuan yang lebih fleksibel menggantikan Pinjaman Sara Hidup dan Pendahuluan Hasil.

4.

Melalui skim baharu ini, peneroka akan menerima pinjaman yang bersesuaian berdasarkan pendapatan mereka.

Cadangan skim baharu ini sedang diteliti secara mendalam termasuk libat urus SOALAN : 54 dengan peneroka.
Sementara proses ini sedang berjalan, FELDA akan meneruskan pembiayaan Pinjaman Sara Hidup dan Pendahuluan Hasil mengikut kadar sedia ada.

Sekian, terima kasih.


SOALAN : 55 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR TUAN MOHD YUSMADI BIN MOHD YUSOFF TARIKH : 30 APRIL 2019 Tuan Mohd Yusmadi Bin Mohd Yusoff minta MENTERI PELANCONGAN, SENI DAN BUDAYA menyatakan usaha Kerajaan untuk memastikan Diplomasi Budaya menjadi wadah pemantapan hubungan antara kaum di Malaysia dan Antarabangsa.
SOALAN : 55 JAWAPAN : Tuan Yang di-Pertua, Kementerian ini mengambil serius terhadap Diplomasi Kebudayaan dan perkara ini telah ditekankan ketika 8th World Summit on Arts and Culture pada Mac 2019 yang telah dihadiri lebih daripada 81 buah negara.

Dalam persidangan tersebut, Malaysia telah menekankan bahawa Malaysia komited dalam memastikan keharmonian masyarakat berbilang kaum dan agama di Malaysia.
Ke arah itu, Malaysia telah melaksanakan Diplomasi Kebudayaan sejak dahulu lagi secara silang budaya (cross-cultural) antara masyarakat tempatan.

Sehubungan itu, bagi menunjukkan komitmen Malaysia dalam menjadikan Diplomasi Budaya sebagai wadah pemantapan hubungan kaum di Malaysia dan Antarabangsa, Kementerian ini telah dan akan menganjurkan beberapa program utama iaitu : a.
8th World Summit of Arts and Culture, 11 – 14 Mac 2019; b. ASEAN Festival Heritage and Architechture of the Lost Kingdom 29 Jun – 1 Julai 2019; c. Sambutan Bulan Kemerdekaan, Ogos 2019; d. Program Kereta Api Sarong yang bertemakan Sarong in Cultural Diplomacy, September 2019; dan e. ASEAN Workshop on Oral History, oktober 2019; SOALAN : 55 Perkara ini diperkukuhkan lagi dengan memeterai Memorandum Persefahaman dalam bidang kebudayaan dengan negara luar.
Buat masa ini, Malaysia mempunyai 43 memorandum persefahaman kebudayaan yang masih aktif dengan 33 buah negara asing.

Di samping itu, pertukaran kebudayaan juga berlaku melalui penglibatan delegasi kebudayaan Malaysia ke program-program kebudayaan atas jemputan negara-negara asing.

Sekian, terima kasih.
SOALAN : 56 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS, PERTANYAAN : LISAN DARIPADA : YB SENATOR DATUK JOHN AMBROSE TARIKH : 30 APRIL 2019 DATUK JOHN AMBROSE minta MENTERI PERTAHANAN menyatakan mengapa kapal-kapal perang tentera laut Malaysia daripada Sabah dan Sarawak dihantar ke Semenanjung untuk pembaikan (refurbishment) sedangkan terdapat limbungan pembaikan kapal yang lengkap dengan kemudahan terkini di Wilayah Persekutuan Labuan.
SOALAN : 56 JAWAPAN: YB TUAN HAJI MOHAMAD BIN SABU, MENTERI PERTAHANAN Tuan Yang di-Pertua, Tawaran selenggaraan atau pembaikan kapal perang bersaiz kecil TLDM berpangkalan di Sabah hanya ditawarkan kepada limbungan di Sabah dan Sarawak sahaja, tidak kepada limbungan di Semenanjung.

Ini disebabkan faktor lokaliti, selain kapal perang kecil tidak perlu merentas Laut China Selatan.
Bagi selenggaraan kapal perang bersaiz besar pada masa kini, di Malaysia hanya terdapat 4 limbungan yang berkemampuan melaksanakan selenggaraan ini iaitu Boustead Naval Shipyard Sdn Bhd (Lumut), Malaysia Marine and Heavy Engineering Berhad (Pasir Gudang), Labuan Shipyard & Engineering Sdn Bhd (Labuan) dan Shin Yang Shipyard Sdn Bhd (Miri).

Sehubungan dengan itu, bagi memastikan pihak kerajaan mendapat tawaran selenggaraan yang terbaik, tawaran selenggaraan ditawarkan kepada keempat-empat limbungan.
Sekiranya tawaran selenggaraan hanya ditawarkan kepada limbungan di Wilayah Persekutuan Labuan sahaja, ianya akan berbentuk Penganugerahan Terus (Direct Award), iaitu tidak selaras dengan Dasar Perolehan Kerajaan.

Langkah melaksanakan tawaran selenggaraan kepada 4 limbungan ini adalah bagi memastikan persaingan sihat serta saksama di kalangan keempat-empat limbungan di Malaysia, SOALAN : 56 termasuk kepada limbungan Pembuat Kapal Perang Asal TLDM bersaiz besar.
Elemen penting yang diambil kira adalah kos selenggaraan yang kompetitif kepada kerajaan, tempoh selenggaraan yang munasabah dan bidang kerja yang menyeluruh serta mematuhi spesifikasi.
SOALAN : 57 PEMBERITAHUAN PERTANYAAN LISAN DEWAN NEGARA MESYUARAT PERTAMA PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATO' FAHARIYAH BINTI HJ MD NORDIN TARIKH : 30 APRIL 2019 Dato' Fahariyah Binti Hj Md Nordin minta MENTERI SUMBER MANUSIA menyatakan caruman skim PERKESO bagi tahun 2019 dan bagaimana Kerajaan memastikan semua individu yang bekerja sendiri seperti penjaja, pekebun kecil dan nelayan dilindungi melalui skim PERKESO ini.
SOALAN : 57 JAWAPAN Tuan Yang di-Pertua, 1.

Untuk makluman Dewan Yang Mulia, pada masa ini Akta Keselamatan Sosial Pekerjaan Sendiri 2017 (Akta 789) dikuatkuasakan hanya kepada Pemandu Teksi, e-Hailing dan perkhidmatan seumpamanya.

Mulai 1 Februari 2019, skim ini telah diperluaskan dan dikuatkuasakan kepada Pemandu Bas.

2.

Walaupun Kerajaan telah menyediakan skim perlindungan pekerjaan sendiri namun sambutannya masih kurang memberangsangkan.
Sehingga 25Mac 2019, hanya seramai 13,512 pemandu telah mendaftar dan mencarum dengan PERKESO.

3.

Berhubung isu yang dibangkitkan oleh YB Senator, Kerajaan sememangnya berhasrat untuk memperluaskan liputan Akta789 bagi memastikan semua individu yang bekerja sendiri seperti penjaja, pekebun kecil dan nelayan mendapat perlindungan di bawah skim ini.
PERKESO telah mengadakan sesilibat urus bersama stakeholder dan wakil-wakil melibatkan persatuan penjaja, pekebun kecil dan nelayan untuk mendapatkan input kebolehlaksanaannya.

Walau bagaimanapun perluasan skim ini hanya akan dapat dilaksanakan sekiranya mendapat geran permulaan daripada Kerajaan.
SOALAN: 58 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATO' DR. ANANTHAN A/L SOMASUNDARAM TARIKH : 30 APRIL 2019 Dato' Dr. Ananthan A/L Somasundaram minta MENTERI PENDIDIKAN menyatakan status beberapa sekolah Tamil yang masih belum mendapat CF (Certificate of Fitness) walaupun pembinaan sekolah sudah sempurna keseluruhannya.
SOALAN: 58 JAWAPAN Tuan Yang di-Pertua, Untuk makluman Ahli Yang Berhormat, di bawah Program Pakej Rangsangan Khas 2012, Kementerian Pendidikan Malaysia (KPM) telah diluluskan pembinaan 37 buah sekolah jenis kebangsaan Tamil (SJKT).

Sehingga Mac 2019, 18 buah sekolah telah siap dibina dan telah memenuhi keperluan kontrak dan memperoleh Certificate of compliance and Completion (CCC).

Manakala 19 buah sekolah lagi masih di dalam pembinaan.
Daripada 19 buah sekolah yang masih dalam pembinaan, 18 buah sekolah sedang dalam permohonan mendapatkan kelulusan Kebenaran Merancang daripada Pihak Berkuasa Tempatan (PBT).

Manakala sebuah sekolah iaitu SJKT Ladang Sagga, Negeri Sembilan masih belum membuat permohonan bagi mendapatkan kelulusan Kebenaran Merancang.

Untuk makluman, kelulusan Kebenaran Merancang adalah prasyarat yang perlu dipenuhi oleh kontraktor untuk memperoleh CCC seperti yang telah ditetapkan di dalam Dokumen Kontrak Reka dan Bina.
Sekian, terima kasih.

SOALAN: 59 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATIN RAHIMAH BINTI HAJI MAHAMAD TARIKH : 30 APRIL 2019 | SELASA Datin Rahimah Binti Haji Mahamad minta PERDANA MENTERI menyatakan perincian dengan jelas aset-aset Tabung Haji yang dipindahkan ke dalam syarikat tujuan khas (SPV) milik Menteri Kewangan Diperbadankan berdasarkan Akta Tabung Haji 1995.
SOALAN: 59 JAWAPAN : (MENTERI DI JABATAN PERDANA MENTERI ) Tuan Yang di-Pertua, Untuk makluman Ahli Yang Berhormat, secara keseluruhannya, aset-aset yang telah dipindahkan terdiri daripada 29 harta tanah, 1 syarikat tidak tersenarai dan 106 sekuriti ekuiti domestik.

Semua aset-aset tersebut telah dipindahkan kepada SPV milik penuh Kerajaan pada nilai perpindahan RM19.9 bilion.

Nilai perpindahan ini adalah lebih tinggi berbanding nilai semasa/nilai buku yang berjumlah sekitar RM10 bilion.
Ini ditetapkan bertujuan membolehkan Kerajaan membantu Lembaga Tabung Haji (TH) menutup jurang defisit di antara aset dan liabiliti serta mengimbangi rosot nilai yang perlu direkodkan bagi tahun 2018.

Berdasarkan nilai keseluruhan pada RM19.9 bilion, nilai perpindahaan bagi setiap aset ditentukan berdasarkan jenis aset.

• Bagi harta tanah dan syarikat tidak tersenarai, premium ke atas nilai buku asal, manakala • Bagi sekuriti ekuiti domestik, nilai buku asal atau kos asal pelaburan TH digunapakai.
Senarai setiap aset serta nilai perpindahan adalah seperti berikut:- Harta Tanah SOALAN: 59 Bil Butir-butir Jenis Nilai Buku (RM) Nilai Perpindahan (RM) 1 TRX, KL Tanah 196,006,930 400,000,000 2 Jalan Hill, NS Tanah 5,900,000 8,966,423 3 Klebang, Melaka Tanah 48,000,000 72,947,169 4 Precint 4, Putrajaya Tanah 91,580,000 139,177,120 5 Segamat, Johor Tanah 39,996 60,783 6 THHC Kuching Hotel Tanah 3,800,000 5,774,984 7 Kuala Lipis, Pahang Tanah 2,718 80,000 8 THHC Kuching Hotel Hotel 203,885,560 309,851,550 9 TH Hotel Terengganu Hotel 88,000,000 133,736,477 10 TH Hotel Alor Setar Hotel & Pejabat 105,693,423 160,625,749 11 TH Hotel Kota Kinabalu Hotel 72,500,000 110,180,620 12 TH Hotel Bayan Lepas Hotel 59,000,000 89,664,229 13 Platinum Park Bangunan Komersial 485,810,740 737,399,698 14 Batu Pahat, Johor Bangunan Komersial 330,000 501,512 15 Pekan, Pahang Bangunan Komersial 1,990,000 3,024,268 16 Greenhall, Penang Bangunan Komersial 3,200,000 4,863,145 17 Kota Bharu, Kelantan Bangunan Komersial 10,500,000 15,957,193 18 Raub, Pahang Bangunan Komersial 1,375,000 2,089,632 SOALAN: 59 Harta Tanah Bil Butir-butir Jenis Nilai Buku (RM) Nilai Perpindahan (RM) 19 Simpang Kuala, Kedah Bangunan Komersial 4,600,000 6,990,770 20 Kulim, Kedah Bangunan Komersial 700,000 1,063,813 21 Sg.
Petani, Kedah Bangunan Komersial 655,000 995,425 22 Kuala Perlis, Perlis Bangunan Komersial 264,990 550,000 23 Bandar Tasik Selatan, KL Bangunan Komersial 1,080,000 1,800,000 24 Jalan Tampin-Seremban, NS Bangunan Komersial 850,000 1,291,773 25 Johor Bahru, Johor Bangunan Komersial 1,850,000 3,000,000 26 Kuala Krai, Kelantan Bangunan Komersial 312,489 650,000 27 Gua Musang, Kelantan Bangunan Komersial 650,000 987,826 28 Sandakan, Sabah Bangunan Komersial 1,668,979 2,536,402 29 Hicom-Glenmarie Bangunan Kilang 21,000,000 31,914,386 Jumlah 1,410,651,797 2,246,680,947 SOALAN: 59 Syarikat Tidak Tersenarai Bil Butir-butir Jenis Nilai Buku (RM) Nilai Perpindahan (RM) 1 TH Estates (Holdings) Sdn Bhd Saham Biasa 713,707,632 796,468,248 RCPS 4,614,870 5,307,101 Jumlah 718,322,502 801,775,349 Sekuriti Ekuiti Domestik Bil Butir-butir Jumlah Pegangan Saham Nilai Pasaran Semasa 31-Dis-2018 (RM) Nilai Perpindahan / Kos Asal Pelaburan (RM) 1 Adventa Berhad 14,335,900 6,236,117 38,787,042 2 Ahmad Zaki Resources Berhad 21,766,700 6,638,844 21,776,831 3 Alam Maritim Resources Berhad 91,965,700 7,357,256 111,224,108 4 Amway (Malaysia) Holdings Berhad 204,000 1,224,000 2,033,468 5 Ann Joo Resources Berhad 19,102,000 23,877,500 62,839,211 6 APB Resources Berhad 8,850,300 7,168,743 13,662,764 7 Axiata Group Berhad 237,100,065 931,803,255 1,422,605,154 8 AZRB-WA 14,433,400 1,443,340 2,598,012 9 Bintulu Port Holdings Berhad 17,000,000 76,500,000 111,872,988 10 Bonia Corporation 18,749,300 4,124,846 17,755,445 SOALAN: 59 Sekuriti Ekuiti Domestik Bil Butir-butir Jumlah Pegangan Saham Nilai Pasaran Semasa 31-Dis-2018 (RM) Nilai Perpindahan / Kos Asal Pelaburan (RM) Berhad 11 Boustead Heavy Industries Corporation 18,646,300 24,426,653 46,600,438 12 Boustead Plantations Berhad 75,389,100 56,541,825 88,988,604 13 Brahims Holdings Berhad 45,553,450 12,754,966 83,605,981 14 Bumi Armada Berhad (NS) 51,962,800 8,054,234 115,248,112 15 CSC Steel Holdings Berhad 27,281,800 27,827,436 54,227,910 16 Datasonic Group Berhad 124,153,400 50,282,127
 159,153,898 17 Dayang Enterprise Holdings Berhad 76,367,600 41,238,504 202,233,786 18 Destini Berhad 53,354,000 10,937,570 31,606,717 19 DIGI.COM Berhad 112,332,500 500,328,955 576,240,738 20 DSONIC-WA 62,076,700 4,655,753 7,449,204 21 Eastern & Oriental Berhad 94,248,000 105,557,760 182,022,281 22 Econpile Holdings Berhad 27,169,650 10,460,315 31,146,480 23 Ekovest Berhad 33,558,000 14,933,310 32,377,194 24 Enra Group Berhad 5,000,000 8,100,000 14,508,945 25 Eversendai 40,285,600 26,991,352 66,484,163 SOALAN: 59 Sekuriti Ekuiti Domestik Bil Butir-butir Jumlah Pegangan Saham Nilai Pasaran Semasa 31-Dis-2018 (RM) Nilai Perpindahan / Kos Asal Pelaburan (RM) Corporation Berhad (NS) 26 Fajarbaru Builder Group Berhad 5,908,600 1,861,209 5,574,700 27 Felda Global Ventures Holdings Berhad 283,710,100 202,852,722 1,310,020,819 28 Gadang Holdings Berhad 33,829,500 17,253,045 39,107,656 29 Gamuda Berhad 90,495,000 206,238,105 452,527,684 30 Gamuda-WE 139,124,600 20,868,690 69,562,300 31 Globetronics Technology Berhad 9,000,000 15,750,000 24,524,988 32 Glomac Berhad 80,060,310 31,223,521 71,822,502 33 Hap Seng Plantations Berhad 66,074,500 108,362,180 173,843,559 34 Hiap Teck Venture Berhad 22,587,200 5,082,120 10,503,219 35 Hiaptek-LA RCUIDS 20,005,360 5,501,474 9,900,453 36 Icon Offshore Berhad 103,611,268 7,252,789 139,003,037 37 IJM Corporation Berhad 227,307,500 368,238,150 773,964,985 38 Ikhmas Jaya Group Berhad 24,261,700 2,426,170 17,046,476 39 Integrated Logistic Berhad (NS) 20,584,783 9,571,924 34,646,882 SOALAN: 59 Sekuriti Ekuiti Domestik Bil Butir-butir Jumlah Pegangan Saham Nilai Pasaran Semasa 31-Dis-2018 (RM) Nilai Perpindahan / Kos Asal Pelaburan (RM) 40 Kimlun Corporation Berhad 12,112,500 13,081,500 27,114,696 41 KSL Holdings Berhad 71,800,000 50,978,000 87,486,251 42 Lafarge Malaysia Berhad 13,450,100 24,344,681 83,867,207 43 Land & General (NS) 126,094,540 17,022,763 34,717,030 44 Lingkaran Trans Kota Hldgs 16,754,100 69,529,515 96,410,256 45 Lion
 Industries Corporation Berhad 44,026,800 22,013,400 71,991,567 46 Lotte Chemical Titan Holdings Berhad 57,672,100 266,445,102 365,226,962 47 Mah Sing Group Berhad 139,994,900 128,095,334 227,172,077 48 Malakoff Corporation Berhad 500,000,000 400,000,000 901,983,652 49 Malaysia Marine & Heavy Engineering 105,619,000 57,562,355 443,875,189 50 Maxis Berhad 128,503,600 681,197,584 879,395,994 51 MCT Berhad 133,480,000 99,442,600 170,854,400 52 Melati Ehsan Holdings Berhad 8,612,900 4,521,773 12,467,867 53 Minda Global Berhad 55,040,000 3,027,200 11,007,245 SOALAN: 59 Sekuriti Ekuiti Domestik Bil Butir-butir Jumlah Pegangan Saham Nilai Pasaran Semasa 31-Dis-2018 (RM) Nilai Perpindahan / Kos Asal Pelaburan (RM) 54 MISC Berhad 65,511,300 438,925,710 486,532,216 55 Mitrajaya Holdings Berhad 17,506,710 4,901,879 15,801,475 56 MK Land Holdings Berhad 31,526,500 5,674,770 12,371,696 57 MMC Corporation Berhad 233,819,700 194,070,351 583,463,246 58 MRCB-WB 69,935,500 14,336,778 18,882,585 59 MSM Malaysia Holdings Berhad 35,000,000 91,000,000 174,136,984 60 Mudajaya Group Berhad 53,865,500 15,620,995 154,947,016 61 MY E.G.
Services Berhad 11,761,300 11,467,268 18,560,631 62 NAIM Holdings Berhad 24,827,200 11,048,104 78,271,318 63 Notion Vtec Berhad 17,334,003 10,487,072 23,445,366 64 Parkson Holdings Berhad 105,908,219 25,947,514 331,645,737 65 Pelikan International Corporation Berhad 157,185,498 54,228,997 329,489,901 66 Petra Energy Berhad 31,707,012 12,841,340 64,699,164 67 Pharmaniaga Berhad 11,586,700 32,211,026 63,085,694 68 Pintaras Jaya Berhad 11,352,100 25,315,183 41,766,827 SOALAN: 59 Sekuriti Ekuiti Domestik Bil Butir-butir Jumlah Pegangan Saham Nilai Pasaran Semasa 31-Dis-2018 (RM) Nilai Perpindahan / Kos Asal Pelaburan (RM) 69 POS Malaysia Berhad 7,218,400 12,415,648 35,037,539 70 Progressive Impact Corporation Berhad 65,000,000 7,800,000 25,221,300 71 Puncak Niaga Holdings Berhad 44,073,600 15,425,760 139,266,369 72 Reach Energy Berhad 106,480,800 31,411,836 72,552,289 73 REACH-WA 38,307,200 2,681,504 4,405,328 74 Rimbunan Sawit Berhad 2,210,400 342,612 696,557 75 SP Setia Berhad 71,799,700 167,293,301 228,693,146 76 Sapura Energy Berhad 120,428,700 34,924,323 212,660,769 77 Sarawak Plantation Berhad 18,791,400 31,945,380 59,177,390 78 Scomi Energy Services Berhad 108,317,600 4,332,704 87,123,728 79 Sime Darby Plantation Berhad 59,363,900 282,572,164 327,131,323 80 SKP Resources Bhd 19,986,500 20,985,825 30,818,738 81 Star Media Group Berhad 39,806,300 27,267,316 125,679,749 82 Suria Capital Holdings Berhad 26,800,000 44,220,000 64,518,915 83 Symphony Life Berhad 22,609,000 7,460,970 18,961,545 SOALAN: 59 Sekuriti Ekuiti Domestik Bil Butir-butir Jumlah Pegangan Saham Nilai Pasaran Semasa 31-Dis-2018 (RM) Nilai Perpindahan / Kos Asal Pelaburan (RM) 84 Telekom Malaysia Berhad 40,470,000 107,650,200 241,202,959 85 TH Heavy Engineering Berhad 334,162,107 10,024,863 380,349,719 86 TH Heavy Engineering Berhad (ICPS) 1,097,228,735 16,458,431 315,453,262 87 Titijaya Land Berhad 34,512,000 10,353,600 31,116,319 88 Titijaya Land Berhad (ICPS) 4,000,000 140,000 330,000 89 TRC Synergy Berhad 34,834,952 18,810,874 28,042,859 90 TSH Resources Berhad 61,350,200 60,736,698 131,156,638 91 TSR Capital Berhad 16,926,500 5,924,275 22,613,657 92 UEM Edgenta Berhad 48,313,300 131,412,176 156,929,286 93 UEM Sunrise Berhad 348,871,500 231,999,548 624,513,480 94 UMW Hldgs 22,760,300 124,498,841 148,352,797 95 UZMA Berhad 26,263,200 15,101,340 66,694,838 96 Velesto Energy Berhad 410,247,380 73,844,528 289,075,730 97 Velesto-WA 69,066,620 4,489,330 8,287,994 98 Wah Seong Corporation Berhad 15,733,700 9,990,900 25,934,641 SOALAN: 59 Sekuriti Ekuiti Domestik Bil Butir-butir Jumlah Pegangan Saham Nilai Pasaran Semasa 31-Dis-2018 (RM) Nilai Perpindahan / Kos Asal Pelaburan (RM) 99 WCT Holdings Berhad 118,655,900 80,092,733 240,692,475 100 White Horse Berhad 22,468,700 34,377,111 47,380,871 101 WTK Holdings Berhad 8,949,700 3,848,371 28,356,507 102 WZ Satu Berhad 43,498,672 8,264,748 33,214,351 103 Yi-Lai Berhad 16,480,000 9,228,800 23,677,758 104 YLI Holdings Berhad 9,312,300 1,909,022 30,575,371 105 YTL Power International (NS) 49,017,630 40,684,633 68,484,649 106 Zhulian Corporation Berhad 17,948,700 22,130,747 37,393,875 Jumlah 7,470,336,659 16,851,543,704 Sekian.
Terima kasih.

SOALAN : 60 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR DATUK IR.

YONG WUI CHUNG TARIKH : 30 APRIL 2019 DATUK IR.

YONG WUI CHUNG minta MENTERI PERUMAHAN DAN KERAJAAN TEMPATAN menyatakan langkah yang telah dan akan diambil bagi mewujudkan Pihak Berkuasa Tempatan (PBT) yang mesra peniaga dan masyarakat.

SOALAN : 60 JAWAPAN : Tuan Yang di-Pertua, 1.


Untuk makluman Yang Berhormat, Kementerian Perumahan dan Kerajaan Tempatan (KPKT) sentiasa proaktif dalam memperkasa Pihak Berkuasa Tempatan (PBT) agar dapat memberikan perkhidmatan yang mesra kepada orang awam amnya dan peniaga khususnya.

Antara langkah yang telah diambil oleh Kementerian untuk mewujudkan PBT yang mesra peniaga merangkumi aspek dasar dan perundangan, memperkemas sistem dan proses kerja pelesenan PBT.

2.
2.

Dari aspek dasar dan perundangan, KPKT sentiasa mengeluarkan Garis Panduan yang seragam untuk diguna pakai oleh PBT contohnya Garis Panduan Perancangan Kawasan Perdagangan (2016), Garis Panduan Pengurusan Bazar Ramadan Edisi Kedua (2016) dan Garis Panduan Trak Bergerak (Makanan, Barangan dan Perkhidmatan) tahun 2018.

Selain itu, proses dan sistem kerja berkaitan permohonan pelesenan di PBT sentiasa diperkemaskan.
Proses pengeluaran lesen perniagaan yang tidak berisiko dipercepatkan dan ada lesen premis yang dikeluarkan serta-merta oleh PBT seperti lesen premis kedai gunting rambut.

SOALAN : 60 3.
SOALAN : 60 3.

Bagi memudahkan rakyat menjalankan perniagaan dan berurusan dengan PBT, KPKT juga bekerjasama dengan agensi-agensi seperti Unit Pemodenan Tadbiran dan Perancangan Pengurusan Malaysia (MAMPU), Malaysian Productivity Corporation (MPC) dan lain-lain bagi membangunkan sistem yang mesra peniaga seperti Business Licensing Electronic Support System (BLESS) untuk memudahkan orang ramai mendapat maklumat mengenai pelesenan di PBT.
Melalui portal e-PBT, KPKT membantu menyediakan sistem secara dalam talian yang memudahkan peniaga membuat permohonan dan pembayaran lesen yang dikeluarkan oleh PBT.

4.

Untuk makluman Yang Berhormat juga, KPKT telah menyediakan Garis Panduan Pengurusan Pasar Malam / Pasar Harian / Pasar Tani Di Kawasan Pihak Berkuasa Tempatan (PBT).
Garis Panduan ini bertujuan untuk menambah baik pengurusan pasar ke arah yang lebih terurus, bersih, selesa, mesra alam mewujudkan persekitaran pasar malam/pasar harian/pasar tani yang selamat dan bebas daripada sebarang risiko persekitaran dan memudahkan PBT melaksanakan aktiviti penguatkuasaan.

Sekian, terima kasih.


SOALAN : 61 PEMBERITAHUAN PERTANYAAN LISAN DEWAN NEGARA MESYUARAT PERTAMA PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR PUAN LIM HUI YING TARIKH : 30 APRIL 2019 Puan Lim Hui Ying minta MENTERI SUMBER MANUSIA menyatakan langkah-langkah Kementerian untuk menangani diskriminasi terhadap wanita di dalam tempat kerja.

SOALAN : 61 JAWAPAN Tuan Yang di-Pertua, 1.


Pada prinsipnya kerajaan memberi kebebasan kepada warganegara untuk memilih bidang dan jenis pekerjaan yang mereka inginkan, tidak menyekat atau memaksa mana-mana pekerja lelaki atau wanita untuk bekerja di mana-mana premis pekerjaan dalam suatu kontrak perkhidmatan.

Tiada peruntukkan undang-undang yang spesifik mengehadkan mana-mana majikan menetapkan terma-terma dan syarat-syarat pekerjaan yang diperlukan selagi tidak melanggar peruntukkan perundangan.
Majikan boleh menetapkan kriteria kelayakan akademik dan pengalaman, jantina mengikut keperluan kategori pekerjaan yang diperlukan.

2.
2.

Kementerian sedang dalam proses kajian semula dan meminda 7 undang-undang perburuhan iaitu: (i) Akta Kerja 1955; (ii) Ordinan Buruh (Sabah Bab 67) ; (iii) Ordinan Buruh (Sarawak Bab 76); (iv) Akta Perhubungan Perusahaan 1967; (v) Akta Kesatuan Sekerja 1959; (vi) Akta Standard Minimum Perumahan dan Kemudahan Pekerja 1990; dan (vii) Akta Keselamatan dan Kesihatan Pekerjaan 1994.

SOALAN : 61 3.
SOALAN : 61 3.

Mengenai cadangan pindaan terhadap Akta Kerja 1955 (Akta 265) meliputi mentakrif diskriminasi dalam kerjaya, pekerjaan dan memasukkan larangan diskriminasi terhadap pekerja sebagai salah satu cadangan pindaan.
Bab khusus berkaitan larangan diskriminasi dicadang dimasukkan dalam pindaan Akta Kerja 1955, yang akan merangkumi diskriminasi skop jantina, agama, bangsa atau ketidakupayaan, selaras dengan saranan daripada Pertubuhan Buruh Antarabangsa melalui Discrimination (Employment and Occupation) Convention No.

111 (1998).

Selain itu, cadangan pindaan Akta Kerja 1955 juga melarang diskriminasi yang melibatkan terma dan syarat pekerjaan.

4.
4.

Cadangan pindaan kepada undang-undang ini sedang disemak bersama-sama dengan Jabatan Peguam Negara manakala sebahagian lagi sedang diambil tindakan di peringkat Kementerian termasuklah mengadakan libat urus dengan pemegang taruh.

5.
5.

Bagi pekerja-pekerja yang berkesatuan, isu-isu mengenai elemen diskriminasi seperti tawaran gaji, kadar gaji dan upah, bonus, persekitaran kerja, peluang kenaikan pangkat, insentif kerja seperti kewangan, perubatan dan lokasi tempat kerja tertakluk kepada terma-terma dan syarat-syarat perkhidmatan serta pengalaman dan pelbagai kemahiran yang bersesuaian yang diperlukan oleh majikan yang dipersetujui antara pencari kerja dan majikan.
Perundingan boleh dijalankan antara majikan dan pekerja dan semakan terhadap Perjanjian Bersama (Colective Aggrement) dengan pihak majikan boleh diadakan.

SOALAN : 61 6.

Walau pun tiada sebarang peruntukan perundangan yang spesifik mengenai diskriminasi terhadap pekerja wanita, Kementerian melalui Jabatan Tenaga Kerja (JTK) tetap akan menerima aduan-aduan yang dilaporkan.
Siasatan lanjut setiap aduan akan dijalankan dan sekiranya aduan tersebut didapati berasas, majikan diminta supaya tidak mengamalkan diskriminasi demi keharmonian perusahaan.
SOALAN: 62 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR TUAN ISMAIL BIN YUSOP TARIKH : 30 APRIL 2019 Tuan Ismail Bin Yusop minta MENTERI DALAM NEGERI menyatakan adakah ada usaha dari Kerajaan dalam memastikan jalan penyelesaian bagi isu ibu atau bapa yang bukan warganegara yang tidak mendaftarkan perkahwinan mereka dan mengakibatkan anak yang dilahirkan menjadi tanpa kewarganegaraan (stateless).
SOALAN: 62 JAWAPAN Yang di-Pertua, Untuk makluman Ahli Yang Berhormat, kelahiran di Malaysia tidak menyebabkan seseorang individu memperoleh kewarganegaraan Malaysia secara automatik.

Kementerian melalui Jabatan Pendaftaran Negara (JPN) hanya merekodkan status seseorang individu sebagai warganegara atau bukan warganegara berdasarkan kepada status perkahwinan dan taraf kewarganegaraan ibu bapa kandung sewaktu kelahiran berlaku.
Justeru itu, tiada individu yang direkodkan sebagai individu tanpa kewarganegaraan (stateless) di Malaysia.

Bagi kanak-kanak yang dilahirkan sebelum perkahwinan ibu bapa mereka didaftarkan secara sah mengikut perundangan Malaysia dan ibunya adalah bukan warganegara, maka taraf kewarganegaraan kanak-kanak tersebut adalah mengikut taraf kewarganegaraan ibunya, selaras dengan Seksyen 17 Bahagian III Jadual Kedua Perlembagaan Persekutuan.
Walau bagaimanapun, ibu/bapa/penjaga yang sah boleh mengemukakan permohonan kewarganegaraan kanak-kanak di bawah Perkara 15A sebelum kanak-kanak berumur melebihi 21 tahun, jika telah memenuhi syarat-syarat yang ditetapkan dalam Perlembagaan Persekutuan, Citizenship Rules 1964 [LN.82/1964] dan perundangan yang berkaitan dengan pendaftaran perkahwinan, pendaftaran kelahiran, pengangkatan yang sah serta lain-lain perundangan berkuat kuasa.
SOALAN: 62 Dalam usaha untuk memperkemas dan melancarkan proses permohonan kewarganegaraan, Kementerian sedang dalam peringkat akhir pengemaskinian Standard Operating Procedure (SOP) Permohonan Kewarganegaraan terutamanya permohonan yang melibatkan individu berumur bawah 21 tahun.
Penambahbaikan tersebut adalah berdasarkan kepada peruntukan undang-undang yang berkuat kuasa di bawah Bahagian III Perlembagaan Persekutuan dan Citizenship Rules 1964 [LN.82/1964] serta turut mengambil kira pelbagai aspek iaitu kebajikan pemohon tanpa mengabaikan keselamatan dan kesejahteraan warganegara sedia ada.
Sukacita diingatkan bahawa adalah menjadi tanggungjawab sepenuhnya ibu/bapa/penjaga yang sah untuk menguruskan dokumen pengenalan diri dan dokumen perjalanan dengan negara asal kanak-kanak bertaraf bukan warganegara bagi mengelakkan isu keberadaan yang tidak sah di negara ini.

Sekian, terima kasih.
SOALAN : 63 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB PROF EMERITUS TAN SRI DATO' SERI DR. IBRAHIM SHAH BIN ABU SHAH TARIKH : 30 APRIL 2019 Prof Emeritus Tan Sri Dato' Seri Dr. Ibrahim Shah Bin Abu Shah minta PERDANA MENTERI menyatakan sejauh manakah tindakan penguatkuasaan yang telah atau sedang diambil bagi pengeluar-pengeluar dan peniaga-peniaga yang menggunakan jenama sebagai produk Muslim serta menggunakan logo halal sedangkan produk-produk tersebut dikeluarkan oleh pengusaha bukan Muslim dan melalui proses pengeluaran yang bertentangan dengan syariat Islam serta tidak mendapat kelulusan Sijil Halal.
SOALAN : 63 JAWAPAN: (YB DATUK DR MUJAHID BIN YUSUFF, MENTERI DI JABATAN PERDANA MENTERI) Tuan Yang di-Pertua, Untuk makluman Ahli Yang Berhormat,konsep halal dari sudut syariah perlu difahami dengan menyeluruh kerana halal bukan sekadar bermaksud produk yang boleh dimakan dari segi hukum syarak tetapi juga meliputi maksud “baik” (tayyib) bererti bersih, suci, selamat dan berkualiti (halalan tayyiban).
Penghasilan sesuatu produk merangkumi proses tertentu bermula pada peringkat pemilihan dan penyediaan bahan, proses pengilangan, pengeluaran, penyimpanan, pemindahan, pengedaran sehinggalah produk tersebut disajikan kepada pengguna.

Umumnya, kehalalan sesuatu produk yang dipersijilkan menjamin daripada aspek keselamatan dan kualiti makanan meliputi seluruh proses rangkaian yang bermula daripada sumbernya.
Pensijilan Halal Malaysia terbuka kepada semua pemohon sama ada dimiliki oleh orang Islam mahu pun bukan Islam.

Berdasarkan undang-undang sedia ada, penggunaan logo halal tanpa Sijil Pengesahan Halal Malaysia(SPHM) yang sah merupakan satu kesalahan di bawah Akta Perihal Dagangan 2011 (APD 2011) yang dikuatkuasakan oleh Kementerian Perdagangan dalam Negeri dan Hal Ehwal Pengguna (KPDNHEP).
Peruntukan undang-undang berkenaan menetapkan ia sebagai satu kesalahan yang boleh didenda sehingga RM100,000.00 atau penjara maksimum tiga tahun atau kedua-duanya bagi individu, atau sehingga RM250,000.00 bagi pertubuhan perbadanan.
SOALAN : 63 Manakala bagi pengusaha sama ada yang terdiri daripada muslim atau juga pengusaha bukan muslim yang memperdayakan pengguna dengan menggunapakai jenama dan nama produk bercirikan keluaran Muslim atau dengan membuat apa-apa representasi atau perbuatan yang boleh memperdaya atau mengelirukan mana-mana orang juga merupakan suatu kesalahan.
Ini termasuklah ungkapan atau perbahasaan seperti ‘buffet Ramadhan’, ‘makanan orang Islam’ serta penggunaan nama Islamik seperti ‘Muslim product’, ‘Islamic kitchen’, ‘sufi’, ‘mukmin’ dan lain-lainnya.
Kesalahan di bawah Perintah ini: a) Jika orang itu ialah suatu pertubuhan perbadanan, didenda tidak melebihi 5 juta ringgit, dan bagi kesalahan yang kedua atau yang berikutnya, didenda tidak melebihi 10 juta ringgit; atau; b) Jika orang itu bukan suatu pertubuhan perbadanan, didenda tidak melebihi satu (1) juta atau dipenjarakan selama tempoh tidak melebihi tiga (3) tahun atau kedua-duanya, dan bagi kesalahan yang kedua atau seterusnya, didenda tidak melebihi lima (5) juta ringgit atau dipenjarakan selama tempoh tidak melebihi lima(5) tahun atau kedua-duanya.
JAKIM dan Majlis/Jabatan Agama Islam Negeri-negeri selaku pihak berkuasa berwibawa dalam pensijilan halal sentiasa melakukan tindakan penguatkuasaan bersama-sama KPDNHEP bagi kes-kes yang berlaku di bawah Perintah Perihal Dagangan (Perakuan dan Penandaan Halal dan Perintah Perihal Dagangan (Takrif Halal), APD 2011.

Sekian, terima kasih.


SOALAN : 64 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : JAWAB LISAN DARIPADA : YB SENATOR TUAN KHAIRUL AZWAN HARUN TARIKH : 30 APRIL 2019 Tuan Khairul Azwan Harun minta MENTERI PEMBANGUNAN WANITA, KELUARGA DAN MASYARAKAT menyatakan apakah pelan jangka panjang Kementerian untuk memastikan bahawa semua negeri mematuhi pendaftaran pesalah seks.
SOALAN : 64 JAWAPAN Tuan Yang di-Pertua, Polis Diraja Malaysia (PDRM) telah mewujudkan satu Daftar di bawah Seksyen 7, Akta Pendaftaran Penjenayah dan Orang-Orang Yang Tidak Diingini 1969 yang menyimpan maklumat individu yang disabitkan atas apa-apa kesalahan boleh daftar.

Senarai kesalahan boleh daftar ini turut termaktub dalam Jadual Akta ini, termasuklah kesalahan seksual di bawah Kanun Keseksaan.
Namun memandangkan kanak-kanak merupakan golongan rentan (vulnerable) yang memerlukan langkah-langkah perlindungan khusus, Kementerian melalui Jabatan Kebajikan Masyarakat (JKM) telah mewujudkan satu Daftar Kanak-Kanak di bawah Akta Kanak-Kanak 2001.

Daftar Kanak-Kanak ini menyimpan maklumat kanak-kanak yang memerlukan perlindungan; serta maklumat pelaku yang disabitkan kesalahan terhadap kanak-kanak.
Bermula 1 April 2019, permohonan akses kepada sebahagian maklumat pesalah, iaitu pesalah jenayah seksual dalam Daftar ini telah ditambah baik dengan penggunaan sistem dalam talian (online) oleh pegawai JKM.

Sistem ini digelar Sistem Semakan Pesalah Jenayah Seksual Terhadap Kanak-Kanak Dalam Daftar Kanak-Kanak.
Dengan kerjasama dan komitmen Pejabat Ketua Pendaftar Mahkamah Persekutuan, maklumat pesalah yang disabitkan kesalahan jenayah seksual terhadap kanak-kanak telah dilengkapkan ke dalam sistem baru ini.

Data pesalah ini adalah data yang terkumpul sejak pewartaan Akta Kesalahan-Kesalahan Seksual terhadap Kanak-Kanak 2017 dan Kerajaan sedang mengusahakan supaya skop data ini dapat diperluas lagi pada masa hadapan.
Ibu bapa dan majikan disarankan untuk memanfaatkan Sistem Semakan Pesalah Jenayah Seksual Terhadap Kanak-kanak Dalam Daftar Kanak-Kanak sebagai langkah perlindungan tambahan.

Permohonan boleh dibuat di mana-mana Pejabat Kebajikan Masyarakat Daerah dan Pejabat JKM Negeri.

SOALAN : 64 Tuan Yang di-Pertua, Walau bagaimanapun, terdapat beberapa perkara yang ingin saya jelaskan di sini.

Pertama, sistem ini tidak wajar disamakan dengan konsep Daftar Pesalah Seks.
Hal ini kerana maklumat dalam daftar adalah terhad kepada maklumat pelaku yang disabitkan kesalahan terhadap kanak-kanak sahaja.

Sekiranya berhasrat untuk diwujudkan, Daftar Pesalah Seks dilihat berkaitan dengan Akta Pendaftaran Penjenayah Dan Orang-Orang Yang Tidak Diingini 1969 di bawah bidang kuasa Kementerian Dalam Negeri seperti yang saya jelaskan tadi.
Kedua, Daftar Kanak-Kanak tidak memerlukan pematuhan daripada pihak Kerajaan Negeri kerana maklumat dalam daftar dikemas kini dengan kerjasama antara JKM dan pihak Mahkamah.

Buat masa ini, semakan adalah secara sukarela oleh pihak ibu bapa dan majikan.

Pada masa yang sama, Kementerian sedang mengkaji model semakan yang lebih kukuh bagi jangka masa panjang berdasarkan model di negara lain.
Sehubungan itu, satu sesi perbincangan melalui video conference telah diadakan pada 10 April 2019 bersama pihak Department of Justice and Attorney General Queensland, Australia mengenai sistem Blue Card yang diamalkan di negeri tersebut.

Bagi memastikan matlamat perlindungan kanak-kanak tercapai, Kementerian sedang turut mengkaji kemungkinan pindaan Akta untuk mewajibkan mereka yang ingin bekerja dengan kanak-kanak untuk melalui sistem saringan keselamatan ini pada masa hadapan.
SOALAN : 65 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR DATUK HAJI YAHAYA BIN MAT GHANI@ABBAS TARIKH : 30 APRIL 2019 Datuk Haji Yahaya Bin Mat Ghani @ Abbas minta PERDANA MENTERI menyatakan adakah Kerajaan mempunyai rancangan untuk memasang kamera litar tertutup (CCTV) di semua masjid dan surau bagi memantau keselamatan tempat beribadat ini dari dicerobohi dan mengelak dari berlakunya kejadian serangan pengganas seperti di masjid di negara New Zealand.
SOALAN : 65 JAWAPAN: (YB.

DATUK SERI DR. MUJAHID BIN YUSOF MENTERI DI JABATAN PERDANA MENTERI) / (YB.

PUAN HAJAH FUZIAH BINTI SALLEH, TIMBALAN MENTERI DI JABATAN PERDANA MENTERI) Tuan Yang Dipertua, Untuk Makluman Ahli Yang Berhormat, Sehingga kini, lebih 90% masjid-masjid dan surau-surau Jumaat di Wilayah Persekutuan Kuala Lumpur dan Putrajaya telah pun memasang kamera litar tertutup (CCTV) di premis masjid dan surau Jumaat masing-masing.
Manakala bakinya termasuk bagi masjid dan surau-surau Jumaat di Wilayah Persekutuan Labuan yang masih belum memasang kamera litar tertutup (CCTV), sebahagiannya telah pun mempunyai perancangan pemasangan bergantung kepada kos serta tertakluk kepada peruntukan yang dapat disediakan oleh pengurusan masjid dan surau masing-masing.

Sekian, terima kasih.
SOALAN : 66 PEMBERITAHUAN PERTANYAAN JAWAB LISAN DEWAN NEGARA MESYUARAT PERTAMA, PENGGAL KEDUA PARLIMEN KE EMPAT BELAS PERTANYAAN : LISAN DARIPADA : YB SENATOR TUAN SURESH SINGH A/L RASHPAL SINGH TARIKH : 6 MEI 2019 Tuan Suresh Singh A/L Rashpal Singh minta MENTERI DALAM NEGERI menyatakan kenapa pihak imigresen dan polis tidak membenarkan bekas tahanan di bawah Akta Pencegahan Jenayah (Preventive Detention) seperti Akta Dadah Berbahaya (Langkah-Langkah Pencegahan Khas) 1985 keluar negara walaupun mereka telah dibebaskan melalui mahkamah atau lembaga rayuan.
SOALAN : 66 JAWAPAN : Tuan Yang Dipertua, Untuk makluman Ahli Yang Berhormat, Pekeliling Imigresen Malaysia Terhad Bilangan 3 Tahun 2015 (rujukan: IM.101/HQ-H/862/1/2(2)), menyatakan bahawa individu-individu yang terlibat dengan kesalahan kes pengedaran dadah dalam atau luar negara yang menjejaskan imej negara boleh disenaraikan di dalam Senarai Syak Imigresen (Senarai hitam) selama tiga (3) tahun .
Individu-individu terbabit akan disenarai hitamkan berdasarkan dokumen pengenalan diri atau pasport antarabangsa mereka.

Setelah individu-individu berkenaan disenarai hitamkan, bagi warganegara Malaysia, mereka akan disekat untuk ke luar negara.

Manakala bagi bukan warganegara mereka akan dihalang daripada masuk ke Malaysia.
Justeru itu, bagi individu yang terlibat dengan kesalahan pengedaran dadah di bawah Akta Dadah Berbahaya (Langkah-Langkah Pencegahan Khas) 1985 kekal disenarai hitam selama sekurang-kurangnya 3 tahun oleh Jabatan Imigresen Malaysia dengan syor oleh Polis Diraja Malaysia (PDRM) bagi tujuan kepentingan dan keselamatan negara setelah mengambil kira dari pelbagai sudut melalui maklumat risikan pihak PDRM.
Namun yang demikian, kuasa untuk membatalkan senarai hitam individu tersebut adalah tertakluk kepada bidang kuasa PDRM.
SOALAN : 67 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR TUAN KAMARUDIN BIN ABDUN TARIKH : 30 APRIL 2019 Tuan Kamarudin bin Abdun minta MENTERI PERDAGANGAN DALAM NEGERI DAN HAL EHWAL PENGGUNA menyatakan perbandingan kenaikan harga barangan antara GST dan SST yang membebankan rakyat di masa kini.
SOALAN : 67 JAWAPAN: Tuan Yang Di-Pertua, Kementerian Perdagangan Dalam Negeri Dan Hal Ehwal Pengguna telah melaksanakan Pemantauan Harga Khas melibatkan kutipan data harga bagi 900 Barangan Keperluan Pengguna Terpilih.
Pemilihan 900 barangan ini adalah berdasarkan hasil dapatan kumpulan perbelanjaan isi rumah di dalam Laporan Penyiasatan Perbelanjaan Isi Rumah 2016 yang dikeluarkan oleh Jabatan Perangkaan Malaysia meliputi kumpulan seperti berikut: (i) Makanan dan Minuman Bukan Alkohol (670 item); (ii) Minuman Alkohol dan Tembakau (3 item); (iii) Hiasan, Perkakasan dan Penyelenggaraan Isi Rumah (64 item); (iv) Kesihatan (12 item); (v) Perkhidmatan Rekreasi dan Kebudayaan (13 item); dan (vi) Pelbagai Barangan dan Perkhidmatan (138 item).
Analisa perubahan harga ini dibandingkan antara bulan Mei 2018 dan Mac 2019 bagi melihat kedudukan harga barangan di pasaran semasa pelaksanaan GST dan SST.

Secara keseluruhannya, purata harga barangan menunjukkan 57% atau 516 item daripada 900 barangan tersebut mencatatkan penurunan, 42% atau 375 item mengalami kenaikan dan 1% atau 9 item kekal.
SOALAN : 67 Rumusan bagi keseluruhan barangan yang mencatatkan perubahan harga adalah seperti berikut: 0% 5% 10% JUMLAH Turun 221 127 168 516 Naik 219 65 91 375 Kekal 3 0 6 9 JUMLAH 443 192 265 900 KADAR CUKAI TREND HARGA SOALAN : 68 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATO’ ISA BIN AB.

HAMID TARIKH : 30 APRIL 2019 Dato’ Isa Bin Ab.


Hamid minta PERDANA MENTERI menyatakan jumlah projek dan peruntukan pembinaan jalan dan jambatan yang melibatkan komuniti Orang Asli di seluruh negara bagi tahun ini dan tahun lepas.

SOALAN : 68 JAWAPAN: Tuan Yang di-Pertua, Pada tahun 2018, JAKOA telah memperuntukkan sebanyak RM1.58 juta bagi kerja-kerja membina dan menaiktaraf jalan perhubungan untuk 42 buah kampung Orang Asli.
Sementara bagi kerja-kerja membina dan menaiktaraf jambatan, JAKOA telah memperuntukkan sebanyak RM506,932.40 untuk 5 buah kampung Orang Asli di Semenanjung Malaysia.

Untuk makluman, kesemua projek-projek yang dirancang pada tahun 2018, telah selesai dilaksanakan.

Manakala pada tahun 2019, JAKOA telah memperuntukkan sebanyak RM4.22 juta bagi kerja-kerja membina dan menaiktaraf jalan di 23 buah kampung dan sebanyak RM1.65 juta bagi kerja-kerja membina jambatan di 4 buah kampung Orang Asli.
Sekian, terima kasih.

SOALAN : 69 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATUK LIM PAY HEN TARIKH : 30 APRIL 2019 Datuk Lim Pay Hen minta MENTERI HAL EHWAL EKONOMI menyatakan statistik dan maklumat mengenai kerjasama Malaysia dengan negara lain dan syarikat penerokaan petroleum asing yang terlibat dalam aktiviti penerokaan petroleum di luar pesisir sepanjang "U-shaped line" di Laut China Selatan.
SOALAN : 69 JAWAPAN Tuan Yang di-Pertua, 1.

Sepertimana Ahli Yang Berhormat sedia maklum, di Malaysia, Petroliam Nasional Berhad (PETRONAS) beroperasi dalam sempadan maritim negara berdasarkan Peta Baru Malaysia 1979.

2.
2.

Kerjasama antara Malaysia dengan negara-negara lain dalam aktiviti penerokaan dan pembangunan petroleum adalah seperti berikut: (i) Malaysia-Thailand Joint Authority (MTJA), kerjasama antara Malaysia dan Thailand untuk tujuan penerokaan dan eksploitasi petroleum di zon bertindih di Teluk Thailand bagi tempoh 50 tahun.
(ii) PM3 Commercial Arrangement Area (PM3 CAA), kerjasama antara Malaysia dan Vietnam untuk tujuan penerokaan dan pembangunan beberapa medan minyak di zon bertindih antara Malaysia dan Vietnam.

(iii) Malaysia-Brunei Darussalam Joint Working Group (MBJWG) kerjasama antara Malaysia dan Brunei yang melibatkan pembangunan medan minyak Gumusut Kakap-Geronggong Jagus East (GK-GRG/JGE) dan Kinabalu-Maharajalela (KN-MJL).

Sekian, terima kasih.


SOALAN : 70 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR DATUK LEE TIAN SING TARIKH : 30 APRIL 2019 Datuk Lee Tian Sing minta MENTERI AIR, TANAH DAN SUMBER ASLI menyatakan sejauh manakah keseriusan pihak Kementerian dalam menangani kegiatan pembalakan haram di (Semenanjung Malaysia) yang menjadi ancaman terhadap usaha pemeliharaan khazanah hutan.
Sejauh manakah isu ‘land use conversion’ bagi tujuan pembangunan telah menyumbang kepada jumlah kemerosotan hutan negara kita sehingga kini.

SOALAN : 70 JAWAPAN: Tuan Yang di-Pertua, Untuk makluman, Kementerian Air, Tanah Dan Sumber Asli (KATS) melalui Jabatan Perhutanan Semenanjung Malaysia (JPSM) memandang serius isu penerokaan haram yang melibatkan Hutan Simpanan Kekal (HSK).
Statistik kegiatan pembalakan haram yang berlaku di Semenanjung Malaysia sejak tahun 2010 sehingga kini menunjukkan bilangannya semakin berkurangan dan terkawal.

Penjenayah yang melakukan pembalakan haram atau kesalahan hutan boleh didakwa berdasarkan Akta Perhutanan Negara 1984 [Akta 313].
Sejak tahun 2006, JPSM telah mewujudkan enam (6) Standard Operating Procedure (SOP) melibatkan skop penguatkuasaan dan perundangan melalui Pekeliling Ketua Pengarah Perhutanan Semenanjung Malaysia (KPPSM) bagi mengawal dan membendung penerokaan haram dalam HSK.

KATS melalui JPSM turut mengadakan inisiatif program penguatkuasaan bersepadu bagi memperkasakan penguatkuasaan dan membanteras penerokaan haram di dalam dan di luar HSK.
Penukaran guna tanah (land conversion) kebanyakannya berlaku di kawasan tanah hutan Kerajaan negeri.

Sehingga tahun 2016, Malaysia masih mengekalkan kira-kira 55.2% kawasan tanah di bawah litupan hutan.

SOALAN : 70 Ini adalah selaras dengan komitmen negara semasa Sidang Kemuncak Bumi di Rio de Janeiro pada tahun 1992 untuk mengekalkan sekurang-kurangnya 50% daripada keluasan tanah negara di bawah litupan hutan.
Mesyuarat Ke-66 Majlis Tanah Negara pada 1 Disember 2010 telah membuat keputusan untuk menggesa semua kerajaan negeri supaya memberi komitmen dan sokongan berterusan ke arah mengekalkan sekurang-kurangnya 50% daripada keluasan tanah negara sebagai kawasan berhutan.

KATS melalui JPSM telah meneliti keperluan untuk menambah baik dan memantapkan lagi proses pewartaan keluar dan penggantian HSK melalui proses penyiasatan awam di mana perkara ini akan dicadangkan untuk pertimbangan Kerajaan Negeri.
Sekian, terima kasih.

SOALAN : 71 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR TUAN HAJI HUSAM BIN MUSA TARIKH : 30 APRIL 2019 Tuan Haji Husam Bin Musa minta MENTERI PERDAGANGAN DALAM NEGERI DAN HAL EHWAL PENGGUNA menyatakan adakah Kerajaan bercadang untuk mengembalikan kadar sumbangan SSM kepada kadar sebelum 2015 bagi tujuan meningkatkan kutipan hasil terkumpul negara.
SOALAN : 71 JAWAPAN: Tuan Yang Di-Pertua, Pada masa ini tiada perancangan di peringkat kementerian untuk mengembalikan kadar sumbangan Suruhanjaya Syarikat Malaysia (SSM) kepada kadar sebelum tahun 2015 bagi membolehkan badan berkanun tersebut terus-menerus menyampaikan kualiti perkhidmatan yang cemerlang.
Melalui program transformasi yang sedang dilaksanakan oleh SSM, usaha ditumpukan kepada pengurangan kos memulakan perniagaan, memperkenalkan produk-produk baharu dan berinovasi serta meningkatkan mutu perkhidmatan awam.

Keseluruhan program transformasi ini dilaksanakan tanpa membebankan pihak kerajaan dari segi kewangan.
Hasil daripada usaha-usaha tersebut telah berjaya melonjakkan Malaysia di dalam Laporan Ease of Doing Business 2019 oleh Bank Dunia, iaitu dari kedudukan ke-24 pada tahun 2018 meningkat 9 anak tangga ke kedudukan ke-15 daripada 190 buah negara pada tahun 2019.
Selain itu, pembangunan modal insan turut dijadikan agenda utama oleh SSM dalam melahirkan pekerja yang berpengetahuan dan berkemahiran tinggi bagi meletakkan SSM sebagai badan kawal selia korporat yang terulung dan setaraf dengan badan-badan kawal selia antarabangsa yang lain.

SOALAN : 71 Tidak ketinggalan, SSM turut melaksanakan pelbagai program kesedaran dan pendidikan secara berterusan kepada pihak-pihak yang berkepentingan melalui Akademi Latihan SSM.
SSM juga telah menjayakan pelbagai program berkonsepkan tanggungjawab sosial korporat secara konsisten membabitkan pelbagai jenis lapisan masyarakat di seluruh negara.

Dari sudut sumbangan kewangan, SSM menyumbang kepada kerajaan melalui bayaran cukai korporat dan zakat pada setiap tahun.

Selain itu, caj tidak dikenakan kepada Kerajaan Persekutuan dan badan berkanun terhadap maklumat-maklumat korporat yang dibekalkan bagi tujuan siasatan dan penguatkuasaan.
Dengan itu, pengekalan kadar semasa ini adalah penting bagi membolehkan SSM berada pada tahap prestasi yang tinggi dan kukuh untuk melaksanakan keseluruhan fungsi dan kuasa yang telah ditetapkan di bawah Akta Suruhanjaya Syarikat Malaysia 2001 (Akta 614).
SOALAN: 72 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATUK THEODORE DOUGLAS LIND TARIKH : 30 APRIL 2019 Datuk Theodore Douglas Lind minta MENTERI PENDIDIKAN menyatakan senarai sekolah daif di Sabah yang perlu di naik taraf, yang sedang dan telah di naik taraf bersama-sama dengan kos yang telah dibelanjakan.
SOALAN: 72 JAWAPAN Tuan Yang di-Pertua, Berhubung dengan sekolah-sekolah daif di Sabah, Kementerian Pendidikan Malaysia (KPM) sentiasa memberi perhatian dan keutamaan khususnya di sekolah-sekolah yang memerlukan kerja-kerja penyelenggaraan serta naik taraf kemudahan sekolah.
Sehingga kini, pelaksanaan naik taraf dan pembangunanan semula sekolah daif di negeri Sabah telah melibatkan 153 buah sekolah dengan kos projek berjumlah RM552.15 juta yang disediakan melalui peruntukan pembangunan dan Private Finance Initiative (PFI).

Bagi pelaksanaan tahun 2019, peruntukan sebanyak RM10 juta telah diluluskan melibatkan naik taraf dan pembangunan semula 3 buah sekolah daif di Sabah.
Kesemua projek ini akan dilaksanakan oleh pihak Jabatan Kerja Raya (JKR) secara tender terbuka dan pelaksanaan dijangka bermula secara berperingkat-peringkat pada Mei 2019.

Untuk makluman Ahli Yang Berhormat, sekolah-sekolah yang masih ekonomik untuk dibaiki termasuk di Sabah dilaksanakan pembaikan secara berperingkat berdasarkan keutamaan yang disyorkan oleh Jabatan Pendidikan Negeri (JPN) dan JKR.
Bagi tahun 2019, terdapat kerja-kerja penyelenggaraan yang bernilai melebihi RM100,000.00 dan memerlukan kepakaran teknikal seperti pembaikan struktur dan cerun yang sedang diselaraskan oleh KPM bersama-sama pihak JKR sepertimana Arahan Perbendaharaan (AP) 182.

Pada tahun 2019 juga, KPM telah menyalurkan peruntukan penyelenggaraan sebanyak RM5.7 juta kepada JPN Sabah.
SOALAN : 73 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR TUAN ADRIAN BANIE LASIMBANG TARIKH SOALAN : 30 APRIL 2019 Tuan Adrian Banie Lasimbang minta MENTERI PEMBANGUNAN USAHAWAN menyatakan apakah pelan serta insentif kerajaan untuk membantu usahawan-usahawan di kawasan luar bandar Sabah untuk menceburi dalam perniagaan Mikro (Micro Enterprise).

SOALAN : 73 JAWAPAN Tuan Yang Dipertua, 1.


Antara pelan serta insentif Kerajaan untuk membantu usahawan-usahawan di kawasan luar bandar Sabah adalah seperti berikut : i.

Program Tunas Usahawan Belia Bumiputera (TUBE) TUBE merupakan program pembangunan modal insan bagi menggalakkan generasi muda menceburi bidang perniagaan.
Melalui program ini, generasi muda yang berminat dalam menjalankan perniagaan akan dipersiapkan dengan latihan berbentuk fizikal dan didedahkan dengan maklumat asas berkenaan perniagaan.

Program TUBE telah berjaya melahirkan seramai 488 usahawan belia di Sabah.

Selain daripada itu, perniagaan yang dijalankan juga telah mewujudkan 866 peluang pekerjaan dengan purata jualan terkumpul sebanyak RM5.6 juta ii.
Program Peningkatan Enterpris Bumiputera (BEEP) Program BEEP bertujuan untuk meningkatkan daya saing usahawan menerusi bantuan bersepadu yang meliputi pensijilan, pembungkusan, premis sewaan untuk usahawan belia, khidmat nasihat, latihan dan sokongan kewangan.

Program ini dilaksanakan oleh SME Corp. Malaysia dengan kerjasama Kerajaan Negeri dan pembiayaan yang ditawarkan adalah dalam bentuk geran bersamaan.
Melalui program ini, SOALAN : 73 RM14.7juta geran bersamaan telah diluluskan bagi usahawan di Negeri Sabah.

iii.

Centre For Entrepreneur Development & Research Sdn.

Bhd.

(CEDAR) CEDAR merupakan anak syarikat yang ditubuhkan di bawah SME Bank yang berfungsi menyediakan latihan keusahawanan dalam pengurusan perniagaan.

Program dalam bentuk latihan ini dilaksanakan secara berkumpulan dan latihan secara individu.

Tuan Yang Dipertua, 2.


Selain daripada program-program tersebut, akses kepada pembiayaan merupakan salah satu aspek penting dalam memacu pembangunan usahawan.

Di bawah TEKUN Nasional, sebanyak RM495.12 juta pembiayaan secara pinjaman telah disalurkan kepada 45,232 orang usahawan di Sabah untuk memula atau mengembangkan perniagaan.

Selain daripada itu, SME Bank juga telah meluluskan pembiayaan sebanyak RM1.1bilion untuk membantu 844 usahawan di Sabah.

3.
3.

Pelaksanaan Program Satu Daerah Satu Industri (SDSI) telah diletakkan di bawah tanggung jawab MED mulai Februari 2019.

Program SDSI ini bertujuan untuk memudahkan perolehan sumber serta membantu pemasaran produk dan perkhidmatan usahawan SDSI terutamanya di kawasan luar bandar.

Dalam hal ini, MED juga SOALAN : 73 merancang untuk melaksanakan Program SDSI di Negeri Sabah pada tahun ini.

Tuan Yang Dipertua, 4.


MED komited untuk meneruskan inisiatif serta program untuk meningkatkan keupayaan dan pengembangan usahawan bukan sahaja di Sabah tetapi seluruh negara.

Bagi tujuan tersebut, MED bersedia menambah baik pelaksanaan program serta inisiatif sedia ada bagi memastikan pelaksanaannya mencapai matlamat serta outcome yang disasarkan.

Sekian, terima kasih.


SOALAN : 74 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR DATUK HAJI ISMAIL BIN IBRAHIM TARIKH : 30 APRIL 2019 Datuk Haji Ismail Bin Ibrahim minta MENTERI PERDAGANGAN ANTARABANGSA DAN INDUSTRI menyatakan jumlah sebenar Pelaburan Langsung Asing dari Januari 2019 hingga Mac 2019 yang direkodkan oleh MIDA dan bagaimanakah prospek semasa aktiviti Pelaburan Langsung Asing ini menjelang 2020.
SOALAN : 74 JAWAPAN Tuan Yang di-Pertua, 1.

Malaysia sentiasa menjadi antara destinasi pelaburan utama bagi pelabur-pelabur asing di rantau ini.

Kedudukan Malaysia yang strategik serta persekitaran perniagaan yang kondusif menyebabkan Malaysia terus dilihat sebagai sebuah negara yang kompetitif dan berdaya saing.

Dalam hal ini, Kerajaan sentiasa komited dalam mengukuhkan usaha-usaha bagi terus menarik pelaburan asing ke dalam negara supaya Malaysia terus kekal sebagai destinasi utama pilihan pelabur.

2.
2.

Untuk makluman Yang Berhormat, data terkini yang diterbitkan oleh Kementerian dan Lembaga Pembangunan Pelaburan Malaysia (MIDA) adalah bagi tempoh Januari hingga Februari 2019 sahaja.

Oleh yang demikian jawapan saya akan berdasarkan kepada tempoh tersebut.

Bagi tempoh Januari hingga Februari 2019, jumlah pelaburan yang diluluskan dalam sektor perkilangan di bawah bidang kuasa Kementerian dan MIDA adalah sebanyak RM5.7 bilion.
Daripada jumlah tersebut, pelaburan asing adalah sebanyak RM3.4 bilion atau 58.9 peratus dan pelaburan domestik pula sebanyak RM2.3 juta atau 41.1 peratus.

3.
3.

Untuk makluman, butiran pelaburan langsung asing yang diluluskan dalam sektor perkilangan dalam tempoh tersebut adalah seperti berikut: NO SOALAN: 29 (i) Bagi pecahan pelaburan asing mengikut industri, produk elektronik & elektrikal telah menerajui dengan jumlah pelaburan sebanyak RM2 bilion, diikuti oleh kimia & produk kimia (RM271.6 juta), produk pengilangan makanan (RM268.6 juta), produk logam asas (RM254.5 juta) dan produk plastik (RM208.7 juta).
Kesemua lima industri utama ini menyumbang melebihi 90 peratus atau RM3.0 bilion daripada jumlah pelaburan asing dalam sektor perkilangan bagi tempoh Januari hingga Februari 2019.

(ii) Negara Republik Rakyat China (RRC) merupakan antara pelabur asing utama dengan pelaburan sebanyak RM1.5 bilion (43.2 peratus), diikuti oleh Kepulauan Virgin British (RM547.7 juta atau 16.3 peratus), Jepun (RM531.8 juta atau 15.8 peratus) dan Singapura (RM333.7 juta atau 9.9 peratus).

Tuan Yang di-Pertua, 4.


Selaras dengan sasaran Kerajaan supaya pelabur asing memainkan peranan penting dalam menggalakkan pertumbuhan ekonomi negara, setakat bulan Februari 2019, prospek aktiviti pelaburan asing adalah positif iaitu terdapat 137 projek perkilangan dalam peringkat rundingan, atau dengan izin, pipeline dengan cadangan jumlah pelaburan sebanyak RM14.3 bilion.
Daripada cadangan jumlah pelaburan tersebut, pelaburan asing adalah sebanyak RM8.5 bilion (59.5 peratus) manakala pelaburan domestik pula sebanyak RM5.8 bilion (40.5 peratus).

NO SOALAN: 29 5.
NO SOALAN: 29 5.

Bagi cadangan jumlah pelaburan asing mengikut pecahan industri, produk elektronik & elektrikal menerajui dengan nilai pelaburan sebanyak RM2.9 bilion; diikuti oleh produk kertas, percetakan dan penerbitan (RM2.5 bilion); kimia & produk kimia (RM1.5 bilion); produk logam fabrikasi (RM514.8 juta) dan produk plastik (RM397.9 juta).

6.
6.

Dalam pada itu, menjelang tahun 2020 Kerajaan juga akan terus berusaha menarik pelaburan asing dalam tiga subsektor pemangkin industri dan dua subsektor pertumbuhan berpotensi tinggi yang disasarkan.

Tiga subsektor pemangkin berkenaan ialah industri elektrikal & elektronik; jentera & kelengkapan; dan kimia & produk kimia, manakala dua subsektor pertumbuhan yang berpotensi tinggi ialah industri aeroangkasa dan peralatan perubatan.

7.
7.

Subsektor ‘3+2’ ini dipilih kerana kesalinghubungan yang kukuh dengan subsektor-subsektor lain dan secara tidak langsung menjadi asas untuk menyokong pembangunan sektor perkilangan secara keseluruhannya.

Tuan Yang di-Pertua, 8.


Walaupun berdepan dengan ketidaktentuan pasaran dan ekonomi global, Kerajaan akan terus berusaha mengambil langkah-langkah proaktif dalam usaha menarik dan memperkukuhkan pelaburan langsung asing ke dalam negara, terutamanya pelaburan berkualiti tinggi yang dapat merangsang pertumbuhan ekonomi negara dan seterusnya memberi manfaat berterusan kepada negara dan rakyat.

Sekian, terima kasih.


SOALAN : 75 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR PUAN ASMAK BINTI HUSIN TARIKH : 30 APRIL 2019 Puan Asmak Binti Husin minta MENTERI KESIHATAN menyatakan apakah Kerajaan berhasrat untuk mengiktiraf rawatan alternatif seperti bekam dan lain-lain bagi meningkatkan taraf kesihatan rakyat Malaysia.
SOALAN : 75 JAWAPAN Yang di-Pertua, Kementerian Kesihatan Malaysia (KKM) memang telah memberi pengiktirafan kepada rawatan perubatan tradisional dan komplementari (PT&K) bagi meningkatkan taraf kesihatan rakyat Malaysia.

Pengiktirafan ini dicerminkan dalam Dasar PT&K Kebangsaan yang dilancarkan pada tahun 2001 dan Akta PT&K 2016 [Akta 775] yang mengawal selia amalan dan pengamal PT&K dalam bidang amalan yang diiktiraf.
Setakat ini, terdapat 7 bidang amalan yang diiktiraf iaitu: i. Perubatan Tradisional Melayu; ii.

Perubatan Tradisional Cina; iii.

Perubatan Tradisional India; iv.

Homeopati; v. Kiropraktik; vi.

Osteopati; dan vii.

Amalan Pengubatan Islam.

Susulan daripada pengiktirafan ini, perkhidmatan PT&K telah disediakan di 15 buah hospital Kerajaan dan perkhidmatan penjagaan tradisional postnatal turut ditawarkan di 82 klinik Kerajaan.
Perkhidmatan PT&K yang disediakan di fasiliti kesihatan Kerajaan adalah sebagai pelengkap atau komplemen kepada perubatan moden.

SOALAN : 75 Semua kaedah rawatan PT&K termasuk bekam perlu dilaksanakan mengikut prosedur yang teratur agar keselamatan pesakit dijamin dan taraf kesihatan rakyat Malaysia dapat dipertingkatkan.

Ini adalah untuk memartabatkan PT&K di Malaysia selaras dengan pengiktirafan pihak Kementerian terhadap sumbangan PT&K dalam pemeliharaan dan penjagaan kesihatan rakyat Malaysia.
Yang di-Pertua, Bekam merupakan salah satu kaedah rawatan yang diamalkan dalam bidang perubatan tradisional Melayu dan perubatan tradisional Cina.

Bekam basah juga merupakan salah satu teknik atau cara perubatan yang pernah diamalkan oleh Rasulullah S.A.W dan kini diamalkan oleh sebahagian masyarakat di Malaysia.

Untuk makluman ahli Dewan, Kementerian ini telah menghasilkan satu Laporan Penilaian Teknologi (Technology Review) berkenaan Bekam (cupping therapy) pada tahun 2012.
Laporan ini menyatakan bahawa tiada bukti yang kukuh untuk menyokong keberkesanannya dalam rawatan penyakit seperti herpes zoster, facial paralysis, back pain, spondylosis, cerebrovascular accident, hypertension, fibromyalgia, bronchitis, asthma dan sakit kepala.
Walau bagaimanpun, Kementerian ini akan meneruskan kajian dan menghasilkan satu Laporan Teknologi Kesihatan berkenaan Wet Cupping for Diabetes and Cardiovascular Disease yang akan meneliti bukti saintifik berkaitan keberkesanan bekam basah bagi kedua-dua indikasi tersebut dalam masa terdekat.

Sehubungan itu, pengenalan SOALAN : 75 perkhidmatan bekam di fasiliti kesihatan Kerajaan boleh dipertimbangkan berdasarkan hasil laporan penilaian teknologi tersebut dan situasi semasa.

Sekian, terima kasih.


SOALAN: 76 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR PUAN HAJAH SABANI BINTI MAT TARIKH : 30 APRIL 2019 Puan Hajah Sabani binti Mat minta PERDANA MENTERI menyatakan apakah syarat-syarat yang diperlukan oleh seorang pengeluar untuk mendapatkan sijil halal.
Dunia mengetahui sijil halal yang dikeluarkan oleh Malaysia merupakan yang terbaik diperakui di dunia, memandangkan sukarnya untuk mendapat sijil halal tersebut didapati ada pengeluar produk makanan khasnya telah mencipta logo halal masing-masing.

Apakah tindakan yang akan diambil oleh Kerajaan dalam hal ini.
SOALAN: 76 JAWAPAN: (YB DATUK DR MUJAHID BIN YUSUF, MENTERI DI JABATAN PERDANA MENTERI) Tuan Yang di-Pertua, Untuk makluman Ahli Yang Berhormat, sebagai peneraju pensijilan halal yang diperakui di peringkat antarabangsa, Kerajaan melalui Jabatan Kemajuan Islam Malaysia (JAKIM) telah menetapkan prosedur pensijilan halal adalah berdasarkan Manual Prosedur Pensijilan Halal Malaysia (MPPHM), Malaysian Standard (MS), Akta Perihal Dagangan 2011 (APD 2011), Akta Makanan 1983 (Akta 281), fatwa yang dikeluarkanserta mana-mana akta/ peraturan-peraturan lain yang berkaitan.
Dengan kewibawaan yang diiktiraf dunia, JAKIM juga telah mengiktiraf sebanyak 78 badan pensijilan halal di 45 buah negara.

Proses pensijilan halal Malaysia tidaklah sesukar yang dijangka sekiranya pihak industri memahami dan sedia mematuhi prosedur pensijilan halal yang ditetapkan termasuk peraturan dan undang-undang lain yang berkuat kuasa di negara ini.
Permohonan pensijilan halal Malaysia boleh dibuat melalui sistem MYeHALAL di www.halal.gov.my, iaitu sistem atas talian yang boleh diakses di seluruh negara.

Sebarang maklumat berkenaan pensijilan halal Malaysia juga boleh didapati melalui sistem ini.

Bagi pemohonan kali pertama, pihak industri terlebih dahulu hendaklah mematuhi syarat-syarat pensijilan halal Malaysia iaitu: 1.
Berdaftar dengan Suruhanjaya Syarikat Malaysia (SSM) atau Suruhanjaya Koperasi Malaysia atau lain-lain agensi kerajaan; SOALAN: 76 2.

Mempunyai lesen perniagaan daripada Pihak Berkuasa Tempatan (PBT) atau surat akuan dari agensi kerajaan; 3.

Beroperasi sepenuhnya terlebih dahulu sebelum permohonan dibuat; 4.

Mengeluar dan mengendalikan produk halal sahaja serta mematuhi standard halal yang ditetapkan; 5.
Memastikan sumber bahan ramuan adalah halal dan memilih pembekal yang membekalkan bahan-bahan halal atau mempunyai sijil pengesahan halal yang diiktiraf; 6.

Memohon semua jenis produk atau menu yang dikeluarkan di kilang atau premis berkenaan; 7.

Permohonan bagi pembungkusan semula (repacking) hendaklah mengemukakan sijil halal yang diiktiraf bagi produk tersebut; dan 8.

Tidak termasuk dalam kategori permohonan yang tidak layak seperti yang ditetapkan dalam MPPHM.
Setiap permohonan akan melalui beberapa peringkat proses iaitu: 1.

Permohonan dikemukakan secara online melalui sistem MYeHALAL; 2.

Dokumen sokongan yang lengkap diserahkan kepada JAKIM atau Jabatan Agama Islam Negeri (JAIN) setelah permohonan dihantar secara online; 3.

Proses semakan dokumen; 4.

Proses pembayaran caj perkhidmatan pensijilan seperti yang diwartakan dalam Peraturan-Peraturan Perihal Dagangan (Fi Perakuan dan Penandaan Halal) 2011; 5.
Pengauditan di kilang atau premis yang hendak dipersijilkandari aspek syariah dan teknikal, meliputi dokumentasi dan profil syarikat, SOALAN: 76 sistem kawalan halal dalaman, bahan mentah atau ramuan dan bahan bantuan pemprosesan, peralatan, pembungkusan dan pelabelan, penyimpanan, pemprosesan, pengangkutan, pekerja, sistem sanitasi dan kebersihan premis, pengurusan sisa buangan dan fizikal premis.

Pengauditan akan melibatkan Pegawai Syariah dan Pegawai Teknologi Makanan; 6.
Permohonan kelulusan akan dipertimbangkan oleh Panel Pengesahan Halal Malaysia sekiranya syarikat mematuhi sepenuhnya prosedur pensijilan halal semasa pengauditan dijalankan; dan 7.

Sijil Pengesahan Halal Malaysia (SPHM) akan dikeluarkan bagi permohonan yang lulus,dan sah bagi tempoh dua(2) tahun untukproduk dan satu tahun (1) untuk Rumah Sembelih.
Bagi pemohon yang komited dan mematuhi semua prosedur pensijilan halal Malaysia, permohonan kali pertama boleh diluluskan dalam tempoh 14 - 30 hari selepas bayaran.

Manakala permohonan pembaharuan dan tambahan produk atau menu,JAKIM telah memperkenalkan Inisiatif Segera Pensijilan Halal Malaysia(ISPHM).

Inisiatif ini melalui mekanisme yang berikut :- 1.


Kelulusan Segera bagi tiga (3 ) kategoriiaitu Fast Track Proses, Fast Track Audit dan Fast Track Tanpa Laporan Ketidakakuran, tempoh kelulusan antara satu(1) hingga tujuh (7) hari ; 2.

Proses Audit Kombo iaitu proses audit dokumen berserta audit lapangan dilakukan secara serentak, tempoh kelulusan antara tiga(3) hingga empat belas(14) hari).

SOALAN: 76 3.
SOALAN: 76 3.

Halal Expressway iaitu kelulusan segera hasil komitmen dan tindakan pemohon memperbetulkan teguran audit dalam tempoh yang diberi, tempoh kelulusan antara empat belas(14) hingga tiga puluh(30) hari.

4.

Halal Fast Lane iaitupegawai penyemak mengklasifikasikan jenis permohonan kepada kategori kritikal atau bukan kritikal.

Proses ini juga menghasilkan keputusan pengesahan dalam tempoh tiga(3) hari bekerja bagi permohonan produk yang tidak kritikal.
Yuran pensijilan halal Malaysia juga telah diseragamkan di seluruh negara sebagaimana yang dinyatakan dalam Manual Prosedur Pensijilan Halal Malaysia(Semakan Ketiga) 2014 iaitu di antara RM100 ke RM700 bergantung kepada kategori permohonan untuk tempoh setahun.

Bayaran menjadi mahal apabila pemohon menggunakan khidmat orang tengah atau perunding yang mengenakan caj perkhidmatan yang agak tinggi.
Justeru, industri disaran untuk memohon secara terus dengan MAIN/JAIN/JAKIM secara atas talian kerana prosesnya agak mudah.

Bagi memastikan piawaian pensijilan halal Malaysia sentiasa dipatuhi, pihak syarikat hendaklah mempunyai Eksekutif Halal, Jawatankuasa Halal Dalaman dan Sistem Jaminan Halal yang berfungsi dengan baik.

Bagi tujuan pensijilan halal, APD 2011telahmenamakan JAKIM dan MAIN sebagai Pihak Berkuasa Berwibawa dalam pensijilan halal.
Justeru penggunaan sebarang logo halal selain daripada yang dikeluarkan dan diiktiraf oleh Pihak Berkuasa Berwibawa adalah satu kesalahan di bawah APD 2011.

Sekian, terima kasih.


SOALAN : 77 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR TUAN AKNAN A/L EHTOOK TARIKH : 30 APRIL 2019 Tuan Aknan Ehtook minta MENTERI AIR, TANAH DAN SUMBER ASLI menyatakan langkah yang diambil bagi menangani pencemaran sungai akibat dari pembuangan sampah dan sisa buangan kilang di sungai-sungai seluruh negara.
Sejauh manakah sasaran yang ditetapkan itu tercapai dan apakah cadangan penambahbaikan yang dirancang.

SOALAN : 77 JAWAPAN Tuan Yang di-Pertua, Isu berkenaan dengan pencemaran sungai akibat dari pembuangan sampah dan sisa buangan kilang di sungai-sungai seluruh Negara melibatkan beberapa Kementerian atau agensi, antaranya adalah : i. Kementerian Perumahan dan Kerajaan Tempatan (KPKT) ii.

Kementerian Tenaga, Sains, Teknologi, Alam Sekitar & Perubahan Iklim (MESTECC) iii.
Kementerian Air, Tanah Dan Sumber Asli (KATS) iv.

Kerajaan Negeri dan Pihak Berkuasa Tempatan (PBT) Isu yang berkaitan dengan sungai yang melibatkan KATS antaranya adalah isu runtuhan tebing dan loji rawatan air.

Antara punca-punca pencemaran sungai adalah terdiri daripada punca tetap seperti pelepasan effluen dan kumbahan.

Ini disebabkan oleh industri-industri serta loji pengolahan kumbahan yang tidak diselenggara dengan baik.
Punca tidak tetap seperti air larian dari guna tanah pertanian, ternakan, kediaman, perdagangan, perniagaan, industri dan pembalakan yang menyumbang kepada pencemaran sungai.

Perkara berkaitan dengan pengurusan sumber air terletak di bawah bidang kuasa negeri selaras dengan Perlembagaan Persekutuan.

Setiap negeri mempunyai perundangan berkaitan sumber air yang SOALAN : 77 tersendiri termasuk hal-hal berkaitan dengan larangan pencemaran di kawasan sumber air.
Walau bagaimanapun, KATS akan mengesyorkan tindakan bersepadu antara JAS, Suruhanjaya Perkhidmatan Air Negara, Pihak Berkuasa Tempatan dan lain-lain untuk memeriksa dan mengkaji kaedah terbaik bagi mengurangkan punca pencemaran daripada premis-premis komersial seperti pasar basah, restoran, pusat basuhan kereta dan juga ladang-ladang penternakan.
Dalam usaha memulihara sungai, perlu untuk kita mewujudkan kesedaran di kalangan masyarakat tentang kepentingan menjaga kebersihan sungai dan impak yang bakal dihadapi sekiranya pencemaran sungai terus berlaku.

Selain daripada peranan Kerajaan Persekutuan dan Kerajaan Negeri, KATS berpandangan pihak-pihak berkepentingan lain juga boleh terlibat dalam usaha memelihara dan memulihara kualiti air sungai.
Contohnya adalah dengan memperkenalkan program sukarela river rehabilitation bersama pihak NGO, persatuan masyarakat yang berada di lembangan sungai berkenaan, entiti komersial dan lain-lain supaya dapat mewujudkan sense of belonging terhadap sungai di kawasan mereka.

Sekian, terima kasih.


SOALAN: 78 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR PUAN RAJ MUNNI BINTI SABU TARIKH : 30 APRIL 2019 Puan Raj Munni binti Sabu minta PERDANA MENTERI menyatakan adakah Kerajaan akan membuat kajian berkaitan "electoral reform" bagi membolehkan jumlah perwakilan wanita di peringkat Parlimen dan Dewan Undangan Negeri dapat dipertingkatkan kepada sekurang-kurangnya mencapai dasar minima 30%.
SOALAN: 78 JAWAPAN: YB TUAN MOHAMED HANIPA BIN MAIDIN TIMBALAN MENTERI DI JABATAN PERDANA MENTERI Tuan Yang di-Pertua, 1.

Kerajaan telah menubuhkan Jawatankuasa Pembaikan Sistem dan Undang-Undang Pilihan Raya atau Electoral Reform Committee (ERC) bagi tujuan mengkaji sistem dan undang-undang pilihan raya sedia ada.
Objektif utama kajian ERC adalah untuk memastikan bahawa pilihan raya yang dilaksanakan di masa-masa akan datang adalah pilihan raya yang berwibawa atau credible serta mendapat kepercayaan awam.

2.

Komposisi perwakilan di peringkat Parlimen mahupun Dewan Undangan Negeri adalah berkait rapat dengan dasar parti politik yang bertanding dan sistem pilihan raya yang digunakan.

Berdasarkan kepada terma rujukan ERC, komposisi Parlimen dan Dewan Undangan Negeri tidak termasuk di dalam kajian ERC.
Walau bagaimanapun, ERC sedang membuat kajian perbandingan sistem pilihan raya dengan negara-negara yang menyentuh representasi dan kepentingan golongan marginal dan minoriti di dalam sistem pilihan raya.

Tujuannya bukan sahaja bagi mendapatkan amalan terbaik yang boleh diiktiraf sebagai menepati kehendak piawaian antarabangsa, tetapi juga praktikal dan bersesuaian untuk diamalkan di negara ini.

SOALAN: 78 3.
SOALAN: 78 3.

Kajian yang sedang dilaksanakan ini mencakupi keseluruhan aspek pelaksanaan pilihan raya di Malaysia, maka, hasil kajian dan cadangan hanya dapat dimaklumkan selepas semua kajian selesai dijalankan.
Sehubungan dengan itu, ERC merasakan bahawa buat masa ini, masih terlalu awal untuk ERC memaklumkan sebarang cadangan atau dapatan terhadap kajian yang sedang dijalankan dan kesemua hasil kajian dan cadangan reformasi hanya akan dapat diketahui sebaik sahaja laporan akhir disediakan pada tahun 2020.

Sekian, terima kasih.
SOALAN : 79 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR TUAN MANOLAN BIN MOHAMAD TARIKH : 30 APRIL 2019 Tuan Manolan bin Mohamad minta MENTERI INDUSTRI UTAMA menyatakan apakah usaha yang boleh diambil untuk mengatasi kesukaran pekebun kecil Orang Asli untuk mendapatkan bantuan tanam semula kelapa sawit dan getah memandangkan banyak kebun mereka tidak mempunyai geran dan hanya berkebun di atas tanah rizab Orang Asli dan kawasan Orang Asli sahaja.
SOALAN : 79 JAWAPAN: Tuan Yang Di-Pertua, Pihak Kementerian sentiasa prihatin terhadap pekebun-pekebun kecil sawit dan getah dalam mendapatkan bantuan tanam semula termasuk pekebun kecil Orang Asli.

Kementerian Industri Utama (MPI) melalui Lembaga Minyak Sawit Malaysia (MPOB) bekerjasama rapat dengan Jabatan Kemajuan Orang Asli (JAKOA) dalam melaksanakan skim bantuan tanam semula sawit.
MPOB dan JAKOA bekerjasama menyelaras dan memastikan pekebun kecil mematuhi prosedur dan memenuhi syarat-syarat yang ditetapkan sebelum mengemukakan permohonan.

Dalam hal ini, ketetapan telah dibuat supaya semua permohonan perlu dikemukakan melalui Ketua Pengarah JAKOA terlebih dahulu beserta bukti pemilikan yang sah mengikut undang-undang.
Tuan Yang di-Pertua, Bantuan tanam semula getah adalah di bawah bidang kuasa Kementerian Hal Ehwal Ekonomi (MEA) yang dilaksanakan oleh Pihak Berkuasa Kemajuan Pekebun Kecil Perusahaan Getah (RISDA).

Pekebun kecil Orang Asli boleh mendapatkan bantuan tanam semula getah dengan mengemukakan permohonan melalui JAKOA mengikut syarat-syarat yang sedang berkuatkuasa.

Sekian terima kasih.


SOALAN: 80 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB DATUK MUSTAPA KAMAL BIN MOHD YUSOFF TARIKH : 30 APRIL 2019 (SELASA) Datuk Mustapa Kamal Bin Mohd Yusoff minta PERDANA MENTERI menyatakan apakah tindakan dan langkah yang diambil bagi menangani penyalahgunaan logo halal oleh syarikat-syarikat bukan Muslim ke atas produk keluaran mereka.
SOALAN: 80 JAWAPAN: (YB DATUK SERI DR. MUJAHID BIN YUSOF, MENTERI DI JABATAN PERDANA MENTERI ) Tuan Yang di-Pertua, Untuk makluman Ahli Yang Berhormat, Pensijilan Halal Malaysia terbuka kepada semua pemohon sama ada dimiliki oleh orang Islam mahu pun bukan Islam.
Berdasarkan undang-undang sedia ada, penggunaan logo halal tanpa Sijil Pengesahan Halal Malaysia(SPHM) yang sah merupakan satu kesalahan di bawah Akta Perihal Dagangan 2011 (APD 2011) yang dikuatkuasakan oleh Kementerian Perdagangan dalam Negeri dan Hal Ehwal Pengguna (KPDNHEP).
Peruntukan undang-undang berkenaan menetapkan ia sebagai satu kesalahan yang boleh didenda sehingga RM100,000.00 atau penjara maksimum tiga tahun atau kedua-duanya bagi individu, atau sehingga RM250,000.00 bagi pertubuhan perbadanan.
Manakala bagi pengusaha sama ada yang terdiri daripada muslim atau juga pengusaha bukan muslim yang memperdayakan pengguna dengan menggunapakai jenama dan nama produk bercirikan keluaran Muslim atau dengan membuat apa-apa representasi atau perbuatan yang boleh memperdaya atau mengelirukan mana-mana orang juga merupakan suatu kesalahan.
Ini termasuklah ungkapan atau perbahasaan seperti ‘buffet Ramadhan’, ‘makanan orang Islam’ serta penggunaan nama Islamik seperti ‘Muslim product’, ‘Islamic kitchen’, ‘sufi’, ‘mukmin’ dan lain-lainnya.
Kesalahan di bawah Perintah ini: SOALAN: 80 a) Jika orang itu ialah suatu pertubuhan perbadanan, didenda tidak melebihi 5 juta ringgit, dan bagi kesalahan yang kedua atau yang berikutnya, didenda tidak melebihi 10 juta ringgit; atau; b) Jika orang itu bukan suatu pertubuhan perbadanan, didenda tidak melebihi satu (1) juta atau dipenjarakan selama tempoh tidak melebihi tiga (3) tahun atau kedua-duanya, dan bagi kesalahan yang kedua atau seterusnya, didenda tidak melebihi lima (5) juta ringgit atau dipenjarakan selama tempoh tidak melebihi lima(5) tahun atau kedua-duanya.
JAKIM dan Majlis/Jabatan Agama Islam Negeri-negeri selaku pihak berkuasa berwibawa dalam pensijilan halal sentiasa melakukan tindakan penguatkuasaan bersama-sama KPDNHEP bagi kes-kes yang berlaku di bawah Perintah Perihal Dagangan (Perakuan dan Penandaan Halal dan Perintah Perihal Dagangan (Takrif Halal), APD 2011.

Sekian, terima kasih.


SOALAN : 81 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR DATO’ FAHARIYAH BINTI HAJI MD NORDIN TARIKH : 30 APRIL 2019 Dato' Fahariyah Binti Hj Md Nordin minta MENTERI AIR, TANAH DAN SUMBER ASLI menyatakan prospek bagi mendapatkan sumber air bawah tanah melalui penggerudian telaga tiub untuk kegunaan penduduk di seluruh negara.

SOALAN : 81 JAWAPAN Tuan Yang di- Pertua, 1.


Menurut kajian yang dilaksanakan oleh Japanese International Cooperation Agency (JICA), 1982, menganggarkan simpanan air bawah tanah di Malaysia adalah sebanyak 5,000 bilion meter padu.

Sungguhpun Malaysia mempunyai simpanan air bawah tanah yang banyak, tetapi kurang 3% daripada sumber tersebut digunakan sebagai bekalan air kepada penduduk negara.
Pada hari ini bekalan air daripada sumber air bawah tanah hanya sekitar 200 Juta Liter Sehari (JLH) berbanding air permukaan sebanyak 10,445 JLH.

2.

Di Semenanjung, negeri yang paling banyak menggunakan air bawah tanah adalah Kelantan.

Kira–kira 47% (150 JLH) bekalan air awam di negeri tersebut terutama di Jajahan Kota Bharu diambil daripada sumber air bawah tanah.

Kebanyakan penduduk luar bandarnya juga bergantung kepada air bawah tanah daripada telaga gali yang cetek.

3.
3.

Selain Kelantan, sektor perindustrian di Selangor juga menggunakan air bawah tanah dalam jumlah yang agak besar iaitu sekitar 7 JLH.

Negeri-negeri lain di Semenanjung menggunakan air bawah tanah dalam jumlah yang kecil untuk kegunaan industri, keperluan komuniti setempat seperti penempatan perkampungan, sekolah dan pertanian.

Purata penggunaan air tanah bagi negeri–negeri tersebut adalah di antara 1 JLH hingga 7 JLH.

SOALAN : 81 4.
SOALAN : 81 4.

Di Sabah pula, bekalan air awam daripada punca air bawah tanah banyak digunakan di daerah Sandakan dan Kota Belud.

Kira–kira 2% (1.5 JLH) daripada bekalan air awam di Daerah Sandakan adalah daripada sumber air bawah tanah.

Di daerah Kota Belud pula, penggunaan air bawah tanah telah meningkat terutama selepas kejadian gempa bumi pada bulan Jun 2015.
Penggunaan air tanah di kawasan Kota Belud boleh meningkat sehingga 70% (5 JLH) semasa musim hujan di mana sebahagian besar loji terpaksa ditutup akibat masalah kelodak.

5.

Bagi negeri Sarawak, air bawah tanah digunakan di kawasan-kawasan terpencil dan dalam skala kecil untuk bekalan komuniti setempat seperti rumah panjang dan sekolah.

Penggunaan air tanah sebegini banyak terdapat di kawasan Kuala Tatau, Bintulu; Bintangor, Sarikei; Lawas, Miri; Kapit, Sibu dan Sri Aman.
Agensi kerajaan atau syarikat pembekal air yang terlibat dalam membekalkan air bawah tanah di kawasan tersebut adalah seperti Jabatan Bekalan Air Luar Bandar, Lembaga Air Sibu dan LAKU Management Sdn.

Bhd.

dengan purata penggunaan air bawah tanah sekitar 5 JLH.

6.

Daripada maklumat yang dikongsikan ini, prospek bagi mendapatkan sumber air bawah tanah melalui penggerudian telaga tiub dan kaedah-kaedah lain untuk kegunaan penduduk di seluruh negara adalah tinggi.
Dalam masa yang sama, Kementerian Air, Tanah dan Sumber Asli (KATS) melalui Jabatan Mineral dan Geosains Malaysia (JMG) akan terus melaksanakan kajian eksplorasi dan pembangunan sumber air bawah tanah di bawah Projek-Projek Pembangunan yang diluluskan oleh Kerajaan.
SOALAN : 82 PERMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATO' SRI TI LIAN KER TARIKH : 30 APRIL 2019 Dato' Sri Ti Lian Ker minta MENTERI PERDAGANGAN DALAM NEGERI DAN HAL EHWAL PENGGUNA menyatakan apakah sebenarnya definisi syarikat yang menggunakan teknik pemasaran berbilang tingkat (MLM) ini yang menyalahi undang-undang dan sejauh manakah pihak Kementerian telah mengenal pasti sindiket yang menggunakan teknik MLM ini untuk menipu para pengguna dan apakah tindakan yang telah diambil terhadap kegiatan sindiket yang semakin berleluasa ini.
SOALAN : 82 JAWAPAN: Tuan Yang Dipertua, Teknik pemasaran berbilang tingkat (MLM) merupakan salah satu bentuk pelan pemasaran di bawah konsep perniagaan jualan langsung.

Perniagaan jualan langsung adalah perniagaan yang melibatkan aktiviti pemasaran barang atau perkhidmatan menerusi hubungan secara langsung dengan pelanggan tanpa perlu mempunyai premis yang tetap.
Perniagaan jualan langsung perlu terlebih dahulu memperolehi lesen jualan langsung selaras dengan Seksyen 4 (1) AJLSAP 1993 yang menyatakan bahawa, “tiada seorang pun boleh menjalankan apa-apa perniagaan jualan langsung melainkan jika ia suatu syarikat yang diperbadankan di bawah Akta Syarikat 1965 dan memegang lesen yang sah yang diberikan dibawah seksyen 6 AJLSAP 1993”.
Syarikat yang menggunakan teknik pemasaran MLM seperti perniagaan bersifat money game, skim cepat kaya, ponzi adalah tidak dibenarkan di bawah AJLSAP 1993.

Bagi menjaga kepentingan pengguna, Kementerian ini sentiasa meningkatkan penguatkuasaan dan mengambil tindakan segera terhadap sebarang aduan yang diterima.
Selain daripada itu Kementerian juga menjalinkan kerjasama rapat dengan agensi kerajaan yang lain seperti Bank Negara Malaysia, Polis Diraja Malaysia dan Suruhanjaya Sekuriti Malaysia bagi membendung agar sindiket ini tidak berleluasa.
SOALAN : 83 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATO' KESAVADAS A/L A.ACHYUTHAN NAIR TARIKH : 30 APRIL 2019 Dato' Kesavadas A/L A.Achyuthan Nair minta PERDANA MENTERI menyatakan apakah inisiatif yang telah diambil dan sejauh manakah kerjasama dengan Kementerian Belia dan Sukan serta badan-badan swasta dan penduduk amnya telah menggunakan aktiviti sukan sebagai saluran untuk memupuk perpaduan kaum di negara ini.
Jika ada, sejauh manakah keberkesanannya.

SOALAN : 83 JAWAPAN Yang di-Pertua, Tidak dapat dinafikan bahawa aktiviti sukan merupakan satu kegiatan yang memberi manfaat kepada kesejahteraan hidup seseorang manusia.

Ia memberikan manfaat dari pelbagai sudut iaitu dari sudut kesihatan, keseronokan, pengisian masa lapang secara berfaedah serta memupuk semangat bekerjasama sebagai satu pasukan.
Aktiviti sukan mampu menjadi satu usaha penyatuan dalam kalangan masyarakat pelbagai kaum di negara ini disebabkan minat yang sama.

Buktinya boleh dilihat apabila masyarakat pelbagai kaum boleh duduk bersama-sama di dalam stadium ataupun bersorak di kedai mamak tanpa mengira kaum untuk kemenangan pasukan yang disokong.

Kerajaan Malaysia melalui Jabatan Perpaduan Negara dan Integrasi Nasional (PERPADUAN) telah menjadikan aktiviti sukan sebagai satu kaedah untuk mencapai perpaduan di peringkat akar umbi.
Pada tahun 2018, PERPADUAN melalui jentera Rukun Tetangga telah menjalankan sebanyak 3,737 aktiviti sukan di peringkat akar umbi.

Antara aktiviti yang telah dijalankan adalah seperti Larian Perpaduan, Marathon, Jogathon, bowling perpaduan, futsal, bola sepak, bola jaring, sukan perpaduan, sukan rakyat dan lain-lain lagi.

Rukun Tetangga juga turut melaksanakan aktiviti ‘indoor game’ seperti permainan karom, dam, catur dan lain-lain lagi.
Tujuannya adalah untuk meningkatkan penyertaan peserta dalam aktiviti perpaduan kerana sukan mampu menarik minat pelbagai peringkat umur masyarakat.

Pelaksanaan program ini adakalanya mendapat kerjasama dari Kementerian Belia dan Sukan, agensi-agensi lain dan pihak swasta.
SOALAN : 83 Selain dari aktiviti di atas, PERPADUAN sehingga kini melalui jentera Rukun Tetangga masih menjalankan aktiviti sukan sempena sambutan Hari Sukan Negara yang mana program ini merupakan program yang dicetuskan oleh Kementerian Belia dan Sukan.

Pelaksanaan pelbagai aktiviti sukan tersebut mendapat sambutan yang sangat menggalakkan daripada masyarakat tempatan.
Baru-baru ini, PERPADUAN dengan kerjasama KRT Tampin, Negeri Sembilan juga turut terlibat dalam pelaksanaan pelbagai aktiviti sukan rakyat sebagai memberikan sokongan kepada Program Le Tour de Langkawi anjuran Kementerian Belia dan Sukan bagi menarik penyertaan lebih ramai pengunjung ke program ini.
Hubungan dan kerjasama strategik antara PERPADUAN dengan beberapa pihak swasta seperti Associated Chinese Chambers of Commerce and Industry of Malaysia (ACCCIM), National Chinese Chambers of Commerce and Industry of Malaysia (NCCCIM), Kuala Lumpur Selangor Chamber of Commerce and Industry (KLSCCI) dan Malaysian Retail Chain Associatian (MRCA) juga telah berjaya menyuntik kesedaran dan semangat perpaduan di kalangan pihak-pihak swasta untuk mengambil inisiatif sendiri menganjurkan beberapa aktiviti sukan seperti Unity Run, Bicycle Ride in Putrajaya dan Bicycle Ride in Sun Suria City.
Secara amnya, PERPADUAN melalui jentera Rukun Tetangga dan melalui kerjasama strategik dengan pihak swasta akan terus melaksanakan pelbagai aktiviti yang memberikan faedah kepada masyarakat di peringkat akar umbi termasuk aktiviti sukan dengan penglibatan dan kerjasama pelbagai agensi lain.
SOALAN : 84 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : JAWAB LISAN DARIPADA : YB SENATOR TUAN ALAN LING SIE KIONG TARIKH : 30 APRIL 2019 Tuan Alan Ling Sie Kiong minta MENTERI DALAM NEGERI menyatakan bilakah Kerajaan bercadang untuk membina sebuah Balai Polis Pusat baru di Miri kerana bangunan sedia ada sudah tidak selamat dan kondusif diguna pakai oleh anggota polis dan orang ramai.
SOALAN : 84 JAWAPAN Yang di-Pertua, KDN mengambil maklum pada masa ini, Balai Polis Pusat Bandaraya Miri beroperasi di bangunan sedia ada sejak tahun 1953 yang beralamat di Lot 91, Blok 9, Miri, Sarawak.

Balai Polis ini beroperasi dengan kekuatan anggota seramai 64 orang dan diketuai oleh seorang pegawai polis berpangkat ASP.
Pelan Strategik PDRM (PSPDRM) telah sedia menyenaraikan projek-projek yang mendesak dan berkeutamaan tinggi untuk dimohon dan dilaksanakan dalam Rolling Plan (RP) di bawah Rancangan Malaysia Kesebelas (RMKe-11) sama ada membaik pulih atau membina bangunan baru tertakluk kepada peruntukan yang diluluskan.

Sekian, terima kasih.


SOALAN : 85 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR PUAN LIM HUI YING TARIKH : 30 APRIL 2019 Puan Lim Hui Ying minta MENTERI INDUSTRI UTAMA menyatakan masalah yang dihadapi oleh industri lada.

Apakah langkah yang diambil oleh Kementerian untuk menyelesaikan masalah tersebut dan menambah baik industri lada di Malaysia.
SOALAN : 85 JAWAPAN : Tuan Yang Di-Pertua, Isu penurunan harga komoditi lada merupakan isu utama yang dihadapi oleh pekebun kecil yang telah menjejaskan hasil pendapatan mereka.

Harga komoditi lada secara amnya dipengaruhi oleh senario harga lada di peringkat antarabangsa di mana kenaikan dan penurunan harga lada di pasaran dunia akan turut memberi kesan yang sama terhadap harga lada tempatan.
Sehubungan itu, Kementerian akan terus melaksanakan beberapa strategi memajukan industri lada dan membantu pekebun lada melalui program-program yang berikut: (i) Mempertingkatkan dan Memperkasakan Industri Hiliran Lada Kerajaan akan terus berusaha menarik minat lebih ramai penglibatan sektor swasta dalam industri hiliran lada serta menggalakkan penglibatan yang lebih ramai dari pengusaha kecil sederhana (PKS) dalam bidang perniagaan penghasilan produk-produk berasaskan lada kerana hasil pulangan daripada produk tambah nilai lada akan memberi nilai yang tinggi dan memberikan pulangan yang menguntungkan.
(ii) Program Pengeluaran Lada Premium Peringkat Ladang Lembaga Lada Malaysia (MPB) telah melaksanakan program untuk menggalakkan pekebun lada mengeluarkan lada berkualiti premium seperti Lada Putih Krim (LPK) dan Lada Berkualiti Eksport (LBE) supaya pekebun lada boleh mendapat pulangan yang lebih lumayan.
SOALAN : 85 (iii) Meningkatkan Penggunaan Lada Dalam Negara Antara aktiviti yang dilakukan adalah seperti mengambil bahagian dalam pameran, menganjurkan program galakan pasaran dalam negara, membuat pembangunan produk baharu berasaskan lada seperti garlic pepper, black pepper marinate, sos lada hitam, biskut perisa lada dan penganjuran Pepper Fest bagi meningkatkan penggunaan lada domestik.
(iv) Membeli Lada Pada Harga Sama Di Seluruh Malaysia Penetapan harga beli lada yang sama di seluruh negara telah memberikan peluang kepada peraih dan pengeksport untuk membeli dan mendapatkan bekalan lada daripada penanam lada dengan harga yang kompetitif.

Kaedah ini turut membantu mengurangkan risiko manipulasi harga oleh mana-mana pihak.
(v) Mengeksport Lada Terus Ke Pasaran Istimewa (Niche Market) Beberapa produk lada tambah nilai peringkat kilang telah diperkenalkan seperti lada steril (mikrokleen) dan serbuk lada untuk pasaran yang lebih mementingkan keselamatan dan kualiti makanan serta produk istimewa peringkat ladang seperti Lada Putih Krim (LPK).

Setakat ini, MPB telah berjaya menembusi pasaran produk lada tambah nilai dan pasaran lada istimewa di Jepun, Sweden, Korea Selatan, China, Amerika Syarikat, Taiwan dan lain-lain lagi.
Pasaran-pasaran tersebut mampu menawarkan harga yang lebih tinggi untuk produk berasaskan lada berbanding harga yang diterima daripada jualan bahan mentah.

SOALAN : 85 (vi) Mempergiatkan Program R&D Lada Pelbagai produk baharu yang berasaskan lada seperti sos lada hitam, minyak wangi lada, smoke flavoured seasoning, garlic pepper sauce, black pepper marinade cube dan sebagainya akan terus dibangunkan.

Sekian, terima kasih.


SOALAN : 86 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR PUAN HAJAH RAHEMAH BINTI IDRIS TARIKH : 30 APRIL 2019 Puan Hajah Rahemah Binti Idris minta PERDANA MENTERI menyatakan apakah inisiatif JAKIM dan Agensi-agensi Islam dalam memelihara kesucian ISLAM dari terus dihina dan dicerca sewenang-wenangnya.
SOALAN : 86 JAWAPAN: (YB DATUK DR MUJAHID BIN YUSUFF, MENTERI DI JABATAN PERDANA MENTERI) Tuan Yang Dipertua, Untuk makluman Ahli Yang Berhormat, Kerajaan memandang serius isu penghinaan terhadap Islam dan umatnya.

Penghinaan terhadap Islam adalah disebabkan oleh salah tanggapan masyarakat bukan Islam terhadap orang Islam.
Masyarakat bukan Islam di Malaysia kurang didedahkan secara dekat dengan Islam menyebabkan apa saja momokan buruk dan propaganda negatif yang sampai kepada mereka diterima secara langsung tanpa sebarang “tabayyun” (penelitian).

Salah tanggap sesuatu boleh menyebabkan berlaku salah faham.

Begitu juga dalam hal agama Islam ini.

Mungkin berlaku salah tanggap dan salah faham, yang akhirnya membawa kepada tindakan-tindakan yang tidak sewajarnya berlaku, seperti melakukan penghinaan dan provokasi.
Ini mungkin disebabkan orang bukan Islam tidak diberi ruang untuk memahami Islam secara jelas dan akrab.

Orang Islam juga kurang mengambil inisiatif untuk melaksanakan pencerahan, dialog, dan bertukar-tukar maklumat tentang Islam kepada orang bukan Islam, yang menjadi sebab berlakunya tindakan-tindakan seperti yang dinyatakan tadi.
SOALAN : 86 Sudah sampai masanya nilai tabayyun atau menyelidiki sesuatu terlebih dahulu menjadi nilai bersama yang mesti kita amalkan, agar sesuatu maklumat itu benar-benar sahih, tepat dan tidak menimbulkan apa-apa situasi yang boleh mencetuskan keresahan.

Kerajaan tidak akan berkompromi dengan mana-mana pihak yang melakukan provokasi yang menyentuh sensitiviti masyarakat seluruhnya.
Kerajaan sentiasa berusaha bagi memastikan kesucian agama Islam dan agama – agama lain terus terpelihara dari sebarang unsur penghinaan.

Di Wilayah Persekutuan, mana-mana orang Islam yang melakukan perbuatan menghina agama merupakan suatu kesalahan di bawah Akta Kesalahan Jenayah Syariah ( Wilayah-Wilayah Persekutuan) 1997 [ Akta 559].
JAKIM melalui Bahagian Penyelarasan Penguatkuasaan dan Pendakwaaan Syariah berperanan menyelaras tindakan penguatkuasaan syariah di negeri-negeri dan sentiasa bekerjasama dengan Jabatan Agama Islam Negeri (JAIN) dalam melaksanakan program advokasi (pencegahan) dan pemantauan penguatkuasaan.
Bagi memastikan proses penguatkuasaan dan pendakwaan dapat dipertingkatkan dari semasa ke semasa, JAKIM telah melaksanakan Kursus Khas Pendakwaan Syariah bagi Modul Latihan Sangkutan Pendakwa Syarie di Jabatan Peguam Negara dan Pejabat Penasihat Undang-Undang Negeri.

Ini adalah merupakan kerjasama strategik antara Jakim dan Jabatan Peguam Negara (AGC) dalam usaha meningkatkan kepakaran kependakwaan dan perkongsian strategik antara perundangan sivil dan syariah.
SOALAN : 86 Selain itu juga, JAKIM telah mengambil langkah proaktif bagi membendung isu penghinaan terhadap Islam dengan menubuhkan Unit Pemantauan Isu Agama mulai 7 Mac 2019.

Salah satu fungsi unit tersebut adalah untuk memantau penulisan atau komen yang bersifat menghina agama Islam (Allah, Nabi, ayat-ayat al-Quran dan perkara-perkara berkaitan).
Aduan yang diterima akan ditapis dan disalurkan kepada agensi penguatkuasaan yang berkenaan seperti Suruhanjaya Komunikasi dan Multimedia Malaysia (SKMM) dan Penguatkuasa Jabatan Agama Islam Negeri (JAIN) untuk tindakan selanjutnya.

Sehingga 26 April 2019, sebanyak 57 aduan telah dipanjangkan kepada SKMM untuk diambil tindakan.

Buat akhirnya, ingin saya tegaskan, bahawa Islam yang termaktub di dalam Perlembagaan adalah agama yang membawa rahmat, kesejahteraan dan kedamaian kepada seluruh alam.
Sekian, terima kasih.

SOALAN : 87 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR DATO' HAJI HUSAIN BIN AWANG TARIKH : 30 APRIL 2019 Dato' Haji Husain Bin Awang minta MENTERI PERTAHANAN menyatakan kesediaan Malaysia dalam menangani dan menghadapi ancaman pengganas.
SOALAN : 87 JAWAPAN: YB TUAN HAJI MOHAMAD BIN SABU, MENTERI PERTAHANAN Tuan Yang di-Pertua, Angkatan Tentera Malaysia (ATM) sentiasa bersiap sedia bagi menghadapi ancaman global yang datang dalam pelbagai sudut sama ada isu ancaman pengganas ataupun ancaman pergolakan geopolitik.

Di dalam usaha menangani dan menghadapi ancaman pengganas, ATM telah mengambil beberapa langkah pro aktif dan preventif seperti berikut: 1.
Meningkatkan kerjasama antarabangsa dan perkongsian maklumat perisikan berkaitan ancaman keganasan dengan negara-negara ASEAN dan negara-negara sahabat di luar ASEAN; 2.

Memperkasakan aset-aset perisikan di kawasan strategik yang mampu memberi amaran awal tentang sebarang ancaman terhadap kedaulatan negara; 3.

Menubuhkan tim pengawasan siber dalam menangkis ancaman yang menggunakan platform siber; 4.

Melaksanakan pengawasan secara yang berterusan di kawasan persempadanan negara; dan SOALAN : 87 5.
Kerjasama dan perkongsian maklumat dengan agensi perisikan dalam negara seperti dengan Polis Diraja Malaysia (PDRM), Agensi Penguatkuasa Maritim Malaysia (APMM), Kastam Diraja Malaysia dan Imigresen serta agensi-agensi lain yang menjadi stake holder dalam menentukan keselamatan dan kedaulatan negara.

NO.
NO.

SOALAN: 88 PEMBERITAHUAN PERTANYAAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR TUAN HAJI HUSAM BIN MUSA TARIKH : 30 APRIL 2019 Tuan Haji Husam Bin Musa minta MENTERI PELANCONGAN, SENI DAN BUDAYA menyatakan apakah langkah-langkah baharu untuk memperkasa peranan sasterawan, budayawan, seniman, penulis dan penggerak seni budaya dalam era globalisasi masa kini.

NO.
NO.

SOALAN: 88 JAWAPAN : Tuan Yang di-Pertua, Kementerian ini sentiasa memberi tumpuan dan perhatian dalam usaha memperkasakan peranan sasterawan, budayawan, seniman, penulis dan penggerak seni budaya masa kini.
Antara usaha yang dilaksanakan dan dirancang adalah seperti berikut: (1) Perpustakaan Negara Malaysia memperkasakan peranan sasterawan dan penulis dengan menyediakan insentif kepada penulis melalui pembelian terus buku daripada penulis dengan had maksimum RM25,000 bagi satu judul dengan peruntukan RM1 juta setahun dan memberi pengiktirafan kepada penulis melalui pencalonan karya terbaik penulis tempatan untuk anugerah di peringkat antarabangsa pada setiap tahun seperti ’Dublin Literary Award’; (2) Akademi Seni Budaya dan Warisan Kebangsaan (ASWARA) mempunyai tokoh-tokoh Akademik yang telah mendapat pengiktirafan kebangsaan sehingga ke peringkat antarabangsa sebagai tenaga pengajar dan karyawan tamu seperti Sasterawan Negara ke-10 iaitu YBhg.
SN.

Dato’ Dr. Mohd Anwar Rethwan yang juga penerima S.E.A Write Award, Seniman Negara Abdul Rahman Abu Bakar dan Aktivis Teater Ahmad Yatim Talib.

Perkhidmatan tokoh-tokoh ini memberi nilai tambah kepada ASWARA kerana penguasaan ilmu dan pengalaman meluas mereka dapat mempertingkatkan dan memperkasakan seni, NO.
SOALAN: 88 budaya dan warisan khususnya kepada para pelajar dan pensyarah ASWARA; (3) Memberi peluang kepada tokoh seni dalam mendidik generasi muda dalam program-program anjuran Jabatan Kebudayaan dan Kesenian Negara (JKKN) seperti 1 IPT 1 Produk yang dilaksanakan pada tahun 2018 hingga 2019.

Antara tokoh yang terlibat ialah Encik Omar Md Hashim (Warisan Orang Hidup 2018) - Boria dan Encik Kuhim Ugat (Tokoh Seni Negeri Sabah 2016) – Muzik Bambu.
Selain itu, JKKN juga menganjurkan Program Perantisan yang melibatkan tokoh-tokoh seperti berikut: (a) Encik Mahmud Bin Hashim (Jikey); (b) Encik Ibrahim bin Md Ali & Encik Nik Hashim bin Nik Idris (Hadrah); (c) Puan Che Wan Noor Saidi Che Wan AB Rahman (Kesenian Saba); dan (d) Encik Miskon Karim (Wayang Wong).
(4) Memberi peluang dan ruang untuk berkarya melalui program anjuran Kementerian dan jabatan/agensi di bawahnya dan program kerjasama yang telah dirancangkan seperti Festival Teater Malaysia, Semarak Bangsawan, Konsert Retro, Konsert Amal 80-an dan Festival Gamelan (FesGib).
Program-program ini memberi peluang untuk penulis skrip, para seniman serta pelakon profesional dan amatur, pengarah persembahan, koreografer dan ramai lagi tenaga kreatif untuk menyumbangkan idea dan tenaga bagi menjayakan program yang telah dan akan dilaksanakan; NO.
SOALAN: 88 (5) Penerbitan majalah dan jurnal terbitan jabatan/agensi di bawah Kementerian seperti The International Journal of Arts, Culture and Heritage (ASWARA), Citra Budaya (JKKN), Pentas (Istana Budaya), Senikini (Balai Seni Negara), Anjung Warisan (Jabatan Warisan Negara), Buletin JMM (Jabatan Muzium Malaysia), Puspawangsa (Arkib Negara Malaysia) dan Buletin Kraf (Kraftangan Malaysia) telah membuka ruang kepada para penulis serta sasterawan untuk menyumbangkan hasil karya serta buah fikiran mereka dalam bentuk penulisan yang akan memberi impak kepada pembaca, para penyelidik serta penggiat dalam industri yang berkaitan; dan (6) Melaksanakan program keusahawanan berteraskan seni budaya bagi memberi peluang kepada para penggiat seni melibatkan diri dalam bidang keusahawan seperti Seni Situ Sana Sini (4S), Makmal Keusahawanan Seni Budaya, Galeri Temu Seru (Outreach Gallery), Young Art Entrepreneur (YAE!
), Art Expo, Hari Kraf Kebangsaan dan Satu Daerah Satu Industri – Produk Kraf.

Sekian, terima kasih.


SOALAN : 89 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR PUAN ASMAK BINTI HUSIN TARIKH : 30 APRIL 2019 Puan Asmak Binti Husin minta MENTERI KEWANGAN menyatakan adakah Kerajaan berhasrat untuk membangunkan maklumat bersepadu antara KWSP, Bank, LHDN, PERKESO dan lain-lain agensi bagi memudahkan pengurusan waris yang telah meninggal dunia.
SOALAN : 89 JAWAPAN Yang di-Pertua, Untuk makluman Ahli Yang Berhormat, pada masa ini, pengurusan harta orang yang telah meninggal dunia bernilai RM2 juta dan ke bawah adalah tertakluk kepada Akta Harta Pusaka Kecil (Pembahagian) 1955 [Akta 98] dan diuruskan oleh Bahagian Pembahagian Pusaka, Jabatan Ketua Pengarah Tanah dan Galian (JKPTG), Kementerian Air, Tanah dan Sumber Asli.

Bagi harta yang bernilai melebihi RM2 juta, tuntutan dibuat melalui proses di Mahkamah Tinggi.
Manakala, bagi pengurusan harta orang Islam, Mahkamah Syariah mempunyai kuasa untuk mengeluarkan sijil faraid.

Walau bagaimanapun, cadangan Ahli Yang Berhormat untuk membangunkan maklumat bersepadu bagi memudahkan pengurusan waris yang telah meninggal dunia perlu diperhalusi memandangkan ianya memerlukan penglibatan daripada beberapa agensi lain yang berkaitan.

Sekian, terima kasih.

NO.


SOALAN : 90 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR PUAN NURIDAH BINTI MOHD SALLEH TARIKH : 30 APRIL 2019 Puan Nuridah Binti Mohd Salleh minta MENTERI TENAGA, SAINS, TEKNOLOGI, ALAM SEKITAR DAN PERUBAHAN IKLIM menyatakan berapa banyak syarikat yang telah di saman oleh pihak Kerajaan bagi kesalahan pembuangan sisa berbahaya sejak 2010 sehingga hari ini.

NO.
NO.

SOALAN : 90 JAWAPAN Tuan Yang di-Pertua, Untuk makluman Ahli Yang Berhormat, 1.

Bilangan syarikat yang telah disaman oleh pihak Kerajaan bagi kesalahan pembuangan sisa berbahaya sejak 2010 sehingga hari ini adalah seperti berikut: (i) 114 kes telah dikenakan tindakan mahkamah yang melibatkan denda sebanyak RM1,319,000.00 dan penjara 12 hari; dan (ii) 11019 kompaun telah dikeluarkan melibatkan jumlah denda sebanyak RM15,138,993.00.

2.
2.

Antara kesalahan yang berkaitan pembuangan sisa berbahaya adalah: (i) Pelupusan haram sisa berbahaya samada ke atas tanah, ke dalam alur air dan ke dalam perairan Malaysia; (ii) Memproses, mengimpot, mengekspot dan mentransit sisa berbahaya tanpa lesen Jabatan Alam Sekitar; (iii) Tidak patuh syarat lesen yang diberikan; dan (iv) Pengurusan siasa bauang tidak mengikut peraturan ditetapkan.

Sekian, terima kasih.


SOALAN: 91 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATUK HAJI ABIDULLAH BIN SALLEH TARIKH : 30 APRIL 2019 Datuk Haji Abidullah Bin Salleh minta MENTERI PENDIDIKAN menyatakan langkah-langkah yang diambil oleh Kementerian melalui agensinya seperti DBP, ITBM dan Perbadanan Kota Buku dalam membantu menyemarakkan industri buku negara.
Ini juga selaras dengan pengisytiharan Kuala Lumpur sebagai Kota Buku Dunia menjelang 2020.

SOALAN: 91 JAWAPAN Tuan Yang di-Pertua, Kementerian Pendidikan Malaysia (KPM) melalui agensi Dewan Bahasa dan Pustaka (DBP) telah merancang pelbagai program dengan tujuan untuk menyemarakkan industri buku negara selaras dengan pengisytiharan Kuala Lumpur sebagai Ibu Kota Buku Dunia 2020.

Antara program yang telah dirancang adalah seperti yang berikut: 1.
Program Dekad Membaca Kebangsaan tahun 2020 hingga 2030 bertujuan untuk memupuk minat membaca serta menyokong pembelajaran sepanjang hayat ke arah mewujudkan masyarakat berbudaya membaca dan cinta akan ilmu.

Penganjuran pesta buku diperbanyak pada peringkat sektor, negeri, kebangsaan, antarabangsa, dan sebagainya.
Prasarana aktiviti membaca di kawasan perumahan rakyat, di Sungai Nadi Kehidupan (River of Life), Pasar Buku, Lorong Buku dan Muzium Bahasa dan Persuratan Melayu turut disediakan dengan kerjasama Kementerian Wilayah Persekutuan dan Dewan Bandaraya Kuala Lumpur; 2.

Anugerah dan Pengiktirafan kepada tokoh dan karya yang bermutu tinggi diberikan seperti Anugerah Sastera Negara, Hadiah Sastera Perdana Malaysia, Anugerah Za’ba, Hadiah Karya Ilmiah, dan Hadiah Tunas Cipta; SOALAN: 91 3.
Pengantarabangsaan bahasa Melayu melalui penterjemahan dan penerbitan dijalankan melalui penyertaan Malaysia di pesta buku antarabangsa seperti Pesta Buku Frankfurt, Pesta Buku Antarabangsa Beijing, International Children's Content Rights Fair, dan Pesta Buku Antarabangsa Indonesia yang bertujuan untuk membawa karya tempatan yang berkualiti ke peringkat antarabangsa untuk diterjemahkan ke bahasa asing di seluruh dunia; 4.
Penerbitan Judul Baharu dan Cetak Ulang pada setiap tahun dan menyumbang hampir 1 peratus daripada jumlah keseluruhan keperluan judul terbitan judul baharu negara bagi tahun 2015 hingga 2018, iaitu 32,000 judul setahun bagi mewakili jumlah penduduk Malaysia yang berjumlah kira-kira 32 juta.

Judul ini meliputi pelbagai bidang seperti bahasa, sastera, sains sosial, sains kemanusiaan, sains teknologi dan agama; 5.
Kajian Semula Dasar Buku Negara (DBN) dilaksanakan demi melihat kepada kepentingan industri buku kepada negara, kerajaan khususnya menerusi KPM telah berusaha mengkaji semula DBN DBN ini diharap akan menjadi penunjuk arah kepada seluruh warga industri dalam usaha memperkukuh struktur industri buku negara sesuai dengan persekitaran semasa agar selari dengan perkembangan teknologi dan sebagai persediaan untuk menghadapi Revolusi Industri 4.0.

Sekian, terima kasih.


SOALAN : 92 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB SENATOR DATUK RABIYAH BINTI ALI TARIKH : 30 APRIL 2019 Datuk Rabiyah Binti Ali minta MENTERI KEWANGAN menyatakan jumlah kes-kes penggubahan wang haram dan pembiayaan keganasan yang direkodkan berlaku di sektor kewangan dan pasaran modal sehingga Mac 2019.

SOALAN : 92 JAWAPAN Yang di-Pertua, 1.


Untuk makluman Ahli Yang Berhormat, Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram 2001 (AMLATFA) dikuatkuasakan oleh pelbagai agensi Kerajaan.
Agensi-agensi yang terlibat adalah Polis Diraja Malaysia, Kementerian Perdagangan Dalam Negeri dan Hal Ehwal Pengguna, Suruhanjaya Syarikat Malaysia, Suruhanjaya Sekuriti Malaysia, Bank Negara Malaysia, Jabatan Kastam Diraja Malaysia, Lembaga Hasil Dalam Negeri, Lembaga Perkhidmatan Kewangan Labuan dan Suruhanjaya Pencegahan Rasuah Malaysia.
Antara tahun 2013 sehingga 2018, terdapat 1,847 kertas siasatan kes kesalahan di bawah AMLATFA telah dibuka oleh agensi-agensi yang berkaitan dengan sebanyak 273 kes telahpun dihadapkan ke mahkamah.

2.

Untuk makluman Ahli Yang Berhormat, bagi kes-kes yang disiasat mengikut AMLATFA di bawah bidang kuasa Bank Negara Malaysia, terdapat 179 kertas siasatan telah dibuka sejak tahun 2008 dan sebanyak 58 kes telahpun dihadapkan ke mahkamah.
Daripada 58 kes tersebut, 30 kes masih lagi dalam proses perbicaraan, 19 kes telah disabitkan kesalahan, 5 kes dalam proses rayuan, 3 kes telah dilepaskan tanpa dibebaskan dan 1 kes telah dibebaskan.

Manakala, bagi kes di bawah bidang kuasa Suruhanjaya Sekuriti Malaysia, terdapat 2 kes yang telah disabitkan kesalahan dan dikenakan hukuman penjara sepanjang tempoh 1993 sehingga Mac 2019.

Sekian, terima kasih.


SOALAN : 93 PEMBERITAHUAN PERTANYAAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR PUAN SOPIAH BINTI SHARIF TARIKH : 30 APRIL 2019 Puan Sopiah binti Sharif minta PERDANA MENTERI menyatakan apakah perancangan oleh Jabatan Perkhidmatan Awam untuk meningkatkan kecekapan perkhidmatan awam ke tahap yang maksimum tetapi menggunakan sumber manusia yang minimum.
SOALAN : 93 JAWAPAN: YB DATUK WIRA DR. MD FARID BIN MD RAFIK TIMBALAN MENTERI DI JABATAN PERDANA MENTERI Tuan Yang di-Pertua, Untuk makluman Ahli Yang Berhormat, Jabatan Perkhidmatan Awam (JPA) telah dan sedang melaksanakan beberapa inisiatif bagi meningkatkan tahap kecekapan Perkhidmatan Awam ke tahap yang maksimum melalui penggunaan sumber yang minimum seperti inisiatif Digital Government Competency And Capability Readiness (DGGCR) Sektor Awam dan inisiatif WeServe.
DGCCR Sektor Awam adalah satu inisiatif untuk memantapkan kemahiran dan pengetahuan digital pegawai awam merentasi pelbagai skim dan peringkat jawatan.

Inisiatif ini untuk menyediakan modal insan yang berpengetahuan dan berkemahiran digital di dalam merancang serta mengurus penyampaian perkhidmatan yang berpaksikan rakyat.

Selain itu, DGCCR Sektor Awam juga mensasarkan peningkatkan kecekapan penyampaian perkhidmatan dengan mengaplikasikan penggunaan teknologi digital.
Bagi membuktikan konsep peningkatan kecekapan perkhidmatan dengan mengaplikasikan teknologi digital dan sumber manusia berminda digital, JPA telah berjaya melaksanakan Proof of Concept (POC) Robotic Process SOALAN : 93 Automation bagi proses kerja tuntutan lebih masa.

Hasil dapatan dari POC ini, JPA telah dapat meningkatkan kecekapan proses tuntutan lebih masa berdasarkan pengurangkan masa prosesan bagi satu tuntutan, pengurangan masa kerja manual, ketepatan maklumat dan pengurangan kos sumber manusia.
Inisiatif WeServe yang bercirikan perkongsian sumber secara optimum dari aspek sumber manusia, infrastruktur dan teknologi.

Ia berteraskan konsep ‘Do More With Less For More’.

Objektif WeServe adalah melahirkan petugas barisan hadapan yang serba boleh dan menawarkan pelbagai perkhidmatan Kerajaan dari pelbagai agensi di satu kaunter.
Bagi menghasilkan penyampaian perkhidmatan yang cekap dan konsisten kepada rakyat serta petugas barisan hadapan yang berupaya untuk menawarkan perkhidmatan dari pelbagai agensi, beberapa program telah direkabentuk dan dilaksanakan.

Selain itu, Service Design and Customer Journey Map digunapakai untuk merekabentuk proses penyampaian perkhidmatan yang berfokus pengalaman dan keperluan pelanggan.

Sekian, terima kasih.
SOALAN: 94 PEMBERITAHUAN PERTANYAAN LISAN DEWAN NEGARA MESYUARAT PERTAMA, PENGGAL KEDUA PARLIMEN KEEMPAT BELAS PERTANYAAN : LISAN DARIPADA : YB SENATOR DATO' ONG CHONG SWEN TARIKH : 30 APRIL 2019 Dato' Ong Chong Swen minta MENTERI PENDIDIKAN menyatakan apakah tindakan yang akan diambil terhadap universiti atau institut pengajian yang mengenakan kos yang tidak berkaitan terhadap pelajar contohnya yuran majlis yang di rekod sebagai yuran tuisyen ataupun yuran yang dikenakan walaupun pelajar itu bercuti atau tidak menggunakan kemudahan universiti.
SOALAN: 94 JAWAPAN Tuan Yang di-Pertua, Untuk makluman Ahli Yang Berhormat, yuran pengajian dan yuran-yuran lain adalah di bawah bidang kuasa universiti sepenuhnya.

Namun begitu jika terdapat sebarang keraguan terhadap yuran yang dikenakan kepada pelajar yang dianggap tidak berpatutan, pelajar boleh mendapatkan penjelasan daripada pihak universiti berhubung perkara tersebut.
Pada masa yang sama, berdasarkan aduan yang diterima, pihak Kementerian Pendidikan Malaysia akan mendapatkan penjelasan daripada universiti awam (UA) yang terlibat bagi memastikan yuran yang dikenakan tersebut adalah relevan dengan aktiviti-aktiviti yang telah diwajibkan kepada pelajar keseluruhannya.

Ini juga bagi memastikan yuran tersebut tidak akan membebankan kewangan pelajar.
Walau bagaimanapun, penetapan yuran tambahan oleh institusi awam kepada pelajar adalah bertujuan untuk peningkatan infrastruktur dan fasiliti di institusi pendidikan tinggi (IPT) tersebut.

Oleh itu, sekiranya terdapat kekeliruan atau masalah yuran, pelajar adalah digalakkan untuk terus berhubung dengan pejabat bendahari atau bahagian kewangan pelajar di IPT tersebut bagi mendapatkan penjelasan atau rayuan pemulangan semula wang yuran.
SOALAN: 94 Dalam aspek pengurusan institusi pendidikan tinggi swasta (IPTS) pula, IPTS perlu mendapatkan kelulusan Ketua Pendaftar terlebih dahulu sebelum mengenakan yuran pengajian terhadap pelajar-pelajarnya.

Kadar yuran pelajar di IPTS adalah tertakluk kepada syarat yang dikenakan oleh Ketua Pendaftar sepertimana yang diperuntukkan di bawah Seksyen 40(1), Akta 555 dan peraturan-peraturan di bawahnya bagi menjamin kebajikan dan kepentingan pelajar yang di luar kemampuan.
Selain itu, Kerajaan telah mewartakan Akta Kawalan Harga dan Antipencatutan 2011 (Akta 723) selaras dengan hasrat Kerajaan untuk melindungi kepentingan pengguna dengan tidak dibebani dengan caj perkhidmatan yang tinggi.
Dalam konteks pengurusan pendidikan tinggi swasta, pihak Kementerian sentiasa menjalankan pemantauan dan penguatkuasaan ke atas IPTS bagi memastikan Akta 555 dan peraturan-peraturan di bawahnya dipatuhi dan menegaskan kepada IPTS untuk membuat penerangan yang jelas di peringkat awal terhadap semua pemegang taruhnya terutama pelajar berkaitan yuran pengajian yang dikenakan sepanjang tempoh pengajian bagi mengelakkan kekeliruan atau salah faham.
Sekiranya IPTS telah mengenakan caj melebihi kadar yang telah diluluskan oleh Ketua Pendaftar, tindakan penguatkuasaan di bawah peruntukan Seksyen 40(2) Akta 555 akan dikenakan terhadap institusi yang didapati melanggar peruntukan Akta ini.

Sekian, terima kasih.